
AGANCHENGANI 

la seanio bangigijasan katta ja'pangrangko 
on'dapaha ; indiba adita chapa ka'sretanirangko 
namatna joton ka'aha aro Text Book Commit- 
teeni ku'pattiani gita rakako donataha. la gital 
seanio pilak ong’anirangko che*em chexm seja- 
haoba a'songni itihasni bidingo u*ina nangchong- 
inota ong*anirangko, uarangni a-selrangko aro 
biterangko sulsul mesokna joton ka'aha aro 
Middle Englishni gadangna bilsi gnini poraianina 
chu*onge doninanaha. Periodpraknl bon'ao ong"- 
anirangko sulsul u'ina gita ‘ Line of time ’ koba 
inesokaha. 

Noksarangko donanio adita neng'anirang 
gnangoba anga ianpako adita noksarangko je- 
rangan krara aro dakchakani ong'gen ine nika 
uarangko donatna man’ahani gimin kusi ong'a. 
Meprango bang- a kattarangko sejaha ; maina iti- 
hasni bidingo je biaprangko tale u-ina nanga 
ua biaprang aro kattarangkosan donaha. Ian 
da-ororoni Middle Englishni gadangna chu'ong- 
gen ine anga ka- donga. 


K. W. M. 

(1953) 

I. CHENGONI INDIANI KATTAKO 
U IANI CHOLRANG 


Chengo ong'a obostarangko u'ina man*na gita 
see rakiani dongja. Ruutbea chasongoni sea jotani- 
rangko changahaoba, ning'tua u'ianirang donga- 
haoba a'songna ba jatna ong*ani kattarangko see 
rakianiko donjachim. Indiba ja*mano iarang- 
oniko adita chimongaha : 

1. Ma'gitcham pagitchamrangni kattarangko 
deritchu su'ritchurangni aganrikrikbaani. 

2. Gisik ra anina songe dongimin ro’ong- 
rango ba silplengrango kite see donanirang. 

3. Gipin a songoni songreba'giparangni an*- 
tangtangni re'bao nika obostarangko see rakiani- 
rang. 

Mongsongbate iarangonikosan chengoni 
Indian! kattarangko sandie chimonge man*a dipet 
sulsul ja'mano seaha. 


2. INDIA A SONG 

I . Indiara Asian! salgipengo dong^ipa bak 
ong'a ; jeko dal'begipa a*brirangni ritingchi, suurini 
pakma gita, salgro saliramoni salaramona mail 1000 

na batpile dingtangata. Uarangkon Himalayas 
ine minga, aro uara mailbri mailbonga chua ; 
mitamrango maildok ong*nasipila aro salgi nang- 
gitota gita nikpila. Na a put kolgrik chugipa 
pakmako maldona neng'nikbejawachimma ? Ugita 
pakma king looo ko ge’sani kosako ge'sa gatoa 
ine chanchichipbo. Aiao ! uarang aramrangna 
bateba chubatgenchim. 

2. Himalaya kattara Sanskrit ku’sikoni ong’kata. 
Himani orto suuri alayani orto nok ba song 
ong'a, Uni gimin Himalayani mangsongara suurini 
song ba nok ong'a. Uarangko indine minga, maina 
ua chubegipaa'brirangni kosako pangnabajronggija 
suurirang dongkama. Uno mamung gam*anirang- 
ko knaja aro apalgipa suurini a'barangna agre 
mamung gipinko nikani dongja. 

3. Indian! salgrochi ia Himalaya a'brirangni 
nalsao donggipa a-songko Asiani bijatchi ine 
minga. Uanoba ka-sinbea, bang'bata a- an raka, 
ro'ongrara, bang'gija mikkarangsan waa aro bang-- 
gija chibimarangsan dongaia. Ua inditan chua, ua 
a'songni mitam bakko A'gilsakni Nokking ine 
minga. Ua chugipa ka'singipa biapo songdonggipa 
manderang uamang'ni jila jakrangna samrangko 
am*roroe biapsaoni biapsaona re*rorogiparang 
ong*a. Uamang janggi tangna namen neng’^bea; 
maina mi misirang altuae chaja. 

4. Imliba Hiii^ik3raiii ka'machi! salgipengo, 
apdbegipa a'kawerang gnang, jeo dal'gtpa chibi* 
marang joka, sal nanga aro ding'a.''*A’a a'sal aro 
chirang bang'aai gimin altuae jai^gi tangna maii'a 
aro pilak ge'anirang namen sila. la a*kaweranga 
apalbegipa a*ba gita salaramoni saliramona king- 
king sokpila. Uarangkon Hindustan ba salgroni 
India minga. 

5. la a'sal gnanggipa a*dokko salgrochi dal' be- 
gipa suurini pakmarang chipchanga aro salaram 
saliram aro salgipengchi Indian sagal dongpenga. 
Skang^i salrango jahatrang dongja. Chonchongipa 
ringrangsan dongaia aro uaranga dal'gipa balwa 
ta'rakgipa sagalko chobatna man'jachim. Uni 
gimin chengode Hindustanni a'sal gnanggipa 
a'songa samgitamchi tu'begipa sagal jokdule aro 
salgrochi dal'begipa suurini pakmachi dongpenge 
mamung a'sel gri dongna man'achim. 

6. la dal'begipa pakmarang Indian! salgro 
gimikchin wilwile salaramoni saliramona aro sagal- 
ona sokpile dongode darangba salgrochini ka'- 
singipa a-songrangoni Indiaona ong'onbana man'- 
jawachim. Indiba ia dal'begipa a'brirang samgnini 
bon'chotachi salaramchiba saliramchiba onro- 
roanga aro chongipa a'brirangsan donga aro 
uarangni gisepgriko batsotram a'gitokrang donga. 
Uarangkon passrang ba batsotramrang ine minga ; 

mama uarang gita manderang batsotbana inan'a. 
Uarangba chubea aro suurian gapronga aro 
uarang gita re-bana neng*beani ong'a. Indioba 
ka-donggipa aro bilakgipa manderang uarang gita 
re'bana man'aha. 

7. Chengo salgrochini ka-sinbegipa a'songo 
donggipa manderang ia a'gitokrang gita ka*machi 
donggipa a sal gnanggipa aro ding'gipa a*kaweona 
ong'onbaha. Jensalo salgroni songona bate 
uano mairongpile altuabatbee janggi tangna man* a 
ine nikaha, ua a’kawerangko an-tangtangni song 
dakaha. 


3. INDIANI MANDERANG 

CHENGONI MANDERANG 

I . Indian! kattara chengo, darang ba gipinchini 
re*bana skang bilsi hajalni hajal skang uno song- 
donggipa manderangoni a'bachenga. Chengo India 
a'songa burungarigipa bang'a matburungrangni aro 
dal'dalgipa chipurangni dongramsa ong'achim. 
Song nokrang, ramarang ba songjinmarang gri- 
chim. Banoba banoba manderang gnang, indiba 
matburungrang gita rong-kolrango bolgoprango 
donge biterangko aro ja'dilrangko am'e cha'e 
tangachim, aro burungjoljol nagande re-roroachim. 
Ruutbea chasongrangni ja’mano uamang u'iroroe 

bodni wa’ni jamdaprangko dakaha. Gkina china- 
nina bol bigilrangko aro bikaprangko tarie 
sim'pakrangko doke jakkalaha, matgilrangko 
ganaha. Matgipa rong'pleng aro rong'petcho- 
krangko jakkale matchokrangko aro gipin 
matburungrangko so’otachim. Waddu ra*e 
rong'tot tote wa'alrangko bikote uamang'ni so'ot- 
gimin matburungrangko so’e ange cha*na u'iaha. 
lamang'ken RO'ONGNI CHASONG ine minga. 
Ua chasongni jakkala rong'plengrangko da'oba 
an’ching gisep gisep bolrangni dal'pripgiminko ba 
a* a ning*rangoniko nikna man* a. Anxhingoni 
mitam manderang uarangkon ui’gijasa goera rong. 
pra ba goera goani ro’ong ine minga. 

Ruutbea chasongrangni ja'mano ia manderang 
nambata cha'anirangko cha'e be’enni bilrangba 
batbaroroaha aro pilak kamrangon u'ibatroroe 
changbatbaaha. Uamang a'ani me’dik sam'dik- 
rangko dakna aro silrangko bikote uarangoniko 
silchidarerangko dake jakkalna changbaaha aro 
bolni wa'ni nokrangko rike dongaha. lamang'kon 
SILNI CHASONG ine chanachim. 

2. Jensalo dai'dalgipa bilakgipa manderang 
salgrochini ong.onbara, uamang dolgni mande- 
rangko nikeachim. Dolsa dolgipinna bate nitoja^ 
batgipa, an*gisimbatgipa, daknangjabatgipa, bolkan 
dikbat gipa aro pilak daka rikanirango changa 

sapanirango namen komibatgipa ong'achim. Ua- 
mang'kon KOLS ine mingachim. Uamang'oni 
bang'batan sikar ka‘e cha'achim aro jilanirangba 
dongkujachim ; indiba mitamrang ge'a gamaniko 
changaha. Uamang'ni songrang aro gittimrang 
dongaha. Uamang pagitchamrangni nie*mang> 
rangko, putrangko jerangan andalgipa buningo, 
dingtangmancha dabgipa bol ba rong'marango^ 
chibisik ba mikkim gnanggipa a*brirango mite 
donga ine bebera*achim. Uamang jelroroaha aro 
adita dol ba ma'chongni manderang ong'baaha. 
Uamang'ni deritchurang da'ororo Bengalni sali- 
ram jolni a*brirango, Chota Nagpur, Orissa aro 
Indiani bijatchi jolo piprae dongenga. Uamang'oni 
mongsongbatgiparang Bhils, Santals aro Mundari- 
rang ong'a. 

3. Dolgipinara iamang'na bate u'ibatkalgiparang 
ong'achim. Uamang'ko DRAVIDS ine minga. 
lamang'ni pagitchamranga baonichong'mot pilakba 
aganna man'jaha. Mitam skia man'gipa manderang 
uamang'ko Indiani salgro saliramchini ruutbea 
bilsirangna skangan re'baaha, indiba ruutbea 
bilsirangna ding'gipa a'songo donge uamang'ni an'- 
gilrang gisimaha ine chanchichipaha ; maina ua- 
mang'ni be'en bimangrang Kolsrangna bate 
dakiuingbata aro dal'dalbatachim. Indiba mitam 
manderang, uamang salgipeng salaram jol a’songf- 

rangonj, chong’motan Asia aro Australia a’song- 
rangni gisepo donggipa a*a jerangan chengo 
nangdimachim, indiba mitamrang da'o chichang 
ong’skaha, ua biaprangoni re'baaha ine chanchi- 
chipa. Chengonin uamang'o jilanirang gnang aro 
burungrangko o‘e game sue cha*achim. Uamang'ni 
songrang, gittimrang are songjinmarangba gnang- 
chim. Songko nokko dilgipa nokmarangba gnang- 
chim. Uamang'ni pagitchamrang a'ako, chipuko 
aro bolrangko mite ine olakkiachim aro uarangna 
kenachim. Uamang'ni miterang an’chiko ringna 
sikgipa ong’a ine uamang chanchiachim aro ua- 
mang'ko namnikatna gita do'o, do'bok aro mat- 
marangko so'ote uarangni an'chiko boli on'achim. 
Ruuta bilsirangni ja'mano uamang u’igipa ong'- 
rorobaaha. Indian! salgipeng jolo uamang’ni 
badinganirang namen apalbeaha. Salgrochini 
Aryan manderang ong’onbana skangan uamang 
sagal rikamrango ra'rurae badinganirang bang'aha. 
Gipin a’songni badinggiparangna mi, segun bol- 
rang, do’de biparang, mongma wagam, chondon to, 
mosina ba’ra aro indakgipa bang*a bosturangko 
palataha ine mesokanirang gnang. Uamang’ni 
gisepo changgipa mistrirang silkamalrang aro ba’ra 
dokgiparang dongaha aro skangonin u’igipa jat 
ong’aha ine nika. 

lamang Kolsrang baksa songdongbrinaha; indiba 

changbatgipa aro u’ibatgiparang ong’ani gimin 
a'songni nainbatgipa a'ani bakrangko man'achiin. 
Uamang Aryanrangni re’bana skang Indiani 
namgipa a*kawerango aro salgroni a'songrango 
songdongahachim. Uamang'ni bringija deritchu- 
rang Indiani salgipeng jolo da oba dongenga. 
Uamang-ni mongsongbatgipa ku'sikranga Tamil, 
Telegu, Kanares aro Malayalam ong a. 

4. Rutbea chasongrang re angaha, Asiani bijat- 
chi jolo, jeko da o Turkestan ine minga, bilakgipa 
jatsa gnangchim. Uamang jelb ra j elsuae pilakchin 
pipraaha. Mitam dol saliramchi jitange Europe 
a'songrango gipaha. Dolgipin salgipengchi jitro- 
robae Indiaona sokbaaha. Uamang bilakgipa ka*- 
donggipajat ong'achim. Jensalo ia ka’donggipa 
bilakgipa manderang salgronia'brini batsotramrang 
gita Indiaona ong'onbaaha, ua a'songo dongsogipa 
manderang baksa dakgrikaha aro uamang'ko an'- 
tangtangni nokkol dakataha. Uamang'oni mitamko 
Indiani salgipengchi a'rikataha. la salgrochini 
manderanga changrogipa, an'gitchal^ipa aro nito- 
gipa manderang ong'achim aro dongsogiparanga 
bate dal* dalbatgipa aro bilakbatgiparang ong'achim . 
la salgrochini re*bagipa manderangkon ARYAN- 
rang ine minga aro uamang gitchambegipa ku'sik 
Sanskritko agana. Uamang dongsogipa mande- 
nmj^o chohnikachim; maiha uamang*a an*tang- 

tang gita bilakgipa ba changgipa sapgipa ong.paja* 
chim aro nitogipa manderang ong.pajachim. 

5. la salgrochini ong'onbagipa manderang 
Indian songdongpae dongsogipa manderang baksa 
brinangaha aro ruuta bilsirangni ja'mano jatsan 
gita ong angaha. la bringimin jatrangan Hindu- 
rang ong'aha. Bilsi ruutbeani ja'mano salgrochini 
gipin gipin dolni manderang apsan batsotram 
ramarang gita maikai dingtang dingtang somoi- 
rango re'baaha, iarangko janapanian mikkangchini 
Indiani katta onggen. lamang'a bang'bea jatrang 
aro bang'a ma'chongni manderang dingtang 
chasongrango napbaachim. Mitam salgrochini, 
mitama salaramchini Brahmaputra chibimani 
a'kawejoljol ong'onbaaha. Skang re-bae dongso- 
giparangko dakgrike a’rike songdongeskaaha aro 
mitamrang songdongbrine jatrang nangrimangaha. 
lamang'ni gisepo Turanian ba Mongolrang Tibet 
gita salaramchiko napaha. Uamang'ni deritchu 
su'ritchurang Assanmi a'brirango donggiparangan 
ong'a. Uamang'ni ja'mano salgrochini Aryanrang, 
Persianrang, Greekrang, Sakasrang, Sc)^hianrang 
aro Hunsrang napbae salgroni namgipa 
a'kawerango songdong a'chaaha aro ruuta 
bilsirangna dingtang dingtang songnokrangkodake 
songdongkam'aha aro gam gnanggiparang ong'aha. 
Indiaba hajal bilsirangni ja’mano gipin bilakgipa 

dolrang salgro saliramchini napbataiaha. 
Uamang'kon Muhammedanrang ine minga. Da'o 
bilsi ritchaskumang re*angaha, uamang'oni 
skangg^pa re*bachengaha. Uni ja’mano uamang 
re'badapdapkuaha aro bilsi ritchabongamang 
re'angaha, uamang Hindu rajarangko ame 
a'songni bang-batakon sason ka'aha. Uamanga 
Arabs, Turks, Afghans ba Pathans aro Moguls 
ong’achim. 

6. Indiaona chon'kame re'bagiparanga, Euro- 
peni manderang ong*achim. Uamang badingna 
mangsongesa dal'dalgipa jahatrango re'baaha. 
Europe a’songoniko je bosturangjs^o In4^o in^:na 
amja uarangko Indiaona ra'bae Indiaoni bang'a 
bosturangkojerangko Europe a* songp man*na aiQja 
uarangko bree ra-angskana re'baachim. la Europe- 
ni manderanga, Portuguese, Dutch, JFrench, aro 
Englishrang ong'achim. Uamangmi Indiaona re*- 
bachengaoni da'o bilsi ritchabongana bataha. la 
Europeni manderang badinganio jatsa jatgipin 
baksa namen susagrikbeaha aro jatsa jatgipinko 
Indiaoniko a*rikatna joton ka*e namen dakgrik- 
beachim. Chon*kamao English manderang pilak 
gipinrangko amtoke Indiaoniko a'rikattokaha, aro 
ja*manki-tiko India gimikko ong'nasipile uaman g 
ra*aha. India jakgitel ong’kujana kingking ruuta 
bilsirangna Englishrang Indiako sason ka'aha. 

BAK I. HINDURANGNI CHASONG 

4. VEDIC CHASONGNI INDIANI ARYANRANG 

1. Aryanrangni cheksi jerangan Indiani salgro 
saliramchiko napbae Hindustanni a’kawerango 
songdongeaha, uamang'kon Indiani Aryanrang ine 
minga. Uamang badita bilsio Indiaona napbae uno 
songdongaha tale u*ina man‘ja. Indiba B.C. 2000 
aro B.C. 1500 bilsirangni gisepo ong'a ine chan- 
chia. Saliramchi jelanggipa Aryanrangna bate ia- 
mang*ni gimin talbate u'ina man'a. lamang a.ba- 
chengo sea jotanirang dongja beben ; indiba 
uamang'ni miterangna bang'a ring'anirang gnang 
jeko chasollgni ch^songna pagitchamrangoni derit- 
chu su'ritchurailgona simsakbee skirikrikba'achim. 
Bilsi ruutani ja'hiano jensalo seanirangko changa- 
ha, <ua ring-anirangko see rakkiaha. Uarangko 
VEDAS ba gisik gnangani ine minga. 

2. Veda ki-taprang kingbri gnang. Uarangoni 
mongsongbatgipa RIG VEDA onga. Uoni Sama 
Veda, Yazur Veda aro Atharva Veda ong'baaha. 
Kingprakon bak gni donga ; Sanhitas ba gitrang 
aro Brahmanas jerango skianirangko aganbewalchi 
rongtale seanirang gnang. larangan Hindu to- 
romni a’bachenggipa ja'pang skianirang ong’a. 
Skanggipa Veda chong’motan Rig Vedako ramram 
mande sejaha, indiba toromibegipa manderang 

ierangko Rishis ine minga, uamang'na Isolni para- 
pea ka ttarangsa ine bebera*achim. 

3. Napbachengo Aryanrang Punjabni a'kaweo 
chibimani rikamrango kusi ong'e songdong a'cha- 
aha. Uamang Indiaona songkatbana skang sin*- 
begipa a'songo dongmitingo wa'alko ding'anina aro 
uamang'ni cha'aniko song'na nangbeachim. Uni 
gimin uko gamchatnikbeaha ; uni gimin Agni ba 
wa'alni mite, Surya ba salko aro Varun ba apal- 
gipa salgirangko olakkiachim. Jensalo Punjabni 
a'kaweo songdongaha uamang'ni mi misina mikka- 
rangko nangbeachim aro salgini mite Indrako olak- 
kina a’bachengaha aro una ring anirangko ring'na 
a'bachengaha, Mikka kimpretara unixkuM'ang'aro 
mikka riprapara uni sel-uni andalgipa aramko 
su'prote a'barangona mikkako waatani ching'a'ine 
bebera-achim. Uandake uamang Vayu ba balwako, 
Rudra ritchagipa mikka kimpretatgipa aramko aro 
nitogipa an-senggipa Pring ba Ushako olakkiachim. 

4. Kristona bilsi hajalsamang skang Hindurang 
Gangesni a kawe jolgimiko gipaha. Manderangni 
gisepo dingtang dingtang kamrangko ka'anirangba 
indaken dol dol ma'ekangaha, aro deritchu 
su'ritchurangba apsan kamrangko ka'e janggi 
tangani cholrangko dakaha. Uandake mitam 
ma'drangrang pangnan toromni bidingo olakkiani 
aro mingani ba ring'anirangko dakronggipa- 

rang ong*e ua kamrango u’ibatgipa aro diang- 
batgiparang ong'baaha. Uamang*an olakkiani kaiU' 
rango jat gimikna dakdilgipa dolrang ong*aha. 
Uamang'an ja*mano Brahmanni ma'chongrang 
ong'baaha. Uamang'kon chubatgipa ma.chong ine 
chana aro uamang'ko rongtalgiparang ine chanchie 
pilakan mande ra'a. Gnigipaina‘chonga,Kshatriyas 
ong'a. lamanga a'songko rakigipa sipairang ong.a 
aro a'songna bobilko warachakani salo dakgrikgipa 
manderang ong'a. la ma'chongon in rajarangba 
ong'a aro sason ka'ani bidingo donga. Gittamgipa 
ma'chonga Vaisyasrang ong'a. lamang'ni dolara 
badinggiparang, dokan dakgiparangaro mitam daka 
rikanirangko da%iparang ba mistrirang bagipin 
changa sapanirangchi janggi tangani cholrangko 
dakgiparang bng'a. Uamang'ni gisepo mitam 
gatne cha'giparangba gnang. Brigipa ma'chongni 
manderanga' Sudrarang ong'a. lamanga skangoni 
Indiao songdonggiparang jerangan gipinchini 
re'bae amegiparangna bame uamang baksa dong- 
rimpae uamang'ni toromko manipa'giparang ong'a. 
lamanga gipin manderangna kam ka*e on'giparang 
aro chongipa kamrangko ka'e cha'giparang ong'a. 
la ma'chongbrini manderangkosan Hindurang ine 
chana. lamang'na agreba gipin manderang gnang 
jerangko Hindurang nangrimja aro cha-rim rorimja 
aro galgimin jat gita chana. lamang nokkolrang 

aro mitchigni kamrangko kagiparang ong*a. Ua- 
mangkon Pariah ine minga. 

5. RAMAYANA 

I. Indiani salgro Hindustanni a'kawe jolo 
bang’bea dingtang dingtang rajarang dongmanaha 
ine iana skang aganbamanaha. Uamang'ni gisepo 
bilakgipa aro ka-dongbegipa matgrikrang bang-- 
achim. Uamang oni mingsingbegipa saksa Ikshaku 



Rama aro Sita 


ma chonpii Kshatriya raja pairte Rama minggipa 
gnangchim. Uni pagipa raja Dasaratha Ayodhya 
jeko da'o Oudhe ine minga, a'songnik kosako sason 

ka*achim. Ua pilak wilwila a'songrangni gisepo 
bilakbatgipa aro ka'dongbatgipa ong'aha. 

2. Uororo nitobatsranggipa metrara Videha, 
jeko da‘o Behar ine minga, a'songni Janak minggi- 
pa gipin Kshatriya rajani demechik Sita ong'achim. 
Ua chasongo badiaba raja an*tangni dal'gimin 
demechikna segipako am*na nangode ming^a mani- 
aniko dakrongachim ; ukon Syamvara ine minga. 
Uano a*songni changbatgipa bilakbatgipa aro gun 
gnangbatgipa panterangko seokachim. Janak 
rajao dal-begipa aro jrimbegipa chri dongachim 
aro je raja pantean ua chriko pe'gomna man*a una 
an'tangni demechik Sitako bia ke’a on'gen ine 
ku'rachakachim. ^Sitara namgipa, gun gnanggipa 
aro nitobegipa bng’achim aro a*songni raja pante- 
rang pilakatif ilko man'na sikachim. Uandaken 
raja panterang saksani ja*mano saksa ua dal’gipa 
chriko pe‘g<tbnna joton ka'aha, indiba amjaha. 
Uamang'oni mitamde uko a*aoniko de'tomnan 
amjachim. Indiba jensalo Rama re'baaha ua 
altuaen ua jrimgipa chriko de*tome pe'gomaha aro 
tong‘gni dake be'tongpilaha. Pilak nigipa mande- 
rang jakpa dokaha aro kiisi oiig'e inchroaha. Rama 
Sitako rasong chabee bia ka*aha. Indiba una 
bobil ong'kataha ; maina bang'a rajarang Sitako 
man*na sikbeachim. 

3. Ramani pagipa imi depanterangni gisepo 

Ramana ka'sabatachim aro an'tangni siani ja mano 
Oudho raja ong'rikchina ua sikachim. Dasarath 
rajao jikgipa sakgittam gnangchim. Rama uni 
skanggipa jikgipani dejakra ong-achim. Uni gni- 
gipa jikgipa an'tangni depante Bharatnasa uni 
pagipani songnokko man'rikatna sikachim aro ua 
Ramako namnikjaha. Sal sao ua budepa raja, 
an'tangko ka'sabee dakchakanina uni gnigipa 
jikgipana ua jeko uoniko bia ukon on gen ine 
ku'rachakaha. Ua ia cholko ra'e rang'san Ramako 
gipin cheba a'songchi bilsichi-brina watbrangatchi- 
na aro an'tangni depanteko uni pagipani songnok- 
ko man'rikatchina bi-aha. Raja namen duk man'be- 
aha aro ka'sabea depanteko maikai indake dakgen 
ua jajrengbeaha aro Oudhni manderang jerangan 
Ramako namnikbeachim aro unaka'saachim, namen 
ka*o nangbeaha, Uamang uko re’angjachina mob- 
molaha ; indiba Rama uamang* ni kattako knachak- 
jaha. Rajput raja an'tangni kattako rakina 
nanga. Angni pagipa an'tangni kattako pe*ana 
bate anga burungo sian nambata ine, ua aganaha. 

4. Rama pagipani katta gita rajani nokoni 
ong'kate re'angna nangaha. Ua Sitako an'tang 
baksa re*angatpana sikjabeachim; maina ua rajani 
demechik ong*e burung bolgrimoun baksa dongpae 
duk chakpana man'jawa ine ua chanchiaha, aro 
dongrikchina uko ge*etaha. Indiba Sita dongrikna 

sikjaha. Ua inaha, ‘ Na'a jecbi re*a anga uchin 
re*gen. Anga nang-ni kakketgipa jikgipa ong*a aro 
anga nang'ko pangnaba watjawa. Nang'ni rajani 
noko dongan salo dongpanasan anga nang'ko bia 
ka jaha ; na'a jeo donga unon anga kusi ong'gen 
ine anga u'ia. Angni segipa Rama dongode burung 
bolgrimba rajani nok ong'gen, aro ua dongjaode 
agilsako nitobatsranggipa rajani nokoba sikdikdik 
dakgipa burungni jamdap gita ong'aigen, na'a 
angko dongrikchina aganabe. Jeo na.a donga unon 
angaba donggen aro jeo na'a sia unonangaba sigen.’ 

5. Uandake Rama uni pagipani nokko wate 
uni jikgipa Sita baksa aro uni jonggipa Lakshmana 
baksa jean uko ja'rikpana sikachim, chel'been 
re.angaha. A'bachengo uamang Indiani jatchi 
abrini a songona re'angaha ; uoni ka'sine ka'sine 
salgipengchi ong'onroroange dal'begipa aro diltu- 
begipa burung damsaona sokangaha. Uamang 
bang'a chibimarangko ringrango batangaha. 

6. Ramani Oudhko watani ruutgijan uni 
pagipa budepa uni depantena duk ong'e kalimbee 
siangaha. Unon uni denggugipa ma' detang an', 
tangni depantean raja ong'e sason ka'gnok ine 
ka'dongsoengachim. Indiba uni depante Bharat 
namgipa aro bebegipa pante ong'achim aro uni 
adatang Ramana ka'saachim. Ua uko rikange 
uamang'ni pi^ipani songnokko sason ka'echina 

mol*molaha. Indiba Rama re-bapiljachim. Ua 
indine aganataha, pagipa an^ko bilsicht.> 

brina burungo dongna nanga ine ge*etaha aro anga 
donggen ine ku*rachakmanaha. Kshatriya raja 
pante an'tangni kattako pe*na man*ja. Bilsi chi'bri 
batangkujana kingking anga re’angpiljawa.* Uni 
gimin uni jonggipa saksan re'angpibia nangaha ; 
'mdibaua songnokko an*tangna ra'jaha. Ua Ramasa 
rajachong’mot ong*a \ne mesoVna ^ta urn juta 
jorasako singhasonni kosako done ua re'bapilkuja- 
na kingkingsan uni pal gitasa Oudhni kosako sason 
kasoaha. 

7. Rama burung bolgrimo ruutbea bilsirangna 
donge uno donggipa manderang baksa ua ripeng 
dakaha. Uamang chonchongipa, gisimgipa aro 
daknanggijagipa ong a aro bolgrimrango dongai- 
gipa ong'ani gimin Kshatriyarang jerangan chang 
roa, an'gitchak aro nitogipa ong'a uamang'ko 
makkreranginemingachim. Salsao uamangmiDan- 
dakani burungo dongmitingo saksa skal raja Rava- 
na minggipa, Rama aro uni jonggipa Lakshmanni 
sikar kama re'angmitingo, da'nang, Sitako an'tang- 
ni song Lanka, jeko da'o Ceylon minga chichango- 
na rime katangaha. Rama uko rikangaha aro 
bolgrimo donggipa uni gisimgipa ripengrang 
uko dakchakaha. Uamang'oni dilgipa saksako 
Hanuman mingachim. Ukon Hindurang da*alona 

kingking dal‘gipa Makkre Mite ine manienga* 
Dakgrikanio' Skal Ravanako amaha aro uko so'ote 
Sitako rimbapilaha. 

8. Bilsi chi'bri batangahaon a'songtang Oudho- 
na re'bapilaha aro uno raja ong'e bang*a bilsirangna 
sason ka‘aha. Uni janggi tanganiko segipa ki*tap 
kon RAMAYANA ine minga. Ua ki'tapk^ 
Valmiki Muni minggipa saksa toromigipa mande 
seaha. Daomangba Hindurang Bamako mandeni 
bimangko ra*e atchigipa Vishnu mite ineolakienga> 
Hindu me‘a bi'sa sakantian Rama gita ka'donggipa 
aro kattatangna bebegipa ong'na joton ka'na 
nanga aro Hindu me*chik bi’sa sakantian Sita gita 
rinok rinok dakgipa, namgipa aro ka'sagipa ong*na 
jotton ka'na nanga. 

6. MAHABHARATA 

1 . Ramayanana agreba gipin ki'tap jeko 
Hindurang rongtalgipa torom ki'tap ine chana, 
gnangpiti. Uan Mahabharata ong'a. la ki'tap- 
rangko poraie skangni Hindurangni dakbewal, 
kamrang aro manianirangni gimin bang'en u*ina 
man'a. Uarango rajarang maikai an'tangtangni 
raiotrangni namnikaniko am'a aro raiotrangba 
maikai an'tangtangni rajarangna kakket ong.a 
m'kna man'a. 

2. Maha-ni mangsongara dal'gipa ong'a aro 
Bharata-ra saksa skangni Hindu rajani bimung 
ong'achim. Mahabharatani mangsongara Bharatani 
deritchu su-ritchurangni gisepo dabbegipa dakgrik- 
ani katta ong'a. Hastinapur a'songni raja Bharata- 
ni depanterang sakgni gnangchim. Saksani 
bimung Dhritarashtra aro sakgipinni bimung 
Pandu ong'achim. Dhritarashtrani dedrang Kurus 
aro Panduni dedrang Pandavas ong'achim. Dhrita- 
rashtra dejakra ong'oba mikgri ong'e atchiachim ; 
uni gimin uamang'ni pagipani siani ja'mano jong- 
gipa Pandu Hastinapur songnokko sason ka'achim. 
Indiba uni adatangni tangengpition Pandu siang- 
aha. Unon adasani dedrangni gisepo singhasonko 
man'rikgnina jegrikani ong aha. Dhritarashtra 
uamang'ni dal'batgipa ong'e, adasani dedrangoni 
bribatgipa Panduni depante Yudhishthirako raja 
ong' china seokaha ; indiba Kauravasrangoni dal- 
batgipa Duryadhan ia seokaniko namnikjachim. 
lani gimin dal'bea dakgrikani ong'kataha, aro ia 
dakgrikanio Indiani pilak Kshatriya rajarang 
pilakan ong'nasipile dolsasikchi chake dakgrikaha. 
Uamang sal i8 na Kuru-kshetra minggipa biapo, 
jeko da'o Panipat ine minga, bilongbee dakgrikaha. 
Gujaratoni raja Krishna minggipa Pandusrangna 
dakchakah aro Kurusrangko so-ottokaha. Yudhi- 
shthira Hastinapurni songnokko man'rikaha. 

3. Pandavasrangna dakchakegipa Gujaratoni 
raja Krishnakon mande pil’gipa mite ine Hindu- 
rangni bebe ra'ani gnang. Ua kakketgipa 
Pandavasrangna chakaha am kakketgipa songnok 
ba Dharmarajya-ko dakatna gita pilak namgija 
sason ka'gipa gipin rajarangkoba gimaate bang'a 
toromni bidingo skianirangko on*aha. la skiani- 
rangko Yudhishthirni jonggipa Arjunnana ku*- 
patiani gita sealia. Ua seanikon GITA ine 
minga. 

7. HINDUNI GITCHAM CHASONG 
(B.C. 1000 oni B.C. 300) 

1 . Aryanrang, Dravidsrang, Kolsrang aro 
’'luranianrang India a'songo ruuta bilsina song- 
dongbrine dongaha. Uamang'ni ku'sikrang, olakki- 
anirang aro bebe ra’ani toromrang dingtang 
ong.ro robaaha. Vedicni chasongo jakkalgipa 
Sanskrit ku’sik toromko manidilgipa Brahminrang- 
ni seani aro mingani ku’siksan ong’ariaha. Ramram 
manderangde Prakrit ku’sikkosa aganahachim. 

2. Aryanrangni Indiaona re’baoni ruuta 
bilsini, haida hajal sa bilsirangna bateba Persian- 
rang aro Greekrangni re’baani salrangona kingking 
Indiani kattako aro uno napegipa bang’a gipinrang- 
ni kattako mamung see rakianiba dongjachim, 
indiba salgro saliramchini jatrang dol dol ia 

salrangni gisepo napbaenggenchim ine chanchina 
man'a. la chasongni gisepon Indiao bang'bea 
dingtang dingtang songnokrangarorajarang dong- 
aha. Badiaba chasongo badiaba raja bilakbatsrang- 
gipa ong‘e gipin rajarangko bamataha aro an*tangni 
ning'o donaha, aro rajarangni kosako dal'batgipa 
raja ong'aha. Unon uko Rajchakraverty ba 
Mandaleswar ine mingachim. lako manianina 
minggnioni mingsasik dakbewalko jardkachim. 
Mingsako Rajsuya ine minga. la manianio pilak 
rajarang bamaniko mesokna re*bae maiba nokkolni 
kamko rajana ka*e on'achim. Minggipin bewalara 
Rajani gureko songsongantichi watatachim aro je 
rajaan bamna sikja, ua gureko rim'rikachim. 
Unon ua raja baksa dakgrikachim. la bewalkon 
Asvamedha ine mingachim. 

8. BUDDHANI KATTA (B.C. 567-B.C. 487) 

I. Bilsi 2500 mang re'angaha, Irdiani salgroo 
saksa Suddhodana minggipa Kshatriya raja Sakyas 
ma'chongni kosako sason ka'achim. Ua dakgrik- 
rakgipa aro ka'dongbegipa mande ong*achim ua 
uni saksakamkam depante Gautamako an* tang gita 
dakgrikha changgipa ong'atna sikachim. Uni gimin 
ua una sel’u, chri aro tonualko maikai jakkalna 
nanga skiahachim. Gautama namgipa aro nito- 
gipa pante ong*achim. Uni ma’a paa aro uni ma*- 

chongni pilak Kshatriyarang uo rasong chaachim. 
Ua saksa nitogipa me*tra, Yasodhara minggipako 
bia ka*aha aro depante saksako man* aha. Ua 
rajani nambegipa noko dongachim aro uni janggi 
tanganio kusi ong'atani pilakan dongachim. 

2. Gautama pangnan chanchirakbegipa bi'sa 
ong’achim. Uaku'aganaorinok 
rinokdakgipa,ka*saninggipaaro 
pilaknan ka*sachakan gapgipa 
ong'achim. Piknipil sikar ka*- 
mitingo, jensalo ua pilakkoba 
dukon*gijagipa cha'amenggipa 
matchokko nika, an* tangni jako 
tong’sa salgimin chriko gogija 
dontongrongachim. Da’nang, 
maina anga janggi gnang- 

Buddhs • 1 j 1 ^ 

giparangko duk on'na nanga ? 
ine inachim aro uni brako chukop ning*o don- 
pilrongaiachim aro mamungkoba gogijan nok- 
tangona rcangpilrongaha. Gureo katsusaanioba 
ua pil'nipil gureni neng’beako aro rake rang’sitako 
nikon dondikaiachim ; maina uni gurenasaknaani- 
ko on*ana bate susaanikon gimaatna namnikbata- 
chim: 

3. Salsao sam bolrang ritimani somoio uni 
pagipa an'tang baksa gureo gakate nitogipa a’ba*- 
rangko nie rona ong’katbachina mong‘aha. Ua- 

mang ka'sine gakate barirang, chiakolrang, tang- 
sekgipa samrang mcTakkuni a’barang aro biteari* 
gipa bolrangan' gapgipa a'barangko battonge 
re'angon, Gautama namen an'sengnikbeaha aro 
kusi ong'beachim. Indiba ua saksa a'a wegipani 
janggilo pari gnanggipa matchuko moangengako 
aro saknaa amjae ga'aknasipflengoba uko rcatna 
go'olchi dokengako nikaha. Unikoa ua doTeng 
atoreni do'kru mangsako chike cha*engako nikaha. 
On'tisa chebbatkale re'angoa,do'kru mangsani 
adita tampirangko sue cha engako nikaha. larang- 
ko nike uni gisiko dukan gape noktangchina re'ang- 
pilaha. 

4. lani adita salrangni ja mano Gautama 
jumang mingsako nikaha. Ua bilgribegipa, re'na 
amjapilgipa aro chadengnan ambrepilgijagipa bu- 
depa mande saksako nikaha. Uara budepaenba 
inditan bilgri ong'ahachim. Ua una aganaha, 

‘ Na'aba ia gitan budepagen aro bilgrigen.’ 
Unikoa ua bilongbee sagipa mande saksako saknae 
tengtoengako nikaha, aro una inaha. ‘ Na - 
aba salsao saako man-gen aro ia gita saknaan gap- 
gen.’ Unikoa ua jumangon manggrabakgimin aro 
suri chikgimin manggisiko a-ao ga-ake dongengako 
nikon, una intaiaha, ‘ Na-aba sina nanggen, 
Gautama.’ 

5. Salgipino Gautama, jean ua somoio bilsi 

kolatchi ong'ahachim, uni pagipa, jikgipa arp 
degipakowate burungchina re-angaha, jeo ua maiba 
cholko ; jechi a'gilsako uni samtangtango nlkenga 
dukko, papko aro saknaaniko bon'atna ba 
komiatna man'gen, chanchina joton ka"e bilsi 
snina kingking dongaha. Ja'manki'tiko katchaani- 
ona kakketgipa ramako man*aha ine ua chanchi- 
aha. Je boini ja'pango donge ia torona gitalko 
man'aha, uko Bobol ine agana aro uko daoba 
manderang namen dal'nikbea. 

6. Unon ua burung bolgrimoni mandeskani 
dongaona re*baaha aro gital toromko aganprakror 
roe bilsi sotbribongana a*songgimikchi re'roroaha^ 
Ua raja pante ong-angkuna sikjahani gimii) 
an'tangni bimung Gautamako gale Buddha ine 
bimungko ra'aha. Uni mangsongara gisik gnang- 
gipa ba jean budhi ba gisik gnangani donggipp 
ong'achim. Uni toromko Buddhism ine minga. 
Bang'bea manderang uko jarikaha aro uni janggi 
tangmiting salrangon hajalni hajal Hindurang 
Buddhistrang ong'baaha. Indian Buddhism toro- 
man bilsi ritchadokmangna mongsongbatgipe 
torom ong’aha. Ua bilsi sotchet ong'on Kusinagar 
minggipa biapo siaha. 

7. Manderangni gisepo Buddhaan ka'sae dakr 
batgipa ong’achim. Ua manderangna, pilak jang^ 
gnanggiparangna namna aro ka’sae dakgipa ong’na 

2 

iiaman gTii dakna nanggni kaiti ong a aro jekoba 
saknaata aro ka'saninggija daknara pap ong a ine 
skiaha. Pilak manderangan Isoini nikao jakgitel 
aro apsan onga. Mande rongtalgipa aro 
toromigipa ong'e janggi tangode, bebekosan 
aganode aro pap dakjaode sakgipinrang gitan 
apsan namgipa ong* a ine ua skiaha. 


9. SISUNAG MA CHONG 

X. B.C. 600 na skang Indiani kattarangko sulsui 
tale u'ina man‘jachim. Bilakbatgipa raja gipin- 
tangko bamate adita chasongna dahbatsranggipa 
ong'oba badiaba gipin raja bilakbatskae amako 
xnan'e dingtang dingtang songnokrang ong'kate 
bang'bea rajarang dongachim. la chasongni a'ba- 
chengo Kosala a’songni Ikshaku maxhongni raja 
Indiani salgroo uni songsul Kasi songnokko ame 
bilakgipa ong-engachina. Indiba ruutgijan 
Magadha a-songni SISUNAG maxhongni raja 
uamang'ko ame Rajgriha minggipa biapo 
uamang’ni skotonggipa songjinmako dakaha. 

2 . Uamang'ni skanggi pa raja Bimbisara Kristona 
skang bilsi ritchabongagipani a'bachengachipara 
sason ka*aha. Uni siani ja'mano uni depante 
Ajatasatru bang*bata a’songrangko ame uni song- 
nokko apalen bariataha. Ua Patali minggipa 

biapo bilakgipa killa ge'sako rikaha aro uonia 
mingsinggipa songjinma Patalipura, jeko da*0 
Patna ine minga, ong*baaha. la Bimbisara ara 
uni depante Ajatasatruni sason ka’miting aal^ 
rangon Buddha an'tangni torom gitalko aganprak* 
engachim. 

3. Bimbisarani sason ka*engmitingo Persiani 
raja Darius Indiani salgrochi napbaaha aro salgroni 
rajarangko ame Indus chibimani saliram rikamona 
kingking kajinako ra’aha. Brigipa ritcha bilsirang^ 
ni bon*angachipara Sisunag ma'chongni bilrang 
bon'angaha aro Mahapadma Nanda minggipa 
singhasonko ra*sekaha. Uan Sisunag maxhongnl 
chon'kamgipa rajani jik Sudra mexhikni depante 
ong'achim. 

10. ALEXANDER THE GREAT 

I. Greece a'songni bilakgipa raja Alexander 
The Great salaramchi an’tangni a'songko bariatna 
apalen man*baaha. Persian! a'song gimikko aro 
Turkestan, jeko Bactria ineba minga, aro Afgha>^ 
nistanko ame B.C. 327 bilsio Indiaonaba sokbaaha. 
Uni re’bemitingo Punjabo saksa Kshatriya raja 
Porus minggipa sason ka*engachim. Porus bilate 
warachaksoaha ; indiba amako man*aha. Porus 
rajako Alexandemi mikkangona rim.gitangt 
ra'angaha. ‘ Nang'ko mai dakbo ’ ine Alexander 

-Alexander salaramachi Magadhani songnokonan 
le’bana mangsongachim ; indiba uni sipairang 
«alaramchi chel'bate re'angkuna jechakaha, maina 
uamang songtangko wate re*bara ruutbeahachim. 



Uni gimin ua uonidipetan songtangona re'ang- 
pilaha. 

2. Songtangona pil'angmitingo ua Persiani Susa 
songjinmaona sokon malaria saako ma’ne B.C. 323 
bilsio siaha. Uni songnokko uni sipai kocokni 
dilgiparangni gisepo suale ra'aha. India, Eaciria 
aro Afghanistanko Seleukos Nikator minggipii 
man*rikaha. Indiba ua uko mute rakina man’' 
jaha. Magadhani raja Chandra Gupta uko ra'sek- 
aha aro unbaksa dakgrikna amjawa ine nike 
songgigrikaniko dakaha. Chandra Gupta una 
mongma mang 300 ko on*aha aro uaba unS 
Punjabko watangaha. 

3. Uororo Indiao donggipa manderang a'song- 
tangni itihasko seanirang dongja. Indiba skia 
man gipa adita Greekrang jerangan Alexander 
baksa Indiaona re'baaha, Indiao uamang'ni nika 
aro knara pilakkon seaha. Indiab uamang'ni 
seanirangko gimaataha. Uamang'oni mitam 
bakrangko Greek segiparangni seskaanirang gnang; 
Uarangoniko re*anggimin bilsi 200 mi salrango 
Hindu manderang maikai janggi tanga aro maikai 
dakbewalrang ong’a aditako U'ina ma'naha. 

11 . MURYA MA CHONG 
(B.C. 321-297) 

1. Alexanderni P u n j a b o dongmitingo 
Chandragupta minggipa Magadhani raja baksa 
bobil ong*e Punjabona katbaachim. Alexander 
siaha ine knaon ua Punjabo donge Greekrangni 
kosako chakatdilaha, aro uno an tangna songnokko 
dakaha. Ua an'tangni bobil Magadhaona re*baaha 
aro chon'kamgipa Nanda raja baksa dakgrikaha. 
Uno donggipa saksa Brahman Montri Chanakya 
minggipa ima dakchakaha aro B.C. 321 bilsimango 
Nanda rajako amsrange songnokko ra.srangaha. 
Uni ma*ako Mura ba Murya ine mingachim aro 
ua bimungonin Murya Maxhongni raja ong*baaha. 

2. Chanakya uni namgipa montri ong’e a’song- 
ko dal*ataha aro Chandragup tako bilakgipa raja 
ong.ataha. Indiani salgroo Greekni sason ka'gipa, 
Seleucus Indiao an'tangni man'gimin songnokko 
man pilna joton ka'beaha tndiba amjaha. Chon*- 
kamao ua Chandragupta baksa ku’monggrikaniko 
dakna nangaha. Ua Indiako kangjaha aro nang- 
rimgrikaniko mesokna ua an*tangni demechtk 
saksako Chandraguptana bia kax on'aha aro an*- 
tangni mitam sipai kotokrangko uni ning'o kam 
ka'diina watataha. 

3. Greekni saksa dal.gipa baltigipa, Megas- 
thenes minggipa sk’a man'gipa mande saksako 

Chandraguptani kachariona watataha. Ua India* 
bilsibonga dongangaha aro ua chasongni Indian! 
gimin gamchata u.iatanirangko see donangaha. 
Ua indake janapaha. Magadha bilakgipa songnok 
ong*a. Uni apala Punjaboni Bebarona ong*achini. 
Sason ka*anirang nambea aro manderang aaksa 
sakgipino ka'donggrika aro kachario dakgrikani- 
rang bang’ja, Hindu manderang ramram mesoka 
aro daka dakanirang dongja. Ua chasongo bang*an 
churangko ringja, maniani salrangna agre ring* 
rongja. Nokrangko aro gamrangko dingtang- 
mancha dongtimna nangani dongja. larangan ua 
chasongni mandeiang gun gnanggipa aro kakket- 
gipa manderang ong’chongmota ine mesoka. India 
gimiko songnok ii8 gnang. Bang* a songnokrang- 
on dakdala songjinmarang dongaha ine agana. 
Sakgitchakgipa Indiani manderang gnang aro 
uamang’a chugipa ma*chongni manderang ong*a 
Gittimprakon pilak kamko ka'gipa aro pilak ma.- 
chongni manderang gnangchim. Gittimprakan 
chu*sokgipa song ong’a ine ua janapaha. 

ASOKA 
(B.C. 272-231) 

4. Chandragupta bilsi kolgrikbrina Magadhao 
sason ka*aha. Uni siani ja*mano uni depante 
Bindusara uni songnokko B.C. 297 bilsio man'rik- 
aha. Uni ja'mano Asoka B.C. 272 bilsio sing- 

hasono gakataha. Uan Bindusarani gnigipa 
depantesa ong.achim ; indiba montrirang uni 
skanggipa depante baksa nangrimjaesa Asokako 
taja. ong'ataha. Ian Indian! dal’batsranggipa raja- 
rangoni saksa ong-achim. Ua Magadhani song- 
nokko Pataliputra songjinmao donge bilsi sotbrina 
sason ka'aha. 

5. Dambemitingo ua dakgrikrakbegipa aro ka’o 
nangrakgipa ong'achim ine agana. Ua an.tangni 
songnokko namen apalataha. Chon kamao ua 
Kalinga jeko da o Orissa ine minga, songnoko 
napaha aro bilsigittam dakgrikani ja'mano uko 
amsrangaha. Indiba ia dakgrikanio lakni lak 
manderangko so’otaniko nike uni gisiko namen 
saknaaha aro uan uni gisikko dingtangatsrangaha 
ihe agana ; maina untal dakgrikanirangko don- 
tongsrangaha. 

6. Ua Buddhist toromni skianina gisik nangna 
a’pachengaha. Saksa ia toromko skigipa, Upagupta 
minggipa uko Budhism toromo napataha aro ua 
toromo bilakgipa dilgipa ong baaha. Ua Piyadasi 
ine upadhiko ra’aha aro an'tangni songnokko 
Buddhist Songnok dakataha. Ua an'tangni song- 
nok(^an toromko gipataijaha ; indiba uko gipatna 
gita Kashmir, Afghanistan, Kandahar, Tibet, 
Burmah, Deccan aro Ceylon, in a'songrangonaba 
torom skigiparangko watroroataha. Ua mingchibri 

niamrangko, jeko ‘ edicts ’ ine minga, ro'ongrango 
aro krongrango seate Indiani pilak biaprango 
songdoataha. Uaranga mongsongbate namgipa, 
ka*sagipa, kakketgipa aro rongtalgipa ong* china 
Buddhani skianirang ang*achim. 

7. Ua an tangni manderangna bang'a namgni- 
rangko dakangaha. Ua songregiparangna bang'a 
chiakolrangko ramasamrango cho'ataha, aro salak- 
kimitna gita bolrangko ge-ataha. Ua mande- 
rangko aro matburungrangko sanna gita sanram 
nokrang, chong'motan hospitalrangko rikataha. 
Jilanirangko ka'saninggija jakkalanirangko don* 
tongataha aro je manianirango matburingrangk6 
so'ote boli on'rongachim uarangko champengaha. 
Ua bi'sarangko skiatanina bang'a skulrangko kuli- 
ataha. Ua an'tangni pilak manderangna ka'sagip^ 
ong achim aro an'tangni dedrangna gita pilakni 
dukni kattarangko namen knachakrongachim. 

8. Uni mingsa nambegipa dakatania Bilsibong: 
aprakni Tom'ani ong'achim. la tonranio niampi> 
jatni dakbewalni ba maiba sasonni bidingo nangr 
begipa kamrangni gimin chanchigrike tik ka’aniko 
dakatachim. Uni sina skang ua dal'begipa song- 
nokko rikangaha. Uni songnok, salgro Indiaoni 
salgipengchi Deccanona kingking ong'achim. la 
dal'gipa raja B.C. 231 bilsio siaha. 

12. INDO-GREEK RAJARANG 

I. Asokani siani ja'mano Murya ma'chon^i 
rajarang sak snimang sason ka’angkuaha. Indiba 
uamang'ni chasongo bilgriroroangaha aro song- 
aokkoba gimaatroroangaha. Chon'kamao Bacteriao 
donggipa Greekrang uamang'ni songnokko ra'sek- 
arangaha. Alexanderni siani ja'mano Persia aro 
Bacteria jeko Turkestan minga, a songrangni kosako 
Greekrang bilsi ritchasamangna sason ka'achim. 

2. la Greekrang Afganistan aro Punjabo 
B.C. 250 oni A.D. 130 mangona sason ka'aha. 
Uamang'ni raja Demetrios minggipa bilko man-- 
dienggipa ong'aha. Ua salgroni Indian an'tangni 
aongnol^o Punjaboni Sindona kingking apala- 
taha. Uni ja'mano mingsinggipa Menandar jeko 
Indian! manderang Melinda ine minga, Indus 
diibraram jol, Gujarat aro Rajputanaona kingking 
ambaaha aro Magadhani songnoknaba kenani 
ong'baahachim. Indiba Magadhao Mitra aro 
Sunga ma'chongni songnokko man'chenggipa 
Pushyamitra uamang'ko bilake aro chusoke wara- 
chakaona man'aha. 

13. MITRA, KANVA ARO ANDHRA 
MACHONGRANG 

1. Murya ma*chongni chon kamgipa rajako uni 
8ipai kotokni pamong, Pushyamitra minggipa so*- 
ote uni singhasonko ra*sekaha aro gital ma'chongni 
raja ong'baaha. Ukon Sunga ma'chong ine minga. 
IJa Hindu toromko bilakatna joton ka'aha. Uan- 
daken an'tangni bilko mesokna gitcham dakbewal 
Asvamedhako manidilaha. In ma'chongni rajarang 
sakskumang sason ka*angaha. Uamang'oni bon*- 
kamgipa sason ka'gipa saksa Brahmin montrini 
jakchi so'otako man'aha. Uni bimrmg Vasudev 
ong'achim. In ma’chongni sason ka*ani 184 B.C. 
oni 73 B.C. ona ong'achim. 

2. Vasudevni deritchurang Kanva ma'chongni 
bimungko ra'e 73 B.C. oni 27 B.C. ona Magadhao 
sason ka'aha. la Sunga aro Kanva ma'chongrangni 
sason ka'mitingon Magadhani songnokrang be*ro- 
roangaha aro chonchongipa songnokrang uoni 
ong'katangaha, Indakmiting somoion Indian! 
salgipeng jolo donggipa Andhrarang bilakbae ua> 
raang'ko amsrangahaarosongnokrangko gimaataha. 

3. Indian! salgipengo ba Deccano donggipa 
manderang salgroo donggipa manderang gitan 
dingtang dingtang salrango dingtang dingtang ma'- 
chongni rajarang dongaha aro b! 

Asokani sason ka'mitingo Muryani songnoknl 
ning'o ong'ahachim. Indiba Asokani siani ja'tnano 
jakgitel ong'baaha aro dingtang dingtang songnok- 
rangko dakaha. Uamang'o riting riting sak 30 
mang rajarang bilsi 450 B.C. mang oni 220 A.D. 
ona sason ka'aha. la songnokrangoni mingsing- 
batgiparanga, Chera, Chola aro Pandya songnok- 
rang ong*achim. Andhrarang Buddhism toromko 
ra'giparang ong’a. Uamang-oni mingsingipa raja 
Hala minggipa sea jotanirangko didiatbegipa 
ong'aha. 


14. INDO-SCYTHIANRANG 

I. Andhrarang bilakbaen, amkamna man'jaoba 
uamang'ni bil Afghanistan aro Punjabona sokbaa- 
chim. landake uamang'ni bil Deccan jolo bilakbe- 
mitingo Indian! salgroo Scythianrang sason ka‘eng- 
achim. Asian! bijatchi jolo donggipa jatrangko 
Greekrang Scythians ine minga aro uamang'ni 
a'songko Scythia ine mingachim. lamang'ni jat 
dol dol bang*a aro B.C. 100 aro A.D. 400 bilsi- 
rangni gisepo Indiao napaha. Uamang Kashmir, 
Afghanistan, Punjab, Sind, Gujarat aro gipin 
saliramni a'songrango songdongaha. A'badieago 
Gredc songncdurangni sambarango diondiona 
songnokrang^o dakdiengaha; indiba ka'sine ka'sine 
a’songgimikkon amtokaha. 

2. la jatrangoni dolsako Saka ine minga. 
lamang skang sokbachenggipa dol ong'achim. 
Uamang Sind, Malwa aro saliramni a'songrangko 
ame Malwao Ujjain minggipa songko skotonggipa 
song dake bilsi ritchabrimangna sason ka*aha^ 
Indiba chon‘kamao Magadhani raja Chandragupta 
Vikramaditya uamang'ko amaha. 

3. la Indo Scythianrangni gisepo Kushan 
minggipa ma'chongni Kanishka mingsingako 
man'begipa raja ong'achim. la ma'chongni rajarang 
Salgro Indiako bilsi 180 mangna, A.D. 45 oni A.D< 
225 ona sason ka'aha. Uamang'ni skotonggipa 
song Purushapura, jeko da'o Peshawar minga uan 
ong'achim. Kanishka Turkestan aro Afghanistan* 
baksa Punjab, Kashmir aro Sind a'songrangko 
sason ka'aha. Uni chasongo daka tangkarangko 
bang'en nikna man'engpiti. Ua Buddhist ong'a 
aro Kashmiro dal'gipa melaaniko dakataha. China 
aro Asiani bijatchi jolona Buddhism toromko> 
aganprakgiparangko ua watataha. 

4. Da'ororo Indiao bilsi chanani sonko raki- 
kuenggipa Saka Era, jeko Sakabda ine ina. 
A.D. 78 bilsioni chana. lako Kushan rajarangoni 
Kadphises I ong'jaoba Kanishka dakataha ine 
janapani gnang. 

15. GUPTA SONGNOK 

2. Andhrarangni bil be ani aro Guptani song> 
nokni a'bachengani gisepgriko Indiana ong'a obos- 
tarangko tale mesokani dongja. Guptani songnok 
A.D. 300 oni A.D. 600 ona dongaha. lani 
bidingoni mingsinggipa raja sak gni gnang. 

2. Samudragupta ia ma'chongni bilakbegipa 
aaksa raja ong'aha. Ua A.D. 326 oni A.D. 375 
ona sason ka*aha. Ua bilakgipa sipaini dolko rime 
ifndiani salgipengona ong'onangaha aro jechiba ua 
fC'angbo pilakchin uko warachaksona amjachim. 
Ua a'songrangko ra'jaha ; indiba ra'sekgimin gam- 
fangkosan ra*baaha. Indiba Ua Gangesni a*kawe 
gimikko an’tangni songnok dakaha. la raja bilak- 
gipa dakgrikrakgipasan ong'jaha; indiba poido sena 
oamnikgipa ; ring'ani, sikani moanirangko nam- 
oikbegipa ong’achim. Ua chasongni jakkala sonani 
tangkao uni bimangko vinako moengako daka 
gnang. 

3. Samudraguptani siani ja*mano uni depante 
Chandragupta II uni singhasonko man*rikaha. 
la raja A.D. 375 oni A.D. 413 ona sason ka'aha. 
Ua Vikramaditya ine bimungko man*aha. Uni 
;^otonggipa song Ujjain ong’achim. la rajani 
.gimin bang'a golporangko seani gnang aro ming- 
aingbegipa saksa Hindu raja ong’chongmotaha. Ua 

Indian! salgroo je a'songrangko Sakarang sasott 
ka'engachim uarangko ame an'tangni songnoka 
chapataha. Uni kachatio mingsinggipa poido 
segipa, Kalidas aro gipin mingsinggipa, jerangka 
ripok rong sni ine mingsinga dongachim. 

4. la rajani sason ka.mitingo China a'songni Fa 
Hian minggipa toromna songregipa BuddhistnL 
rongtalgipa biaprangko nina re baachim. Ua ruuta 
bilsirangna Indian dongaha. Uni seaoniko ua 
chasongni Indiani manderangni gimin adita u’ina 
inan*aha. Ua Indian sasnn ka'ani nambea arft 
manderang kusi nng-e dnnga arn pilakan nng'nasi- 
pile Buddhismkn mania ine janapa. 

16. HUNAS (A.D. 450-528) 

i« Bnngagipa ritcha bilsini bnn angachilbara 
Guptani snngnnk bilgrirnrnangaha. Unnchacha 
Asian! bijatchinni re’bagipa White Huns minggipa 
jatrang uamang-kn ameaha. Uamang Punjabko 
amchenge ja'mann Jamuna chibimani a kawenna 
ong'onbaaha arn Tnraman minggipa uamang’ni 
dilgipa Guptani snngnnkkn ra'sekaha. Ua A.D. 
500 bilsin Malwani Maharajah ine aganprakataha, 

2. Uni ja'mann uni depante Mihirgnla uni 
singhasnnkn man’rikaha, uaba pagipa gitadakgrik- 
rakgipa nng’achim. Ua bang'bea manderangka 

so otaha ; indiba A.D. 528 bilsio Magadhani raja 
Baladitya, Indiani bijatchi jolo sason ka'gipa 
Yosoddharman minggipa raja baksa dakgrike uko 
katataha. Ua Kashmirni rajao katnapaha ine 
janapa gnang. 


17. HARSHAVARDHAN 

1. Hunsrangko amani ja’mano Indiani salgroo 
bilakgipa rajarang dongjaha. Bang*bea chonchon- 
<gipa rajarangsan dingtang dingtang biaprango 
sason ka*achim. Dokgipa ritcha bilsirangni bon-a- 
chibara Thaneswami raja Prabhakarvardhan 
minggipa an'tangni songsul rajarangko ame bang-a 
bilko man'aha. Uni siani ja'mano uni depante 
Rajyavardhan raja ong*rikaha. Indiba ruutgijan 

<>Bengalni raja Sasanka minggipa chalaki dake tiko 
so'otaha. Uni ja’mano uni jonggipa Harshavardhan 
•A.D. 600 bilsio singhasono gakataha aro Siladitya 
> ine bimungko ra’aha. 

2. Ua uni skotonggipa songjinmako Thanes- 
waroniko Kanaujona jitaha. Ua Indus aro 
'Gangesni a kawe gimikko amaha, indiba bilsi 30 
' mang nangaha. Uni songnok Kashmirni a*brirang- 
-oni Assamona aro Nepaloni Narvadaona ohg*- 
"achim. Ua Deccankoba ra*na joton ka*ahachim, 
rindiba salgipengni bilakgipa Chalukya rajarang 

tiko champengaha. Ian Indian! salgroo dal gipai 
Hindu rajarangni bon'kamgipa ong-aha. 

3. Ua an'tangan skia mangipa ong'a aro skiani- 
rangni gimin gisik nangbegipa aro didibegipa ong- 
achim. Uni kachario mingsinggipa poido am 
golporangko segipa, Banabhata minggipa mande 
dongachim. Asoka gita ia rajaba Buddhismko 
manigipa ong’achim aro ugitan kangal aro sagipa- 
rangko dakchakani nokrangko aro songregiparang- 
ha aldarangko bang'en rikataha. Ua an'tangan 
Buddhist ong oba Hindu Brahminrangkoba mande 
ra'achim. Ua A.D. 650 bilsio siaha. 

4. Harshavardhanni sason ka*mitingo Chinaoni 
saksa mingsinggipa toromna songregipa, Hiuen 
Tsang minggipa re'baaha aro uni seaoniko sason 
ka-anirangni gimin aro Indian! manderangni obosta- 
rangni gimin bang'en u'ina man'aha. Ua Indian! 
bang* a biaprangona re*ange niaha aro Harsha- 
vardhanni kachario ruuten dongaha. Ua Indiao 
'bilsi 1 5 mang dongaha. Ua Harshani gimin indake 
'agana. Ua bilsibongaprako Jamima aro Ganges 
chibimarangni bibrao dal'gipa melaaniko dakrong- 
dha. Unona pilak rongtalgipa manderang, 
kangalrang aro madrang grigiparang bang'en 
're'angachim. Ua uamang'na dal'gipa alaniko dak- 
rongachim. Buddhism toromni bidingo indakgipa 

' thelaaniko dakoba ua Hindurangnaba uno man(ie 

ra*aniko mesokachim, aro on*anirangko on’oo 
pilaknaba on.tejachim. Alani bun'ahaon ua an*- 
tangan rajani pilak ganding chindingrangko aro 
gamchatgipa ripokrangko oke kangalrangna suale 
on'achim aro arrtangan sanyasini ganding chin- 
dingko ganskaachim. 

5. Skia man*anirang namen apalachim aro 
mingsinggipa Nalanda Universityona cheka 
biaprangonin skie ra‘na re’baachim aro uano 
hajalchikungmang chatrorang dongachim. India* 
torom minggni donga, indiba damsan nangrime 
donga ine agana. A-songko sason ka'ani nambea 
-aro skia mangiparangko mande ra*bea. 


1 8. MUHAMMAD ARABIANI 
KATCHI NIKGIPA 
(596 A.D.-632 A.D.) 

1. Chasongni chasong Hindurangni India 
a'songgimiko gipmanahaon aro songjinmarangko 
rikmanahao gital ma’chongni manderang salgro 
saliramni a*songrangoni ia gam bang'gipa 
Hindustanni a'kaweona ong'onbaaha. Uamang*a 
Muhammedanrangong'achim. M uhammftdanrany a 
Muhammadni skia toromko ja*rikgiparang ong*a. 
Uamang biki 712 A.D. mangoni Indiaona re’bana 

ft’bachengaha. Skanggipa Muhammedanrang 
Arabrang ong’achim. 

2. Arabia a*songo donggipa manderangko 
Arabrang ine minga. Uamang'ni a’songo chibi- 
marang, chiringrang aro chibolrang dongjachim. 
Uamang an'chengarigipa a*kawerango uamang*nt 
gurerangna, utrangna aro mes do'bok jakrangni 
samrangko am* roroe biapsaoni biapsaonauamang'na 
tamburangko ra‘bite re*rorogipa manderang ong*- 
achim. Skangni salrango uamang'ni gisepo bang'a 
namgija aro ka'saninggtjani bewalrang gnangchim 
aro pangnan saksa sakgipinko dakgrikronga aro 
so*otgrikrongachim. Uamang.ni gisepo ra’seke aro 
dokprete ra*giparang bang'beachim. Uamang'ni 
gisepo bang'a miterangko olakiachim. 

3. Bilsi 1,400 mang ong*nasiaha, Muhammad 
minggipa saksa Araboni pamong gnangchim. Ua 
570 A.D. bilsimango Mecca minggipa songo atchi-^ 
aha. Ua uni jat Arabrangni namgija dakbewal> 
rangna namen duk ong'beachim aro uamang*ko 
nambatatna joton ka'beaha. Isol saksasan donga 
aro Arab manderang an’tangtangskakao so'otania 
dal'begipa pap ong’a. Arabrangna aganprakchina 
Isol angko ge'etaha ine ua aganaha* Pilak Arab* 
rang ma.sanni jongada gita ang'na nanga. 
Miteko olakiania dabbea gualani ong'a ine ua 
aganprakaha. 

4- A’bachengode ia mikmalgijagipa Arabska^ 
Tang uni skiako knachakjachim aro uamang'oni 
mitam bobil dake uko so*otna joton ka*aha ; 
indiba ja’mano ka’sine ka'sine uni agananirangko 
knatimaha aro bebe ra'e uamang'na jekai agana 
indaken dakna a'bachengaha. Uamang’ni mite- 
rangko pe’e galaha. Indiba mitam namnikjaha aro 
bobil dakangkuaha. Uni gimin bilsi 622 A.D. 
mango ua Mecca songoni Medina minggipa song- 
ona katangaha. Ia bilsikon Hijra ba bilsi chanani 
son gita ra*aha. Ua dondikgija skiangkuaha aro 
uni sina skangan pilak Arabrangan uko ja’rikaha. 
Ua 632 A.D. bilsio siaha. Uni bimung Muham- 
mad ong*ani gimin uni skiako ja'rikgiparangko 
Muhammedanrang ine minga aro uan uamang-ni 
katchinikgipa ong’a ine bebe ra'chongmotaha. 

5. lani ja*mano Arabrang saksa sakgipinrang 
baksa dakgrikna man'jaha, maina pilak Arab 
manderang jongada gita ongma nangahachim. 
Indioba uamang*ni gisik skang gitan dakgrikna 
namnikani aro sikanirang dongkuengachim. 
Uamang’ni miterangko olakiani uamang*na 
guaJani ong’ode gipin manderangni indake 
olakianiba gualani ong*a ine uamang chanchina 
a'bachengaha. Uni gimin gipin jatrangko dakgrikna 
aro uamang'ni mite dakanirangko gimaate pilakkon 
uamang gita Muhammedanrang ong'attokna nanga 

ine uamang chanchiaha. Uandake uamang gipin 
a'songo donggipa aro miteko olakigiparangko 
dakgrikaha aro uamang'ko amaha. Jerangan 
uamang'na bamachim aro apsan toromko manipa- 
na ku’rachakaha uamang* ko mamungba duk on*- 
jaha aro uamang*ni jongadarang ine chanaha. 
Uamang iandake toromna dakgrike siode Isol 
uamang* ko namnikgen aro salgiona rimanggen ine 
bebe ra*achim. 

6. Ruutgijan Arabrang salgrochi donggipa 
pilak a'songrangko amtokaha. Uamang'ni jako 
ga*aka ra’sekgimin gamchatgipa gamrangan ua- 
mang’ko gipin gipin a*songrangko ra*sekrorona 
sikataha aro mikbokataha. Uandake uamang 
a'songsaonia'songsaona re'roroangahaaro songsani 
ja'mano songsa dake Persia, Asia Minor, Turkestan 
aro Afghanistanni a'songrangko ra*aha. la salona 
kingking in a'songrang pilakan Muhammedan 
a’songrang ong'aha. 



HINDU PERIOD 
Somoigita Sul Sul Ong-anirang 
(Line of Time) 


I. Itihasna Skang Chason 

- 

grang 

B.c. 2000 na akang 

2. Vedas-ni Chasong 

„ 2000-1500 

3. Gitcham Epic-ni Chasong „ 1500-1000 

4. Gitcham Hindurangni 

Chasong 

„ 1000-200 

5. Buddha 

„ 567-487 

6. AJexandemi Napani 

» 327 

7. Chandragupta Murya 

„ 321-297 

8. Asoka 

„ 272-232 

9. Indo- Greek Rajarang 

„ 250100 AJ>. 

10. Indo-Scythian Rajarang 

„ 150-400 A.D. 

II. Sakas 

A.D. 1-400 

12. Kushan Rajarang 

„ 45-225 

13. Gupta Songnok 

„ 300-600 

14. Samudragupta 

M 326-375 

15. Chandragupta 

Vikramaditya 

.. 375-413 

16. Hunsrang 

450-528 

17. Gital Hinduni 

Chasongrang 

„ 600-1200 

18. Harshavardhan 

„ 606-648 

10. Muhammad Arabian! 

ICatchinikgipa 

». 570-632 



Bak II. MUHAMMEDANRANGNI 
CHASONG 

to. MUSSALMANRANGNI INDIAO 
NAPCHENGANI 

I. Muhamadni siani ja’mano uamang'ko dilania 
IQialiphani jako ong*aha. Ua a'bachengo Damascua 
songjinmao sason ka chenge, ja'mano Bagdadona 
unidongramkmojitangaha. la Muhammedanman- 
dlerang, Indiara namen gam gnanbegipa a'song 
ong'a ine knarongachim aro Hindustan a*kawena 
aamen mikbokani gnangchtm. India aro Euro- 
peni gisepgriko uamang.ni dongram ong*c Indiani 
gamrangko Europeana ra*anganirangkoba nikrong- 
aha. 

Z. 71 1 A.D. bilsio Ceylon chichangni raja Per- 
sian! Mussalman Governor Hajjajona adita bok- 
sisrangko jahat ge'sao watatachim. Ua jahatoniko 
Sindni sagal rikamo sagalo ra’seke ra'giparang 
ra'sdtaha. la a'selni gimin Sindni raja Dahir dat 
ong*a ine HajjaJ rim’aha. Sagalo ra'sekgiparangni 
kosako anga bil man'ja ine Dahir aganchakachim. 
Indiba HajjaJ ia aganchakaniko ra'chakjaha, aro 
Damascusni Khaliphani watako man*e Sind 
a'aongona sipairangko watataha ; indiba dakgri- 
kamo ama man*aha aro changgnigipa watat- 
taioliaamatakoman'achim. Unon HajjaJ ka’onang- 
bee an*tangni chawari Muhammed Bin Kasimko 

dal gipa sipai kotok baksa watattaiaha. la dsikgri- 
kanio Dahir ama man-e sootako man*aha. 
Skotonggipa song Alorko aro uni ja’mano Mukan- 
ko ra-e bilsigittamni gisepon Dahirni songnok- 
gimikko ra*srangaha, lani ja'mano bilsi ritcha- 
gittammangna Mussalmanrangni ning'o dongaha. 

3. Dahirni skotonggipa song Alorko ra’mano 
Bin Kasim Khaliphna adita boksisrangko waiatahaJ 
uarangni gisepo Dahirni demechik sakgni gnang- 
chim. Dal 'batgipa demechik an tangni pagipanisong 
nokko ra seke uko so otanina namen gisiktango 
ka'onange a'jak sokani cholko amengachim. 
Khaliph ia me’chikrangko awtangni harem ba 
jikdrangko donani nokona rimangaha. Uni nitoani 
Khaliphko muni nangataha aro una mikchabeaha. 
Indiba ua me'chik una aganaha, ‘ Anga nang*ni 
jikgipa ong'na krajaha, maina Bin Kasim angko 
oang'ona watatna skangan angni kratchagniko ua 
dakmanaha.* lako knae Khaliph namen ka’onang- 
bee rang'san Muhammad Bin Kasimni skoko sote 
ra’bachina hukumko omataha. Watata sipairang 
.uko so'ote uni skoko dokrao chipe Khaliphnia 
ra'baaha aro Khaliph uko ua me*chikna onatskaha. 
Indiba uan kakket ongjachim aro uko ajak 
tfoknasa iako dakaha ine ua mechik ja'>inanb 
ku*rachakaha. Khaliph ka'onangbee ukoba 
'«o*otchina ge'etaha. 

4* Salgipengchi Deccan jolo A.D. 973 bilsi 
intal Chalukyas minggipa ma chong bilakna a’ba^ 
chengaha. Rashtrakutas ma’chongko ame uamang 
dal'gipa salgipcngni songnokko dakna a bacheng- 
aha. Ritchachi-sa bilsini bijatchimango Kalyanko 
uamang'ni skotonggipa song dakaha. Uamang'oni 
Pulakesi II Harshani salgipengchiko amanganiko 
champengsoachim, ine an'ching nikmanaha. Bilsi 
ritchasamangni ja'mano Chalukyarangni bil komi- 
angaha. Uamang'ni ning-o donggipa mitam raja- 
rang chakate jakgitel ong na joton ka*aha aro 
chon'kamaoDevagirini Yadava ma'chong uamang* - 
ko ame songnokko ra seksrangaha. 

5. Indiani salgroo Harshavardhanni songnokni 
be'mano, bang bea dingtang dingtang songnokrang 
ong’kataha. India gimikon ia rajarang saksa sak- 
gipin baksa dakgrik dinggrikari salko re'atachim 
aro gipin a songoni napbagipa bobilrangko damsan 
warachaksona gita ku monggrikani dongjasrang- 
chim. Ian Hinduni songnokrangni bilgriani 
mongsonggipa a'sel ong*aha. lani a*selsa gipin 
a'songni manderang napdrabae songnokrangko 
dakena man* aha ine nikna man’a. 

6. landake Indiani rasonggri ong'miting sal- 
rango, Transoxiana a songgni Samani songnokoni 
Hiratni governor Alptigin minggipa Afghanistanni 
Ghaznio 962 A.D. bilsio an*tangna songnokko 



dakaha. Indiba ua mute sason ka-jaha. TJa 977 
bilsio siaha aro uni nokkol saksa Sabuktigin ming- 
gipa uni songnokko manTikaha. Ua Kandaharko 
ame bilakbana a'bachengaha. Ua Indian! aalgroo 
donggipa adita killarangko ra'sekaha. 

7. la salrango Punjabo sason kaenggipa Raja 
Jaypal, Muhammedanrangni an'tangni songnokona 
napbae mitam killarangko ra'ahani gimin dal'gipa 
sipai kotokkorime Ghazniko gaskana re*chakatang- 
aha. Indiba ramadilo namen suuri onbeachim aro 
suurini balwa rakdapako amchakjae Sabuktiginna 
bang'a tangkarangko on'na ku*rachake tom'tom 
grikaniko dakna draatako man’aha aro songtang> 
ona pil'papilna nangaha. Songtangona sokoo, 
Jaypal an'tangni ku'rachaka tangkarangko on*na 
jechakaha. Uni gimin Sabuktigin Punjabona 
chabaaha aro dakgrikanio Jaypalko ame uni 
songnokko ra'srangaha. 

8. A.D. 997 bilsio Sabuktigtnni siani ja*inano 
uni gnigipa depante Ismael minggipa singhasonko 
ra*aha ; indiba bilsignini ja’mano uni adatang 
Sabuktiginni dejakra, Mahmud singhasonko 
ra.seke an*tangan Gbaznio raja ong'aha aro Suita 
ine bimungko ra*aha. la a’songo donggipa mande* 
rangkon Afghanrang ine minga aro uamang*a 
pilakan Muhammedanrang ong'a. 



20. GHAZNINI MAHMUD 
(A.D. 997-1050; 

I. Ua salrango Indiara a’gilsako man*e cha’bat- 
sraaggipa a’songrangoni damsa ong’achim. Hindu- 
rang dal'dalgipa songjinmarangko aro sona aro 
tangkaan gapgipa gamchatgipa mite nokrangko 
rikaha. la aongjinmarangni gisepo gitchambatgipa 
aro rongtalbatsranggipa songjinmara Kasi ba 
Benares ong*achim. la salrango Indiara Europe 
aro gipin saliramni a'songrang baksa badinggrika- 
oirang dongmanaha. Indiba gisepgriko Mussal- 
manrangni songnokrang gnangchim. Indiaoniko 
gamchatgipa bosturangko utrango gate Afghanis- 
tannt batsotram ramrang gita gipin saliramni 
a*8ongrangona ra*angskarongachim. 

a. Mahumudni brsamitingo ua piknipil ia ba- 
dinggiparangni riting riting utrangnijanggilolndia- 
nigamchatgipa bosturangko gate uamang*ni songko 
nape re'angarangko nikrongachim. Ua badingg^pa- 
rang baksa basakoba basakoba agangrike rorongaha 
aro dal’dalgipa songjinmarangni gimin aro uno 
gamchatgipa bosturang bang’ani gimin aro sonaan 
gapgipa mite nokrangni gimin bang’en knaaha. 
Ua jensalo dal* aha aro raja ong*gen Indian! 
Hindu rajarang baksa dakgrike uamang'ni mite- 
cangko dokpegen, mite nokrangko pe'enba sona, 
Bangka aro pilak gamchatgipa bosturangko ra*e 

songtangona re’bapilgen ine ua chanchisoaha, aro 
ua indaken dakaba dakbebeaha. 

3. Mahmud bilsi kolatchi ong*o raja ong*aha 
aro uni mangsonga gita dakna tarisoaha. Ua 
mikkarang tipkujana kingking aro suurirang 
Jrongangtokkujana kingking sengaha. Unikoa ua 
an’tangan sipai kotokrangko rime, 1001 A. D. bilsio 
Indiaona re baaha. Ua an tang baksa bang'bea 
utrangko aro gurerangko an*tangni ra'sekgimin 
gamrangko gate rama gita mobachapaha. Indiani 
Rajputrang uamang ni bobilrangko ka'dongbeen 
warachaksoaha ; indiba Afghanranga uamangma 
bate namen dakdalbata aro bilakbata aro namnam- 
bata gurerang dongani gimin amchakjaha. Hindu- 
rangko katataha aro bang'an so'otako man*aha. 

4. Indiani salgroni a* sal gnanggipa a'kawerang- 
ko jokpakgipa Ganges aro Jamuna chibimarangni 
rikamo donggipason^jinmarango, sonachi nokking 
rapgipa aro sonani krongrango rikgipa aro sonachi 
wa'se angipa mite nokrang gnangchim. Mite- 
rangko gamchatgipa ripok do'katchini mikronrang 
gnang rongtalgipa sonaniko dakachim. Uarang’ko 
hirani, muktani aro gamchatgipa ro’ongrangni 
ripokrangko ganatachim. 

5. Mahmud aro uni kengnigipa aro mikmalg^- 
jagipa Afghan sipairang ia gamchatgipa gamrangko 
uamangmi mikkango nikon namen kusi ong'beaha*^ 

Mahmud nokningrangchi an-tangan napange mite-r 
rangko dokpeaha aro sona, mukta aro gamchatgipa 
ripokrangko ra*aha. Sipairang songjinmao nape 
nokantionikon sakprakprakan jeko an*tang nam'- 
nika ukon ra aha ; jerangan uamang'ni gamrangko 
on'na jechakaha uamang'ko so'otaha. Songjinma 
damsa mangmangonikonra*sekgimingamko mong> 
ma mang ritchagittam sotbonga aro hajalni hajal 
utrango gate ra'angachim. Ua songjinma damsa. 
mangmangonikon mande sak 50,000 Hindurangko 
rimgitange Ghazniona ra'ange sorokrango sakprak- 
ko gonggnigni dake nokkolna palachim. Uamang*- 
oni mitamrang Muhammedan toromo ra’paha. 

6. Jensalo Mahmud songtangona sokpilaha 
Ghazni songjinmao dal'begipa alaniko dakaha aro 
pilak Afghanrangko uona re'bachina okamaha. 
Sona, tangka, resomni ba'ra aro gamchatgipa bostu- 
rangko jerangko ua Indiaoniko ra'seke ra'angaha> 
chim, manderang nichina gita dal’begipa mejo 
badale donaha. Ua pilak re’bagiparangnan boksis- 
rangko on’aha. Kangalbatsranggipa Afghanna- 
mangba ua bal’bea boksisko on’aha ine agana. 

7. Indake Mahmud Indiaona uni Afghan 
sipairangko changchisnina kingking dilbaaha aro 
changprakon ka'dongrorobate chel batroroe re*ba> 
hachim. Chon’kamao, ua salgipengchi chel'beao 
donggipa Gujarat a’songonaba 1024 ba 1025 mattgo 

re'baaha. lano, gam bang-beanina India gimikon 
mingsinggipa gitchambegipa mite nok dongachim. 
Ua mite noko put chi'bonga chugipa Soma Nath 
ba Jajongni mite minggipa dal'begipa mite 
gnangchim. Ua Inditan chekao dongani gimin 
mamung a'sel nangani dongjawa ine chanchiachim. 
Indiba dal'begipa a'gisi gita mail 350 ramako 
ruutbee aro neng'bee re'angmano, ia Afghanrang 
ua mite nokona sokangaha, aro cheka biaprangoni 
ia mitena warachakna rebagipa Rajputrangko 
katataha. 

8. Mahmud an'tangan mite nokona napangaha. 
Danang, kenbee be'en moenggipa kamalrang ua 
miteko dokpejachina aro uko watode una bang'bea 
tangkarangko on'gen ine ku'chake uko mokmol> 
beahachim. Indiba ua kengnigipa ku'rangchi, 
* Anga miterangko palgipa ong'ja, indiba miteko 
pe'gipa Mahmudsa’ ine agane uni silgrakni mong- 
gotchi ua dal'begipa miteko bilake dokpruaha aro 
ua be'kningaha. 

9. Mahmud dakgrikaniko aro ra'sekaniko nam- 
nikgipa ong'oba skianirangni giminba gisik nang- 
gipa ong-achim. Uni kachario Persian! poido 
aerakgipa Firdausi minggipa gnangchim. Mahmud 
una daka boksisko on-na ku'rachake uko Shah 
Nama minggipa poidoko seataha ; indiba ua uni 
ku'rachakako chu'sokatjahani gimin duk man'e uni 

Kacharioni kataha. Uni ja.mano ua Mahmudni 
gimin chonnikani poidoko seaha. la rajako gisik 
ttangataha, aro uni ku'rachaka boksisko una 
on.atachim ; indiba ua uko man'srapgijan siaha. 
Boksisko ra’bagiparang cholgugachiko napbaeng- 
mitingon tiktak uni manggisiko cholguga sam- 
gipinchiko ra'ongkatangahachim. 

Sakgipin skia man*gipa Persiani mandeba unt 
Kachario dongachim, uni bimung Abu Rihan A 1 
Beruni. Ua Mahmud baksa Indiaona re'baaha aro 
Indian bilsi chi'gittam donge Sanskritko poraiaha. 
Ua Indiani toromni gimin bang'en rongtale seaha. 


21. SONGNOKNA DAKGRIKANIRANG 

1. Gha2nini Mahmud A.D. 1030 bilsio siaha. 
Uni siani ja’mano Punjab, Muhammedan raja* 
rangni ning*o ong’angkuoba India gimikko nigop- 
ode bilsi 150 mangna gipin a'songni mande- 
rangni napbae ra'sekanirang donggija tom’tomani 
gnangchim. la tom'tomani bilsirango India maikai 
dongachim uko agantokna amja ; indiba ia 
salrangko name jakkaljaha aro rajarang an*tang- 
tangni gisepo dakgrik dinggrikanian gape namen 
bilding bildang ong'ahachim. 

2. Kashmiro Utpala ma*chong Lohara ma** 
chong baksa dakgrike amako man'aha. Gujarato 



Chauhanrangni songnokko Indian! salgipengoni 
Chalukyarang ra’sekaha aro uamang’ba pangnan 
Malwani Paramara rajarang baksa dakgrikrongaha. 
Chon'kamao Paramarani raja Bhoja minggipa 
Chalukyani rajarangko ame bil man'gipa ong’ba- 
achim. Bengalo gital Sen ma'chongni rajarangko 
pibnipil amaha. landake ong mitingo Rashtrakuta 
ba Rathorni raja Joychandra A.D. 1170 bilsio 
singhasono gakataha. Ua an'tangko salgro Indian 
bilakbatgipa ong'a ine chanchiachim aro pagif 
chamrangni dakbewal gita gipin rajarangni 
kosako dal'batgipa ong'aniko mesokna Rajsuya 
Bewalko dakatna sikaha. 

3. Ua songsulni pilak rajaranko okamaha. 
Apsan tom’anion uaan*tangni demechikni Shayam- 
bar chong'motan skatang segipako seoke ra'aniko 
dakatna mangsongaha. la somoio gipin Chauhan 
ma'chongni Rajput raja Prithviraj minggipa Delhi 
aro Ajmereni kosako sason ka'engachim. Uan 
bilakgipa saksa raja ong'achim. Songsulni pilak 
rajarang Joychandrani okamaniona re’bae bewal 
gita bamaniko mesokna maiba dangdike on'aniko 
dakaha ; indiba Prithviraj re'bajachim. Uko chon- 
nikaniko mesokna sike Joychandra Prithvirajni 
bimangko dakate an'tangni nokni do'gacholo do'ga 
dongtimgipa gita dake songe donaha. lako knae 
Prithviraj namen ka’onangbeaha. Ua an'tangni 

seokgimin sipairangko rimbitc Joychandra rajani 
nokni sepango, maiba, cholko am’e dongnue 
dongeaha. 

Joychandrani demechik, Sanyukta uni pagipani 
indake daka kamko namnikjachim ; maina uaba 
bilakgipa raja saksa ong'a aro mikkangpaia 
dakgriksrangosa mandena kraani ong’a me 
chanchiachim. Jensalo Sanyukuta uni segipako 
seokani ong'aha, ua bibalni ripokko joljol 
ra'ange do'gachalo Prithvirajni bimangko dake 
dongipao rang'san pateaha. Prithviraj dongnuaoni 
rang'san ong'kate ua mechikko dctome an*tangni 
gureo gate rang'san a'songtangona katangaha. 
Joychandra ka'onangan gape mai cholchi a’jak 
aokgen chanchibeengachim. 

4. Indake salgroni Indiao dakgrikanirang 
ong'engmitingo Afghanistano bil gnanggipa gital 
raja sason ka’engachim. la ma’chongni mande- 
rangko Ghoris ine minga. Uamang Ghaznini 
Mahmudni deritchurangni songnokko ra'seke 
Afghanistanni nokgipa ong'baaha. la rajani jong- 
gipa Sahabuddin bilakgipa dakgrikdilgipa ong'a- 
chim. Ua Punjabko ra*aha aro Indiakoba ra*na 
mangsongaha. Prithviraj Indiana kengniko nik- 
soaha aro sepango donggipa bang'a rajarangko' 
ku'monge v^arachaksona tariaha. Joychandrai^ 
^re pilak rajarang nangrimaha. Bilsi 1191 A.D 

3 



OjTalwarao skanggipa dakgrikani ong'aha. Shahab- 
udidin ama man*aha aro uni sipairang bilding 
bildang ong'aha. Ua an’tangan bilonge matako 
man'aha arc gureoni ga'ake nom'bokengmitingo 
uni kakketgipa nokkol Khalji minggipa uko gureo- 
gate joka biapona ra*angaha. Shahabuddin 
an'tangni dongspa sipairangko chimonge Ghoriona 
re*angpilaha. 

5. la cheanio Hindurang manen kusi ong'beaha 
aro ruutana mamungba simsaksojaha. Bilsisani 
ja'mano Shahabuddin an'tangni bilakgipa sipai 
kotokko rime re'bataiaha. Prithviraj, re'anggimin 
bilsio ama man*aniko gisik ra’e re’angpilchina iina 
chitiko seataha. Indiba Shahabuddin, ‘Angadoang- 
ni adatangni vvatata mandesa uo sing’atchengkugen’ 
ine ua somoiko bi'on una indake dakna oivaha. 
Aganchakanina sengsoengmitingo Hindurang 
mamungkoba tarisojaengachim. Uko mike Mussal- 
manrang rang'san chadrapaha. Hindurang chim- 
onggitike bilongbee warachakahaoba amako 
man'aha. Prithviraj rim'gitangako mane so-otako 
man-aha. Unon Delhini songnok Mussalman- 
rangni jako ga'akaha aro Muhammad Ghori raja 
ong'chengaha. Gipin bilsio A.D. 1193 mango- 
Jpychandrani songnokkoba ra'aha aro uaba 
so'ota man'aha. Bilsichikungmangni ja'manon 

Shahabuddih Iridiani salgrojolgimikkon amsrang- 
aha aro Ghori ma'chongni songnok dakaha. 

22. TURKI ARO AFGHAN RAJARANG 

1 . Bang'bea Afghan aro Turki rajarangni gisepo, 
Indiaona re*bae gamrangko ra'seke manderangko 
so’ote songtangona pihangachim. Uamang-oni 
Mahmudara skanggipasan ongaia. Rilsi ritcha- 
bongamangna kingking indake dakgiparangsan 
ong'achim. Indiba ja'mano jerangan Indiara mai- 
rongpile nama, ding'a aro altuae janggi tanganiko 
man-na ama ine nikaha, Indiaona songdongkam-na 
a'bachengaha. Uandake aditani ja’mano Turki 
rajarang Delhio sason kakamaha aro wilwila 
asongrango an’tangna songnokko dakaha. 

2. la bangbanggip a Gangesni a’kaweo donggipa 
Rajput pamongrang ba duramongrang, dal'dalgipa 
aro jrimgipa gurcrango gakatgipa Turkrangko 
dakgrikchakna amja ine nike, ua a’songoni pilak 
biaponin an’tangtangni jik dedrang, matchu 
matte aro gamrangko ra e ritchani ritcha mail 
chel’gipa salgipengchini a’songrangona katangaha. 
Uamang Aravali a’brirangni salaram saliram aro 
Vindhya a’brirangni salgrochi chugipa biaprangona 
TC’angaha. la biaprango Rajputrang Turkrangko 
warachakna amachim. Uamang a’songgimiko 
killarangko rikaha aro uno songdongkamaha. Ua 

sal intal ua biapko Rajputana ba Rajputrangni 
a*song ine mingaha. 

3. Delhio sason ka'gipa Turki aro Afghan 
rajarang gimik sak kolgriksku gnang aro uamang- 
oni bang'bean ka'saninggijagiparang ong'achimv 
Mitamrang mitamna bate namen ka’saningjabata- 
chim aro Hindurang uamang’ni gamrangko on*- 
jaode uamang'ko so'otna kraa ine chanchiachim. 
lamang'oni skanggipa dolko Nokkol Rajarang 
minga; mainauamang'oni bang’batan janggitangani 
a'bachengao nokkolrang ong'ahachim. Uamang'ni 
kakket ong'anirangchi nokgiparangni namnikani- 
ko man'e dahroroaha aro chon'kamao noknt 
mande ong’e raja ong'aha. la ma'chongni skang- 
gipa raja Qutuhud-din ong’achim. Ua bi’samitingo 
Ghorni rajani jonggipa Shahabuddinni nokkol 
saksa ong'achini. Ua dahroroen 1206 bilsio 
Delhini singbasono gakataha. Ua rikanirangko 
namnikbegipa ong'achim. Ua Delbini sepango, 
25 mite nokrangko pe*e uarangchi put 250 
chugipa dal'gipa krongko songdoaba. Uan a’gilsako- 
chubatsranggipa krongrangoni ge’sa ong*a. Da'o^ 
uko rikani bilsi 700 batangahaoba dongengpiti, 
Ukon Qutub minar ba Qutubni krong ine minga. 
Qutubuddin bilsibrisan sason ka'angaha. Uni 
ma*chongni rajaraog gimik sakchet aro rani saksa 
Delhio sason ka*aha. Uamang’ni gisepo Altamsh 

mingsinggipa saksa ong’achim. A*bachengo uaba 
nokkolsa ong*achim; indiba rajam namnikaniko 
man'e dal*roroaha aro choii’kamao Qutubuddiimi 
chawari ong*e uni simano singhasonko man’rikaha. 
Ua bang'a a'songrangko dakgrike ame an’tangni 
songnokko bariataha. Uni sason ka*miting 
salrango Mogulrang Indiaona napbachengachinT; 
indiba Altamsh chu’onge warachaksona man'aha. 
Altamshni siani ja'mano uni depante Ruknuddin 
singhasonko man*rikachim, indiba ua ruuta bilsina 
sason kajaha. Uni abitang Reziya-nz ua biap 
oa*aha. la rani gisik gnanggipa, changgipa aro 
ka'donggipa ong'achim. Ua sasonni niamrangkn 
nambatataha aro kakket ong*e sason ka'achim. 
Indiba uni nokkol saksa Yakut minggipana ding- 
tangmancha namnikaniko mesokania uni kachario 
dal’gipa kam ka*giparangna namnikgijaniko 
ong'katataha. Uamang'ni gisepo Altunia minggipa 
chakatdile chon'kamao an'tangan uko bia ka'aha. 
Indiba ruutgijan rani ra'Seke ragiparangni jakchi 
so'otako man'aha. 

4. Rani Reziyani ja'mano uni jonggipa Bahram 
dikdiksana aro uni ja'mano iini adatangni depante 
Masaud raja ongrikachim, indiba uamang chang- 
giparang ong'jachim. la ma'chongni gipin ming- 
singgipa raja Nasmiddm ong'achim. Uan toroini> 
begipa ong*a ine agana. Ua nokkolrangko rakija ; 

uni jikgipaan una song’e chane on'achim. Raja 
gamni nokgipa ong-ja, indiba jinmani gamko don- 
timgipasa ine ua chanchiachim. Ua an'tangan 
Qoranko seskaesa pale cha*achim ine agana. Uni 
siani ja'mano uni sipairangni pamong Ghiasuddin 
BaJban raja ong'rikaha. Uni ja’mano uni gnigipa 



depante Bugra Khanni depante Kaikobad singha- 
sonko man'rikachim ; indiba uan ka'saninggijagipa 
ong’achim aro uni montrirangoni saksa uko so'ote 
uni singhasonko ra’sekaha. Uni bimung Jalaluddin 
Khilji. lano Nokkol rajarangni bon’ani ong’aha 
aro Khilji ma’chong sason ka’na a'bachengaha. 

Jalaluddin uni gritang Alauddinchi so*otako 
man'aha, aro singhasonko ra'sekaha. 

5. la ma'chongni saksa ka'saningjabegipa raja 
Alauddin ong'achim. Ua Hindurangko matchok 
rangko gita sikar ka'achim. Ua uni sipairangko 
a’songko apale changdulate me asa, me'chik aro 
bi'sarangkoba jatchiona rikomachim aro uamang 
katna joton ka'ode uamang’ko so'otachim. Ua 
adita a’songrangko ra*seke an*tangni songnokko 
apalataha. 1297 bilsio Gujaratko ra*aha aro uni 
ja'mano 1303 bilsio mingsinggipa Chitor songjin- 
mako ra’aha. Uni Chitor Songjinmako ra aniko 
golpo gita aganani gnang. Ua chalaki dake Chi- 
torni nitobegipa rani Padminiko an'tangna man*na 
sike uni segipa Bhimsing Rana Ratan Simhako 
antangona okamaha aro patoko chipaha. Rani 
Padmini kakketgipa aro gisik gnanggipa ong'achim 
aro uni changanichi uni segipako jokataha. Indiba 
dakgrikanio amako aro so'otako man'aha. Indiba 
Padmini an'tangko on jaha. Uni segipa so'otako 
man'aha ine u'iarion dal'begipa ganchiko dake 
bang'a Rajput me'chikrang baksaching'chaenggipa 
wa'alo bilprue sipaha. Alauddin an'tangni mang- 
songako man'jaha ; indiba Chitor songjinmako 
ra'aha. 

6. Alauddin uni sipairangni pamong Malik 
Kafur baksa salgipengchi re*ange Deccanni song- 

rangko ra*aha aro uno Govemorrangko donaha. 
Malik Kafur Gujaratoniko rim'gitanga man'gipa 
saksa Hindu ong'achim. Ua Mussalman ong'aha 
aro rajani namnikaniko man*e dal'roroaha aro sipai 
kotokni dal'batgipa pamongong'baaha. Alauddinni 
sason ka'mitingo Mogulrang nabataiahachim,indiba 
uamang'ni napaniko champengsona man'aha.Khilji 
ma'chongni rajarang gimik bilsi 33 mang sason 
ka'aha. Uamang'oni chon'kamgipa Khasru ming- 
gipako saksa Tughlak ma'chongni Ghaji Beg ming- 
gipa so'ote A.D. 1320 bilsio Ghiyasuddin Tughlak 
ine bimungko ra'e Delhio raja ong'aha. 

7. Ghiyasuddin Tughlak bilsibrisan sason 
ka’aha. Uni siani ja’mano uni depante Juna Khan, 
Muhammad Tughlak ine bimungko ra'e 1325 bilsio 
singhasono gakataha. Ua skia man’begipa ong*a ; 
indiba ka'onangrakgipa aro skatang dakna namnik- 
gipa ong’achim aro bang'a amgijanirangko dakdrae 
nianichi an’tangni bilko bon’atachim. Ua bang*- 
bea sipairangko gimaataha aro bang’a gamrangko 
rusiaha. Ua pagla raja ine bimungko man’pilaha. 
Uni sason ka’ani gnigipa bilsio Mogulrang re*- 
bataiachim, indiba uamang*na bang’bea tangka- 
rangko on’e a’songko dikdiksana rakina man’aha. 
Ua 1361 A.D. bilsio siaha aro uni ja’mano iini 
abitangni depante Firoz Ti^hlak raja ong'rikaluu 
Turki aro Afghan rajarangni gisepo ia saksa 

namgipa raja ong'aha. Ua Indiao atchigipa ong‘e 
ukon songtang gita nikaha aro gipinoni re*bagipa 
uni pagitchamrang gita Indiao donggipa mande- 
rangna ka'sagija dakjaha. Ua kakket dake sason 
ka'na joton ka'aha. Ua raiotrangna bang'a 
namgnirangko dakaha. Uarang'oni mingsa dong- 
kamgipa kam Jamuna Canal ba dongge ong’achim. 
Uni To*a mail 200 ong‘a aro da'ona kinging 
dongengpiti. Ua bilsi sotsku ong o 1388 bilsio 
siaha. Uni siani ja'mano uni deritchu su ritchrang 
adita chasongna sason ka’angkuaha, indiba name 
dakjaha. Chon-kamgipa Mahmud Tughlak rajani 
songnok Delhi aro unit wilwilao donggipa district- 
rangsan ong'aiaha. 


23. TIMUR JA KORA 

1. Tughlak ma'chongni chon'kamgipa rajani 
salrango ka'saningjabatgipa aro mikmaljabatgipa 
manderangni kotok Turkestan a'songoni, uamang*- 
ni pamong Timur minggipa baksa Indiaona ong*- 
onbaaha. Uko ja’kora ong*ani gimin Tamar Lame 
ba Timur Ja*kora ine mingachim. Uni jaksirang 
ro*roa aro dal'dalachim aro ja*arang ro'roachim. 
Uni mikronrang ching’a aro nikprotsusu nikpila- 
cfaim, Ua changrogipa aro an'gitchakgipa mande 
ong'a. Ua ka'ting aro uni ka'tong ro*ong gita 



66 


rakgipa ong'achim. Ua chasongo ugita mandeskako 
so’otgipa a'gilsako darangba dongkuja ine agana. 

2. Ua 1398 bilsio bang'begipa Tartar, Turks 
aro Persianrangni kotokko rime, balwa mikka 
tarakgipa gita Indiaona napbaaha. Uni re'anga 
ramajoljol songjinmarangko gitimrangko so’aha 
aro gamrangko ra'sekaha. Ua inditan bang e 



Timur Ja'kora 


manderangko rim’gitangaha, uni sipairang ua- 
mangko nitimna amchakjapilahachim ; uni gimin 
uamang'oni bilsi 15 batgipa pilakkon so'otegalaha 
aro uan sak 1 00,000 ong pilaha. Delhiona sokna 
jskang manderang namen kenbeaha. Uno donggipa 

Tughlak raja skangde songjinmani guare ning*o 
chipchange dongachim ; indiba igoka gita ong*- 
kataha aro dakgrikaha. Uko neng'gijan amaha 
aro Delhi songjinmao nape ka*namgijagipa 
sipairang skatang salbongana kingking re'roroe 
nokrangko so'aha, so’otaha aro bang'bea gamrang. 
ko ra'e Afghanistanni Kabul gita Turkestanona 
reangpilaha. 

3. Ua Indiani salgroo jabongasan dongangaha ; 
indiba manderang uko pangnaba gualjaha. Uni 
re baani jumang gita ong pilaha. Hindustani 
manderang ruutbea bilsirangona kingking ia 
ka'saninggijagipa, moelagipa gingsidepgipa 
Tartarrangko aro unmangmi pamongni ku'rang 
aro mikkang bimangko gisik ra'kuengachim. 

4. Mahmud Tughlak 1412 bilsio siaha aro 
Delhini songnokko uni kacharioni dal'gipa man- 
derangoni saksa Daulat Khan Lodi minggipa 
ra'aha. Indiba ruutgijan Multanni governor Khizr 
Khan Syad jean Timurni Delhio napani salrango 
uan dakchakpae adita bil man'gipa ong’paaha, 1414 
bilsio Delhio napaha aro Daulat Khan Lodiko 
uoniko a-rikataha. Uni ja*mano Syad ma*chongni 
rajarang sakgitam Delhio sason ka*angkuaha. 
Indiba 1451 bilsio Lahoreni governor Bahlul Lod 
bon'kamgipa Syadni rajako salone gale an'tangar> 
singhasono gakata aro Lodi ma’chongni sason 

ka*aniko a'bachengataha. Uni ja’mano uni depante 
Sekunder Lodi adita bilakgipa raja ong'e, Indiani 
salgrojol gimikko ong*naslpile Beharona kingking 
an'tangni songnoko chapatna man'aha. Indiba 
uni ja'mano raja ong'rikgipa Ibrahim Lodi bilgii- 
gipa aro namgijagipa ong'achim aro uko pa'sike 
Punjabni gevemor Daulat Khan Lodi, Kabulni 
Mogul raja Babarko okamaha. 



MOGULRANG 


24. KA DONGGIPA BABAR 
(1526-1530) 

I. Timumi siani ja*- 
mano uni songnok 
tong'tang tong'tang 
ong'aha aro chonchon- 
gipa songnokrang ong*- 
kataha. Uarang’ni gi- 
sepo Turkestanoni Ko- 
kand, Babami pagipani 
jako ga'akaha, maina 
uaba Timumi su’gipani 
depante saksa ong’a- 
>chim. Babami pagipani 
sion ua bilsi chi'gitam 
eanpitichim ; indioba ua 
uni pagipani songnokko 

•r L T J- Babar 

man'rikaha. India ua 

rutgijan uni ka’saninggijagipa wanggipa baksa 
•dakgrikna nangahachim. Maina uni chongipa 
songnokko uoniko ua ra'sekachim. Ua bilsi 
kolgrikna biapsaoni biapsaona katrorona nanga- 
hachim aro pil'nipil bangbang porongronggipa 
biaprango tusina nangahachim. Ja*mankitiko uni 
4i*songtang Turkestano dongangkuani namgn'i 

dongja ine ua nikaha, maina uano una bate ka’- 
donggipa aro bilakbatgipa nokma ba pamongrangan 
gapachim. Uni gimin ua an'tangko ja'rikpagipa 
manderangko an tang baksa salgipengchi katonna 
namnikgenma sing'aha. Uamang'ba ugitan song- 
dongkam’ani biap dongpajachim. Uni gimin 
unbaksa re’pana kusi ong’beaha. Uamang Hindu- 
Kush a'brini a'gitokrang gita ong onbae Afghani- 
stanona sokbaaha. 

2. Afghanrang ka’donggipa aro dakgrikrakgipa 
ong'a; indiba ia salgrooni Turkidakgrikrakgiparang 
uamang'na bateba ka'dongbatgipa aro bilak batska- 
giparang ong achim. Babar rutgijan Kabul aro 
Ghaznini a’songrangko ra aha. Ua uano 1504 
bilsi intal adita bilsirangna sason ka'aha ; unon 
salgipengchi chebbatkale rc'angkuna gita uo 
chu'onga bil dongaha ine an’tangan chan- 
chiaha. Unomiting chachao Punjabni governor 
uko okamaha. Ua Indiaona re'bana kusi ong'bea- 
ha, maina ua Timurni deritchu ong’e Indiako uni 
man'rikgni gita chanchiachim. la somoio Babar 
an'tangan bilsi sotbri ong’aha aro uni sipairang sak 
hajal chi'gitammangsanchim ; indiba uamang'oni 
sakprakan bang'bea dakgrikanirangko dakgrik- 
mangiminrang ong'achim. Uamang ka'dongbee 
Punjabni a'kaweona ong'onbaaha, aro Delhiona 
joljolan re baha. 

3- Pathan raja Ibrahim Lodi uni laksa sipairang 
baksa warachaksoaha. la dakgrikanio Mewami 
raja Rana Sangram Sinha Bahama dakchakaha; 
maina uororo Indiani salgroo donggipa Rajput 
rajarangni gisepo uan bilakbatgipa ong*engachim 
aro Pathanrangko Indiaoniko a'rikate dal-gipa 
Hindu songnokko ong'atna mangsongani gnang- 
I'him. Babar re baoba dongkamgipa ong'jawa 
ine ka dongachim. la dakgrikani 1526 bilsio 
Panipat minggipa biapo bilongbee dakgrikaha. 
Pringoni a bachenge atamona kingking dakgrikaha 
aro chon kainao Pathanrang amsrangako man-aha 
aro Ibrahim i^odi so ota man*aha. la cheani 
Uabarko Delhini songnolcni nokgipa ong'ataha. 
lana agreha ia salgroni Indian iVl.ussalmanrangni 
songnok dambonga aro bang'a Hinduni Rajput 
rajarang dongengpitichim. Babar Indiaoni re*- 
angpiljawa ine nike Rana Sangram, adita Afghanni 
pamongrang baksa nangrime Babarko 1527 bilsio 
Sikri minggipa biapo dakgrikaha. lano bang'bea 
inanderang so’otako man'aha aro Rana Sangram 
amako man'aha. In cheanirang Babarko salgroni 
Indiao nokgipa ong ataha. 

4. Indiani Muhammedan rajarangni gisepo 
Mogulrangan daPbatsranggiparang ong'a. Babar 
aro uni deritchurangkon Moguls ba Mongols iiie 
minga. Uororo Indiaodonggipamanderang, jeraiig’- 

an gipin a'songni gimin bang’e u’ijachim, Babarko 
Asiani jatchijolo donggipa a'song Mongoliaoni 
re‘baha ine chanchiachim. la ma'chongni rajarang 
gimik sakchibonga gnang aro bilsi 200 na sason 
ka‘aha. Indiba iamang'ni gisepo skanggipa sakdok- 
san bilakgipa aro mingsingbatgipa rajarang ong*> 
aha ; bangkirangde bimungnasan raja ong'aisdm 
aro bil bang'jachim. 

5. Babar kattani ortoara singho ong'a aro ua 
singho gita bilakgipa aro ka*dongbegipa ong'achim. 
Ua changrogipa mande sakgniko jaksamprako sak- 
prak de'tome chugipa pakmani kosako ga'akgija 
katjoljolna man*achim. Ua uni nikdika chibima 
dilantikon jrobataiachim aro pil'nipil salprako mail 
ritchaprakko gureo gakate rcTongachim. Indiba 
ua uni atchugitcham Timur gita ka'saninggijagipa 
ong'jaha. Ua Indiaona manderangko so otna ba 
uamang'ni gamrangko ra'seke ra*angna mangsonge 
re*bajaha ; indiba an’tangna songnokko dake gisik 
gnanggipa aro namgipa raja gita uamang'ni 
kosako sason ka'nasa re'baaha. 

6. Babar ruuta bilsina Delhio sason ka'jaha. Ua 
bilsibrisan Delhio sason ka'aengpitichim, unon uni 
ka'sabegipa dejakra depante Humayun belongbee 
saako man’aha aro sichongmotgen gita nikaha. 
Babar uni ka’sabegipa depanteko gimaataniko 
•chakchikna amjachim. Uochacha saksa toromi-^ 

gipa mande uona re’bae una aganaha, ‘ Naa Isolo> 
bi'ode aro nang*o je nambatgipa gamchatbatgipa: 
bostu gnang ukon Una on'gen ine ku'rachakode, 
haida Isol nang'ni depanteni janggiko rakikunaba 
donga ; jekai aganna man*a, nang'ni Agraoniko 
ra'bagipa dal'gipa hirako.* Unon Bapar inaha, ong*- 
ja ango ganggipa gamchatbatsranggipa bostuara 
angni an'tangni janggi ong'a. Anga angri depan- 
teni janggina an'tangni janggikon on'gen/ Indine 
agane ua uni depanteni tuchakaniko changgitam 
re'dule uni depanteni janggiko rakichina aro uni 
an'tangni janggiko ra'skachina Isolo bi'aha. Uni- 
koa ua an'tangan uni depanteni saaniko ra'skaaha 
inani pal gita, ‘Anga uko ra'naanaha/ ine chrikwat- 
aha. Isol uni bi'ako knachakaha gitan uni depante 
an'sengrorobae bilakaha, indiba an'tangsa saako 
man'skae aro bilongroroe siangaha. UaA.D. 153O' 
bilsio Agrao siaha. 



25- K\-SAE BAKGIPA HUMAYUN 

1. Humayun kattani ortoa rasong gnanggipa 
ong'achim ; indiba Humayun 
skanggipa aro dal'batgipa 
Mogul raja sakdokni gisepo 
rasong gribatsranggipa ong*- 
achim. 

2. Babaro depante sakbri 
gnangchim aro ua uamang'na 
pilaknan ka'saachim. Ua an’- 
tangni sina skang an'tangni 
dejakra Humayunko okame 
ima aganaha, ‘ Angni siani 
ja’mano Isol angni songnokko 
Humayun nang'na on’ode nang'ni jong- 

giparangna ka-sae dakbo ine anga nang ko geeta.’ 
Humayun mikchi ong-e, uni pagipani kattako 
mamung saloba gualjawa ine kuTachakaha ; aro 
beben una indake dakna neng'ani ong jachim. Ua 
uni jonggiparangna ka'sara aro uamang'ko duk 
on na sikjachim. Ua sakpraknan uni pagipani 
songnokni mitamko on'aha aro an’tangnade Delhi- 
ni songnokkosan ra’aha. 

3. Uni jonggipa Prince Kamranna ua Kabul 
aro Panjab a’songrangko on'aha. la on'ania uni 
gisik gnangani kam ong-jachim ; maina uni jong- 

giparang una ka'saskajachim. Babar uni tang - 
mitingo ua jolonikosa uni bilakbatgipa aro ka‘dong- 
batgipa sipairangko aro una nambatgipa dakchak- 
giparangko man*rongaha. Prince Kamran una 
dakchakani pal batesa uni songnokko ra'sekna 
joton ka'achim. Humayun samtangtango dong- 
gipa gipin Afghan rajarang baksa dakgrikbena 
nangaha. Uni jonggiparangko an’tangko dakchak- 
pachina ua mol'molaha. Indiba uamang una 
ciakchakaniko on'ani pal batesa unbaksa dakgrik- 
aha aro uko so*otna joton ka'achim. Afghan 
rajarangni gisepo salaramchini Beharni raja Sher 
Khan be matcha raja uni bilakbatgipa bobil ong*- 
achim. Ua pihnipil amako man'aha aro changsana 
bate so'otako man'asiachim. Changsao 1539 bilsio 
Buxarni sepango dakgrikanio waljatchio Sher 
Khanni sipairangni chadrapako man*e an'tangni 
jangginna Ganges chibimaona bilprue katna nang- 
ahachim. Ua saksa chi ko'timgipa mandeni bigilni 
chi ko'aniko on*e una dakchakachisa Ganges 
chibimako jrobate jokaha, aro neng'edikesa Agra- 
una sokangpilaha. Ua chi ko'timgipana dal'a 
boksisko on'aha aro adita kontarangna raja dakate 
uko kusi ang'ataha. Bilsi gipino ua Sher Khan 
baksa Kanaujo dakgrikaha, unoba amako man’e 
an'tangni janggina mongma mangsako maibakai 
man-pae uni janggilo gakatesa Ganges chibimako 

bate Irataha- 1540 bilsio Sher Khan Delhi aro 
Agrako ra*srangaha aro Hindustan a'kaweni raja 
ong'srangaha. Hunia)mn bilsichikungsan Delhio 
sason ka'ari da'o uko gimaataha. 

4. Humayun uni jonggipa Kamranona uni dak- 
chakaniko man'pana ka'donge katangaha. Uaba 
Sher Khanni namnikgijako man‘na kenchake uko 
nokchakhaja. Uni ja*mano ua Mewami rajao 
katnapaha ; maina uaba changsao uni songnokni 
ning'o ong'ahani gimin ka'sachakaniko man'pagen 
ine ka dongachini ; indiba uaba uko nokchaksona 
sikjaha. Uandake Humajmn bilsi gitamna katro- 
roani ja*niano a'gisiko battonge Umarkot minggipa 
biapona re'baaha. Uano 1542 bilsio Octobemi 14 
gipa salo una depante saksa atchiaha jeko ua 
Akbar mingaha. Uororo Mogulni raja pante 
atchiode raja an'tangni dal'gipa manderangna sona 
ba gamchatgipa ripokrangko, an'tangni kusi ong'a- 
niko mesokna, on'rongachim. Indiba danang, Hu- 
mayuno ia uni katroromiting salrango uni jako nia- 
mung gamchatgipa ripok ba sonarang dongpaja- 
chim. Indiba uni ra'bita dotsa namen similbegipa 
matchok ganduri (matchokni gandil) dongachim. 
Ukon ua unbaksa donggipa uko kakket ong*e ja'- 
rikgipa bang'gija manderangna on'tiprak on'aha. 
Uni simila pilakchina gipangon Humayvm aganaha, 
Jensalo angni depante raja ong'gen, unon uko 

mingsingani a'gilsak gimiko gipgen ine anga 
ka'donga. Anga uko Akbar minggen, jeni orto, 
Namen Dal'gipa ong’a ; maina ua dal'begipa raja 
ong'gen ine anga ka‘donga.' 

5. Humayun chon’kame Sindko ra’taina joton 
ka’aha, indiba chu'sokna man'jaha aro Khanda> 
harona katangaha ; uan uni jonggipa Kamranni 
songnokni ning'o ong'achim. Uanoba ua an'tangna 
jokani ong’ja ine nike Persiaona katangaha, indiba 
uni depante Akbarko uni wanggipa rimrikaha 
aro an'tangni skotonggipa song Kabulo donaha. 

6. Humayun uni jikgipa aro uko bang'gija 
jarikpagiparang baksa Persiani Shah be rajam 
aokgipa ong’e adita bilsirangna uno dongpaaha. 
Shah una ka'sae dakaha aro hajalchikung donggipa 
sipai kotoksako una on’aha. Uamang'ko rime 
ua Afghanistona re'bataiaha aro bilsi chikung- 
mangna uni jonggiparang baksa dakgrikaha. 
Ja'mankitiko jonggiparangoni saksa so'otako man*- 
aha; saksara Maccachi re'angaha aro gitamgipara 
amikomin'aha. Indiaonare’bapiltaina bilchu'ong- 
kujma kingking adita bilslrangaa ua Kabulo 
sason ka*aha. la (salrangni gisepo Sher Khan 
simanaha aro uni ja'mino raja sakgitam uni song- 
nokko sason ka'aha. Uamang'oni bon'kamgipa 
bilgri aro sason ka*na amgtjagipa ong'achim. 
Uochacha Humayun an'tangni sipai kotok baksa 

Indiaona re’bae Delhi aro Agrako altuaen ra'aha 
aro jeko bilsi chi'bongana gimaatahachim, ua 
songnokko man*pilaha. 

7. Ua uni re*bapilani ja'mano ruuta 
bilsina sason kajaha. Bilsisa ong’kujaon salsao 
an’tangni libraryni kosakgipa gadangoni ong’onba- 
engachim ; unomiting chachao torom nokoni. 
olakianina okamaniko knae rang'san ja’sku dipane 
bina dakoa, uni su'chalenggipa goldik maibakai 
su'skoka gita dake ua ga'akonaha. Uni skoni 
greng be-aha aro rang'san siaha. Humayun nam- 
gipa aro ka saninggipa mande ong achim ; indiba 
uo jak ka'singipa aro dakninggijagipa bewal donga- 
chim aro uachin una bang’a chu sokgnioniko 
champengaha aro uni minggipin namgija bewal, 
chong*motan aping cha ani gimin uni gisikko 
bang'en bilgri ong'ataha. 

26 . SHER SHAH (SUR MA CHONG) 



Sher Sliah 


I. Sher Khan Beharni Sasaramni jagirdarni 
depante ong*achim. Uni chonmitingo uni bimung- 
ko Farid mingachim. Salsao ua an tangni tonual- 
chi matcha mangsako so’otaha ; untalsa uko Sher 
Khan ba matcha nokma mingaha aro uonisa Sher 
Khan ba Sher Shah ong'baaha. Ua chonengaonin 
gisik seng'gipa ong'baachim. Uni pagipa an'tangni 
a'kingko nirokaniko uni jako donachim aro ua 
uko name chu'sokatna man'aha. Indiba uni ma’de- 

rang uko mikbuani gnangchim aro uni gimagniko- 
sriksrik dakna joton ka'aha. lako u'ie ua uni 
pagipani a'kingoni ong'kate re*angaha. Bang*a 
obostarangni ja-mano ua Beharni Govemorona 
doangaha. Jensalo Humayun Bengalko bamatna 
joton ka*achim, ua unbaksa dakgrikna a bacheng- 
aha. 


2. Humayunni Indiako wate re'angmano Sher 
Shah an'tang songnokko kimkimatchengna jotton 
ka’aha. Bengalko bamatsrange uko sason ka'aniko 
Govemomi jako on'gija. Sarkar chi’sku dake suale 
kam ka'giparangko donaha. Uonisa da*alona king- 
king district dake sualani ong’baaha. Ua Punjab » 
Sind, Malwa aro Marwarko bamataha. larangni 
gisepo Marwarni Maldev rajako neng'beesa amaha. 
Sher Shah an’tangni rikanggimin a'songko mute 
sason ka-angna man'jaha. Kalinjarko dakgrikmi- 
tingo killako pe’na bomko goaton ua tang'datpile 
an'tangni bom donramosa ga’akonbae bom dona 
gimikko bretataha. Unomitingo Sher Shah uni 
sepango chadenge dongengachim. Ua bilongbee 
kamako man’aha aro mutgijan siaha. 

3. Sher Shah gisik gnanggipa aro changgipa 
ong’achim. Ua mande ranuramoni Indiani Maha- 
raja ong’aona kingking doangaha. Ua bimchip^ 
gipa aro kakketgipa mande ong’achim. Ua Hindu-* 
rangko duk on*jaha aro Hindu-Mussalman gimikna 

apsanko dakesa songnok mangrakna man'gen ine 
bebera'achim. Raiotrangna on'timintiba duk on*- 
ako namnikjachim. Basakoba uni sipai kotok 
mini a*bako re'pake saoba mini bidangko dingsa- 
mang chottomatode una jrima sastiko on’achim. 
Uni gingtingni ku’chotko pue uno mini didangko 
sikkroke dingdeate sipairangni donga biapgimikka 
rcToroate uko sasti on*achim. Badiaba a’bani 
sepango sipai kotok waltuna tambu ping* ode, 
saksani a*sel dolgimik sasti man'jana gita sipairang 
an'tangtangan bodol bodol walgimik a ’bako dong- 
timachim. Rajani sason namen rakachim ; 
cha*ugiparangna kenna nangani bang*ja,ramadilma 
rango jekoba done bangbango tusina kenani gri- 
chim. Sorkarini dal'gipa kam ka'giparang saoni- 
koba maikoba kragija ra'ahaode nokgipana gamat- 
pilrongachim. 

4. Sher Shah a'songna namen tom*tomaniko 
onna man*achim. Uni chu'sokgipa kam mingsara 
a*ani kajinako tik ka'anio ong'aha. Game cha'agipa- 
rang bimchipjaode aro chu*ongnikaniko man'jaode 
a*8ong silrorona man*ja ine ua u*iaha. Uni gimin 
gamgipa sakprakni a'arangko tik ka'atchengaha. 
Bite man*aoni bakbrini baksako sorkarini kajinana 
ra*aha. Indiba biteni pal tangkako omanikoba 
ra'chaka aro didiaclum. A*songgimikko Sarkar- 
irang dake sualaha aro Saikar damprakko Pe]^;anaa 

dake sualtaiaha. Perganasprako bichal ka'gipa 
aro kajinako chimonggipa saksako aro pulisni bil 
gnanggipa kamrangko dakatgipa dal'gipa kam 
ka'gipa saksako donaha. 

5. Ua an'tangni sipai kotokko nambatataha 
aro pangnan tangkako dormaha on'aha. Bading- 
giparangko chelchake pangnan didiachim, Ua 
Chitagongoni Punjabona dal'gipa ramadilma ba 
Grand Trunk Road aro gipin dal’gipa sorokrangko 
oaha. Mailbriprakon neng'takani ba waltuani 
aldarangko rikate uarangko rakina gita a'arangko 
on'e chaukidarrangko rakiaha. la aldarango je 
Jatba waltuna man'achim. Uororo songregipa- 
rangna jokanisan ongaija, indiba kusi ong'ani aro 
dongtoaniba ong'achim. 

Uni dikdiksasan sason ka'aniko chanchie, uni 
nama kamrangni gimin aiao inmanani ong'a. Ua 
ruute sason ka angkuna man'ode Mussalman raja- 
rangni gisepo haida ian dal'batgipa sason ka'gipa 
ong’naba gnangchim ine chanchiani gnang. 

6. Sher Shahni siani ja'mano uni depante 
Islam Shah sason ka'rikaha. Ua uni pagipani 
kamko jarikna joton ka'aha ; indiba uaba ruute 
dongjaha. 1554 bilsio Adil Shah singhasonko 
man-rikaha. Ian choligijagipa aro bil grigipa 
ong'achim. Sikandar Sur uko bobil dake un< 

songnokni saliramchipakni pilak songrangko ra'- 
sekaha. 1555 bilsio ia Sikandar Surko ame 
Delhiko man*pilaha aro Sur ma'chongni sasont 
bon* aha. 

27. DAL GIPA AKBAR 
(1557-1605) 

I. Akbar uni pagi- 
pani sio bilsichi'git- 
amsan ong'engpitichim 
aro sason ka'na gita 
agre dambechim. Uni 
gimin uni wanggipa, 
chong'motan uni pagi- 
pani nogipani segipa 
Beiram Khan ming- 
gipa Turki nokma uni 
pal sason ka’soaha aro 
raja bi'sana simsakaha. 

Uan Akbarna gure 
gakatna, chi jrona aro 
chriko, sel'uko aro 
tonualko jakkalna skiaha. Ua una sena poraina' 
skijaha ; maina ua an'tangan sena poraina changja- 
chim. Uni chonmitingo ka*singipa biap Kabuk> 
dongani gimin Akbar an’seggipa bilakgipa aro<' 

kamna baigipa mande ong’e dalbaaha. Uni 
wanggipa uni pal bilsi bonganasan sason ka'aha. 
Ua skatang dakgipa aro bilko skatang jakkalgipa 
mande ong*ani gimin,kachario dabgipa kamka’gipa- 
rang uko namnikjana a'bachengaha aro Akbarko 
an'tangni jako kamko ra china didiaha. Akbar 
an'tangba bang’a uni kamrangko namnikjaha aro 
an’tangan bilsichi'chet ang'aepitioba rajani kamko 
an'tangni jako ra'aha ine aganprakataha. Beiram 
Khan namnikjabeaha aro adita sipairangchi 
chakatdilaha : indiba Akbar bamataha aro Beiram 
Khanko kema ka'e Meccachi re'angchina watataha. 
Indiba re’angmitingj ramadilon saksa Afghan jeni 
pagipako ua so'otachim, Gujarato uko so'ctskaha. 

2. 1560 bilsio Akbar singhasono gakatchcng- 

aha. Uncmitingo uni songnok, Punjab, Delhi, aro 
uni wilwilasan ong'achim aro uni samtangtango 
bang'bea Muhammedan aro Rajput rajarangni 
songnokrang gnangchim. A'bachengo ua an'tangni 
songnokni ning'o donggipa chonchongipa bil 
man'gipa dilgiparangko bamate tom'tomataniko 
dakchengna nangaha ; maina bang'a bamna sikgija 
jakgital ong'na joton ka'giparang gnangchim. 
la kamnan ua bilsisnimangko re'ataha. jensalo 
an'tangni songnokko kimkim ong'atmanaha, ua 
gipin a'songrangko ama ra’bachengaha. Akbar 
■gisik gangbegipa aro chanchirakgipa raja ong'a. 

Ua Hindurangko una ka*saatana agre uni songnok 
pangnaba bilakgipa aro kimkimgipa ong'jawa ine 
u'iachim. Uni gimin ua uamang'ko ka'sabee 
jakkalaha. Ua pilak kamrangon Hindu aro 
Muhammedanni dintanganiko mesokjaha aro 
pilaknan apsan niam aro apsan kakket bichalko 
on achim. Gipin Mussalman rajarang gita mite- 
rangko gimaatjaha aro maniatangtangko tom tome 
nanina man achim. Darang Hindu rajaba Akbarna 
bate Hindurangna ka'sabate dakna nanjawa- 
chim ine agana. 

3. Ua Hindurangko ripeng dakna aro nangrime 
donganiko ra'bana joton ka'aha. Ua an'tangan 
Rajput me chikko bia ka'aha aro uni pagipa aro 
adatang jonggiparangko uni kachario dakgipa 
manderang ong'ataha. UnidepanteiSaZ/mdabahaon 
unaba Hindu mechik Jodbai minggipako bia ka'e 
on'aha aro uni adatang Rajah Mansingh uni sipai 
kotokni dahbatgipa pamong ong'aha. Rajput raja- 
rang una bamna sikjachim aro a'bachengo uko 
warachake dakgrikaha ; maina gipin Turki rajarang 
gita uamangko ua duk on’gen ine chanchiachim. 
Indiba ua mairongpile bilakgipa aro ka’adonggipa 
ong'a ine nikon, uamang una kenaha aro uko nam- 
nikbeaha. Maina Rajputrang chugipa jat ong*a aro> 
ka'donggipa, bilakgipa aro pilak namgipa gun 
gnanggipa manderangko uamang namnika aro* 

'dal*nikachim. Ua Rajput rajarangko bamatoba 
a'songtangkon sason ka'na on'e an'tangko dal*- 
batgipa maharaja gitasan manichina ge*etachim. 
Ta Rajput rajarangni dakchakanichi ua bangki 
Pathan rajarangko amsrangaha. 

4. Akbar namen dal'begipa songnokko dakang- 
aha. Salgrochi Kabul aro Kashmereoni salgipeng- 
chi Ahmednagar Berar aro Khandesh, salaramchi 
Bengal aro Orissaoni saliramchi sagal rikamona 
kingking ong'achim. Singhasono uni gakatchengo 
uni songnokko mesokgipa mep baksa aro chon’- 
kamao uni songnokniapalako mesokgipa mep baksa 
tosusae niode ua mairongnile apalataha uko 
nikgen. Ua a'songgimikko Suba ba Province 
chi'bonga dake sualaha. Subaprako saksa Viceroy 
ba Subadar saksako donaha aro uan pilak sason 
aro sipai kotokni kosako bil man'gipa ong'achim. 
Uni ningo kajina ra'ani gimin dakchakgipa Dewan, 
bichalni bidingo dakchakgipa Kazis aro pulis gita 
dakchakgipa Kotwalrang gnangchim. 

5. Uni kachario kam ka'gipa gisik gnanggipa 
saksa Hindu, Todar Mull minggipa gnangchim. 
Uan skango Sher Shah rajani ning'o kam ka'gipa 
saksa skia man'gipa ong'achim. Uni ku'patianichi 
ua songnokgimikni a'arangko toataha aro a'ani 
«'8al gnanganina krae tokchikung dakataha aro 
A*ani kajinarangko biteni bdt gitamni baksakosan 

sorkarina, chong'motan rajana ra*achim. Kajina- 
rangko bilsichikungprako tik ka*atachim. Akbar 
an*tangan skia man'gipa ong*jaoba bang*bea kitap- 
rangko chimonge rakina namnikbeaha aro hajalni 
hajal kitaprangko an'tangni kitap donram ba 
libraryo donataha. Ua git ba poidoiangko naro- 
nikbegipa ong-aha. Uororo mingsinggipa skia 
man gipa manderangko uni kachario rakiachim. 
Uni namnikbegipa saksa Abul Fazl ong*achim. Ua 
Akbarni songnok aro uni sasonni gimin Ayeeni 
Akbari minggipa kitapo rongtale seaha. Akbar ia 
mandena ka'sabeani gimin uni depante Salim uni 
kosako mikbuani gnangchim aro namen bobil dake 
sipai saksana sriksrik tangkako on'e uko so’otataha. 
Akbar namen duk man'beaha aro salgni walgnina 
mamungkoba chagija kalimaha. 

6. Akbarni sason ka'mitingo manderang skang- 
na bate namen kusi ong’beachim aro tom*tome 
dongna manachim. Uamang'nikajinarangritchenga. 
Una skang sason ka'gipa Mussalman rajarang ding- 
tangmancha. Hindurangoniko mangmang ra’gipa 
Jazia minggipa kajinako dontongataha aro pilaknan 
kajinako apsan dakataha. Pilakkon toromtang- 
tangko tom'tome olakkina on*aha.Je dakbewalrang- 
an namja aro kraja indakgipa dakbewalrangkosan 
dontongataha. IVlingsa Hindurangni bewalo saniba 
segipa siode uko soani ganchio uni tang^gg^pa 
4 

Jikgipa so'chapako man'na nangachim. la dakbe- 
walko Suti ba Sootee ine minga. la dakbewalko 
Akbar dontongataha. 

7. Akbar bimang nitogipa changrogipa, chel 
apalgipa jak ja'a roTogipa, kni aro mikronrang 
gisimgipa ong’achim. Ua an'gitchakgipa ong’oba 
budepachibara gisimbaroroaha. Uni pagipara Turk 
aro uni ma'gipara Persian ong'achim. Uni bil 
namen bang'sranga. Ua rama re*na bilakgipa aro 
gure gakatna namnikbegipa ong'achim aro pibni 
pil salprako mail kolatchi ba sotbri dake re'rong- 
achim. Ua namen chi jrona changachim aro 
bang'en jrorongaha. Ua bilakgipa ong'ani gimin 
chugipa a-brirangko neng-gijan dona man-achim. 
Ua a'songtango slai gona changbatgipa ong-achim. 
Uni nambatgipa slaiko “Straight shooter”ba sronge 
gogipa ine mingachim aro ua slaichi matburung 
mang hajalgni ong-nasipile goaha ine agana. 

Ua gimik bilsi 51 sason ka*aha aro bilsi 63 ong’o 
1605 bilsio siaha. Uni siani ja'mano uni depante 
Salim uni songnokko man'rikaha. 

28. JEHANGIR 
(1605-1627) 

I. Akbami simano jensalo Salim singhasono 
gakataha, Jehangir ba a'gilsakko ra'gipa ine bi- 

mungko ra’aha. Ui ma'gipara Rajput ong’a ; uni 

gimin ua samsa Hindu 
ong'achim. Uni pagipa 
gita ua adita Rajput 
mexhikrangko bia ka* 
aha aro uamang'onisaksa 
Prince Khurramni ma*- 
gipa ong'achim, jean ja*. 
mano singhasonkoman*- 
rikachim. Indiba uni 
sason ka’ani bilsidok 
mang ja*manosaksa. Per- 
sian mexhik Nur Jehan 
minggipako bia ka’aha 
aro uan Indiao mingsingbatgipa ranirangoni saksa 
ong-aha. 

2. Akbarni sason ka’engmiting salrango saksa 
kangalgipa Persian, Gheias minggipa Turkestano 
dongachim. Ua skia man'gipa ong'a, indiba kangal- 
gipa ong'achim. Saoba uko Indiaona re'angchina 
ku'patiaha,mainaugita skiaman’gipamande Indiao 
altuae kamrangko man'gen ine ka'dongataha. Uni 
gimin ua an 'tango donga mangsa kochor budepao 
an'tangni jikgipako gate Indiaona dakbagipa 
ramako re'chakatbaaha. Uamang'ni songtangko 
watbaani tuutgijan uamang'na demechik saksa at- 
chiaba. Ua nitobegipa bi*sa ong'achim. Uni 

gimin uni pagipaukoMtr/t-un-ntJcabamechikrangni 
sal ine mingaha. Indiaona re'baani rama namen 
chel*a, balwa ka'sina aro batsotramrang suurian 
gapachim aro songregiparangna namen neng'beani 
ong'achim. Ruutgijan uamang*ni ra‘bitbaracha*ani- 
rangba bon'srangahachim, aro je gureo jikgipako 
gate songrepaengachim, uaba ga ake sisrangaha. 
Uni jikgipa namen bilgribeengpiti aro reman 
ambrejachim. Ua mam aro bi'sako de’tome rema 
amjachim. Uni gimin ua chongipa Mirhko 
ramasamo boldimni ning'o, saoba uko re'pakbagen 
aro ka'sachake uko ramnggen ine ka'donge sriksrik 
donangaha. Indiba ruutgijan uni jikgipa uko u'iaha 
aro remnge ra*epilchina uko gemtaha. Ua remng- 
pile boldimona sokoa mangsa dabgipa gisimgipa 
chipu ua bi’sako minokna ine kumngengako nika- 
ha. Ua chipuko so'otaha aro tiktak somoeo bi'- 
sako jokatna man*ahani gimin Isolko mitelaha, aro 
uni ma'gipaona uko ra'angpilaha. Unomitingcha- 
chao adita badinggiparang utrango gakate India- 
china re-baengachim. Uamang uko nike ka'sachak- 
aha aro cha'anirangko uamang’na on'e Indiaona 
re'baiia dakchakaha. 

3. Delhiona sokbaon ua kamko altuaen man*- 
eaha aro ua gisik gnanggipa aro changgipa ong-ani 
gimin kam mingsaoni mingsaona dororoangaha 
aro chon'kamao ua Akbami kachario dal'gipa 

mande saksa ong'aha. Chongipa Mirh Delhio 
donggipa me'tra bi'sarangni gisepo nitobatsranggipa 
aro nambatsranggipa ong'e dal'rorobaaha aro ua 
jekai nitoa indaken gisik gnanggipa ong'baaha* 
Uochacha Persiani saksa dabgipa mande gnang- 
chim. Ua bilakgipa aro ka'donggipa pante saksa 
ong’achim. Uni bimung Sher Afghan ba matcha 
so'otgipa. Uko indake minga, maina ua changsao 
matcha mangsako uni tonualchi bilsa den'ari 
so’otahachim. Ua Bengalo Burdwanni jagirdar 
ong'achim. Ua Mirhko nike una kasaaha aro uni 
pagipao uko bia ka*na bi'aha. Mirhni pagipa kusi 
ong en ku'rachakaha. Indiba bia ka'na skang 
Jehangir uko maibakai nikmanaha aro mikcha- 
beaha aro uaba uni pagipao sing’aha. Indiba 
sakgipinna ku'rachakmanahani gimin ua an’tangni 
kurachakako pe'jaha. Salim uni pagipa Akbaro 
janapaha ; indiba uaba una dakchakna jechak- 
srangaha. Mirhunnisa Sher Afghanko bia ka'C 
Bengalona re’angaha. 

4. Jensalo Salim raja ong’aha, ua skatangko 
dakna man*aha. Ua 1607 bilsio Sher Afghanko 
rajani kosako bobil dakgipa ong*a ine pasikaniko 
ra'baate Bengalni Governor Kutbuddin Khanna 
uko sastina rim'bachina ge*etaniko on*ataha. Sher 
Afghan iako u'isogija uko Ja'rik^ijpa sakgnikosan 
rimbite Govemorkogrongnare*angachim. Cover- 

nomi tambuona sokahaon rang*san unibang'bea 
sipairang uko duulako ua nikaha. Unon ua u'iaha 
aro an'tangni tonualko saloke Governorko den'aha 



Nur Jehan 


Sipairang rang*san Sher Afghanko den’tongtong* 
aha. Govemorba ruutgijan ja'mano siaha Mihrko, 
jean da*o segri ong'aha, uni chongipa demechik 
baksa Delhiona rajani kachariona rimangaha. 
Unon ua uko Nur Mahal ba Rajani nokni Seng*a 
*ne tningaha. Ua uni segipako gimaatanina namen 
duk ong’beaha aro ruuta salrangna kingkingan 

Jehangir baksa agangrikjachim aro mikronan 
nijachim. Ua bilsidokna kingking kalimaha. Uni 
ja*manosa Jehangirko bia ka'na ku'rachakaha. 
Jehangir kusi ong.an gapaha aro rasong chabee 
bia ka’aha' Ua bul iiual uko Niir Jehan ba 
A'gilsakni Scng’a ine biiuungko donaha. 

5. Nui Jehanni rani ong‘ahaon Jehangir sason- 
ni pilak kamrangkon una pakwataha aro ua jeko 
sika ukon dakna on’aha ; inaina rani una bate 
gisik gnangbata aro nanibate sason ka'na man'a 
ine ua nikmanaha. Raja an tangan salanti nama 
cha aniko aro chuko man ode chu ongnikachim. 
Nur Jehan sasonni pilak hukumrangko on'achim. 
Uni budepa pagipa aro uni jonggipako songnokni 
dal'gipa manderang ong ataha. Rajanipal ranisa 
a'songni pilak nanganirangna soi ka'achim. Ua 
indake bilsi chi'dokna sason ka'aha. 1614 bilsio 
jensalo Englandni raja, James I, adita English 
bandinggiparangko Sir Thomas Roe baksa India 
baksa badinggrikaniko dakna sing'na watatachim, 
ranisa uamang'na hukumko on'aha. 

6. Sii Thomas Ree Indiao bilsigitam dongaha 
aro Indiani gimin ki'tap kingsako seaha Jehangir- 
ni chasongo Akbarni chasongo gita namjaha ine 
mesoka. Dingtang dingtang governorrang bang'a 
salon raiotrangko ka saninggija jakkalaha. A'song 
gimikon ra'seke ra'giparang bang beaha aro bilak- 

gipa nitimgiparang gri a*sel nangaoni jokani ong*> 
brejachim. Raja an'tangan atamantian dal*a ala- 
nirangko dake kusi ong'anirangko dakronga. Chu 
ringrakbegipa ong*a aro salantian chu pekronga- 
chim. 

7. Jehangirni sason ka'ani bon'kamachibara uni 
depante Khurram una adita dukrangko on'aha. 
Uni pagipani ja'mano ua an'tangan singhasonko 
man'rikgen ine u'ie sengnapgija dakaha. Jensalo 
uni pagipa una Shah Jehan ba A'gilsakni Raja inc 
bimungko on'aha, rajani bilko rang'san an'tangni 
jako ra na joton ka*aha. Nur Jehan rajani jang- 
ginakenchake sipairangni dal 'gipa dilgipa Muhabat 
Khan minggipako chelchakchina okamaha aro uni 
dakchakacht Shah Jehanko Deccanona a*rikataha. 
Unikoa Muhabatni pilak kamrangko nike an'- 
tangan raja ong'na joton ka-enga ine u'iaha aro 
uko so'otna mangsonge an'tangni kachariona 
okamataha. Indiba Muhabat bang'bea sipai kotok- 
ko rime re'baaha aro Jehangirko tambuo dongeng- 
ako nike uko rim'aha aro patoko chipaha. Ua 
uko so'Otna mangsongjachim ; indiba an'tangna 
kenchake uko watjaha. Nur Jehan uko jokatna 
joton ka*aha, indiba man-jaenba an-tangan patoko 
napaha aro aditani ja'mano Nur Jehanni chalak. 
kichi patokoni jokaha. Unon Muhabat an'tangni 
janggina kenani ong'a ine nike salgipengchi 
X>eccanona katange Shah Jehanko nangrimeaha. 

Ianija*mano ni'utgijan Jehangir siaha. Shah Jehan 
1627 bilsio singhasono gakataha aro Nur Jehanna 
pensionko on’aha. lani ja’mano Nur Jehan bilsi 
kolgrikmang tangkuaha. 


2.9 SHAH JEHAN 
(1627-1658) 



Shah Jehan 


I. Shah Jehano 1 urluii an’china bate Rajputni 
an’chi bang'bataha ; maina uni magipa Rajput 
ong*a aro uni pagipara samsa Rajput aro samsa 
Turk ong achim. Ua Mogul rajarangni gisepo 
mikkim chabatstranggipa ong'aha. Uni bilsi kolat-; 

chi sason ka*ani gisepo Indian! namnambatsrang- 
gipa gopramrang, olakiani nokrang aro rajani 
Dokrangko rikaha. 

a. Ua raja ong*arion uni jonggiparangko aro 
bilgrigipa chonchongipa uni pilak gritangrangko 
ao’ottokaha, jedakode darangba unbaksa singha- 
sonna dakgriknasigipa dongjawachim. Ua indake 
ka'saninggija kamchi uni sason ka'aniko a’bacheng- 
ahaoba ua a'songko name sason ka'aha aro uni 
pagipa Jehangirna bate nambatgipa ong achim. Ua 
ugita aratgipa aro chuko ringrakgipa ongjachim. 

3. Shah Jehanni jikgipara nitogipa Persian 
me'chik Mumtaz Mahal ong'achim. Uan Nur 
Jehanni namchiktang, chong'motan. Nur Jehanni 
jonggipani demechik ong-achim. Ua uni segipana 
namen ka*sabeachim aro uni segipaba uni ka-tong 
gimikchin una ka'saskaachim. Uamang’ni bia ka*- 
ani bilsichi'bri ong ani ja*mano ua bilongbee saaha 
aro uni siani sal sokaha ine u’iaha. Uni grapenggipa 
segipa una ka’saako mesokna maiko dakako nam- 
nikgenchim uo sing’aha. Ua aganaha, ‘ Naa angna 
ka'saode anga dongjahaon angni biapo gipin me*- 
chikko bia ka'tainabe aro angni bimungko 
jringjrotna tange rakina gita angni kosako 
gopramko rikbo.’ 

4. Shah Jehan uni siangenggipa jikgipani ge'- 
ctako dakna ku'rachaha aro an*tangni kattako 

name rakiaha. Ua gipin jikko kimtaijaha aro 

Mumtaz Mahalni 
gopram kosako 
mingsinggipa Taz 
Mahalko rikaha. 
Uan a’gilsako nam- 
batsranggipa am 
dam rakbatgipa 
gopram ongaha. 
Uan. Agrao Jamuna 
chibimani rikamo 
donga aro meja- 
losan rikaha in- 
■gipa gita gital dake dongengpiti. Uan longtalgipa 
gipokgipa marbolni ong'a aro gamchatgipa ro’- 
ongrangchi kipachim. Uko rikani tangka lak 
kolatchi bon'achim aro bilsi kolatchi nangaha. 
Una agreba Shah Jehan Delhio Jumna Musjid ba 
Dalgipa olakkiani nok aro Agrao Moii Musjid ba 
muktani olakiani nokkoba rikataha. 

5. Shah Jehanni sason ka'engmitingo English 
badinggiparang East India Companyni bimungo 
Madrasni gitim damsako 1639 bilsio Chandragirini 
rajaoniko breaha aro uno Fort Saint Georgeko 
rikaha. Ua salrangni gisepon Mogul rajaoniko 
hukumko man'e Bengalo Calcuttani mail 25 chel'ao 
Hugh chibimani rikamo karkana ge’sako rikaha. 
Ian Bengalo English manderangni badingani 
biapko man'chengani ong*aha. 



Taj Mahal 

6. Shah Jehanni chon'kamani salrang namen 
dukni ong'achim. Uo depante sakbri gnangchim. 
Dal’batgipaDara ka'donggipa, nitogipa, cha’chipil- 
gijagipa aro jaksramgipa ; indiba gaora de'gipa aro 
skatangko rang'san chusokataigipa ong'achim. Uan 
Delhini Governor ong'achim. Ua Akbar gita 
Hindurangna ka'sae dakgipa ong'achim. Indiba 
Mussalmanskarangoni Sunni dol uko namnik- 
jachim. Gnigipa depante Shuja ong'achim. Ua 
atchutang gita chuko namnikbegipa ong'achim, 
indiba gisik gnanggipa aro ka'donggipa ong'a. 
Gittamgipa depante Aurangzeb bil man'na sikgipa^ 
ka'donggipa aro sipairangni changgipa pamong 
ong'achim. Ua rakgipa Mussalman ong'a. Uni 
jonggipa chonbatgipa Murad ong'a. Ua sason- 
rangni gimin chanchibreja aro chu ringna, sikar 
ka'nasan gisik nanggipa ong'achim. lamang sak- 
prakon dal'gipa sipai kotokrang gnang aro sakprak- 
an province ge'prakni Governor ong'achim. Shuja 
Bengalni, Aurangzeb Deccanni aro Dara Gujaratni 
Governorrang ong'achim. 

7. Bilsi kolatchi sason ka'ani ja'mano Shah 
Jehan bilsi sotsnini budepa ong'aha. Unon chang- 
sao ua sabeaha aro sigen ine chanchiachim. 
Unon uni depante sakbri pagipani singhasonna 
dakgrikna a'bachengaha. A'bachengo Aurangzeb 
uni jonggipa Muradko tohnapaha. Ua an'tangan 

singhasonna mikbokja batesa toromi ong'e donge 
an'tangni janggi tanganiko Isolna kam ka'e re‘at- 
nasa sika aro Muradkon an-tangni pagipani pal 
raja ong'atna sikenga ine bebe ra ate Muradni 
pilak sipairangko Aurangzebni sipai kotokrang 
baksa dondimaha. la nangdimgtmin sipai kotok- 
rang Dara aro Shujani sipai kotokrangko amsrang- 
aha. Dara so'otako man'aha aro Shuja amako 
man*e Arakanchi katangaha aro uonin uni kaitako 
knataijaha. Ja'mano ua Muradkoba Gwalliorni 
killao chipchange donaha. Murad Aurangzebni 
kakketgijaniko u'iaha aro uni kosako chakatna 
joton ka-aha, indiba rim a man -aha aro kengni 
ong*a ine chanchie maiba pa'sikaniko dake so’otat- 
aha. Uni pagipa saa an’sengpilahaon ukoba chip- 
change bilsisnina uni sikujana kingking donaha. 
Ruutgijan Aurangzeb 1658 bilsio Alamgir ba 
A'gilsakko Amgipa ine bimungko ra’e singhasono 
gakataha. 


30. AURANGZEB 
(1658-1707) 

I. Uni pagipani sason ka'mitingko Aurangzeb 
Deccano Indiani salgipengo donggipa Muharh- 
medan songnokrang baksa dakgrike salko re*ataha. 
Uaranga Bijapur aro Golconda ong achim. Ua 
Mir Jumlani dakchakaniko man*aha. Mir Jumla 

a*bachengo Golcondani man’e cha'gipa badinggipa 

ong'achim, indiba ja'mano 
Golcondani raja Abdullah 
an*tangni kachario rakkiaha 
aro dal'roroangen dakbatgipa 
montri dakataha. A d i t a 
ruutani ja'mano ua an*tangni 
nokgipako watgale Aurang- 
zeb baksa nangrimaha aro 
Shah Jehan sachangenba 
Aurangzeb Delhichina chaba- 
jaode ia songnok ge-gnikon 

amsrangginokchim. 

2. Aurangzeb singahasono kim'kim ong*arion 
an'tangni songnokko bariatani gimin chanchina a'- 
bachengaha. Ua Mir Jumlako Bengalni Governor 
ba Subadar dake watataha aro Assamko raxhina 
gextaha. Mir Jumla dakgipa sipai kotokko rime 
Daccaoni re chakatbaha aro Assamni skotonggipa 
songjinmako i66i bilsio amaha. Indiba ua bakan 
katangpilna nangaha, maina bang'a saanirang uni 
sipai kotoko napaha aro bang'bea uni manderang 
siaha. Ua an’tangba saako man*aha aro Daccaona 
sokpilna skangan siaha. 

3. Akbarni Hindurangna ka'sabee jakkal- 
ani kamrangko an ching nikbaaha. Hindurang uni 
•ongnokni krongrang ong’aha aro uamang’ni 

dakchakachisa uni dal'begipa songnokko mangrake 
aro tom’tome rakina man'aha. Ua kakketgipa aro 
ka'sae dakgipa ong*ani gimin, Rajputrang aro gipin 
Hindurangba uamang'ni kosako sason ka'atna nam- 
nik beaha. Gipinko duk on'anina agre uamang’ni 
dakbewalrangko jakgitel ong-e manina on*achim 
aro uamang’ni pagitchamrangni toromko dingtang* 
atna joton ka’jachim. Indiba Aurangzeb indake 
dakjaha. Ua chasongni bang'bea Mussalman raja- 
ranggita gipin toromo donggipa manderangnaka’sae 
dakode Isol namnikjawa ine bebe ra-achim. Ua 
darangoba ka’donggijagipa aro darangnaba ka-sagi- 
jagipa ong'achim. Uni ning o kam ka’giparangoni 
saoba bil gnanggipa ine nikode uni kosako bang*a 
kenchakanirang pangnan dongachim. Ua Hindu- 
rangni kosako Jizia kajinako ra’taiaha aro bang’bea 
mite nokrangko aro miterangko pe'ataha. Hindu- 
rangni doke dam’e kusi ong’e ring’anirangko don- 
tongataha. Changsao Hindurang maikoba manggi- 
siko gita ripee, chrike grape uni nokni sambako 
repakangengachim. Uko nike Aurangzeb, Sani 
siako gopna ra’angenga ine sing’ataha. Ringani- 
rang sijok aro chinga uko gopna ra’angenga, ine 
aganchakataha. Ning'tue gope, jedakode ua cha- 
katpiltaijawa inesa ua aganatskaha. 

4. Aganbagimin ka’saninggija kamrangchi Au- 
rangzeb an’tangni songnokni krongrangko be’ataha 
aro dal’begimin Mogulni songnokni be’ani a’selko 

ra'baaha. Jatsrang, Rajput ma'chongsa, chakataha 
aro Satnamis minggiga Hindurangni dolsa uni 
kosako warachakaha. la chonchongipa chakata- 
nirangko ua tom tomatna altuaen man*aha ; indiba 
uamang'ni saknaenggipa gisikko bilchi pindape 
donasan ong-aha. 1678 bilsio Marwami raja, 
Jasovanta Sinha jean Aurangzebni dabgipa sipai- 
rangni dilgipaba ong-achim Kabul songo siaha. 
Uni jik dedrang mamung watani ba Indiaona 
re baani hukumko mangija Kabulko wate songtang 
Rajputanaona re*chakatbaaha. lako dos ine pasike 
Aurangzeb uamang-ko rim’na joton ka’aha aro 
sipai kotokchi dongdulataha. Indiba maiba chol- 
chi Rajputrang jokate songtang Jodhpurona wa- 
tatna man aha. la kam pilak Rajputrangko 
ka'onangataha. Rathorni Rajput dilgipa Durgadas 
aro Mewarni Rana, Raja Sinha Aurangzebni 
kosako chakatdilaha. Ua uamang*ko bamatna 
bang en tariahaoba amchakjaha aro Hindurangni 
namnika gita tom tomaniko dakna nangaha. Untal 
uamang jfizia kajinako onjaha. 

5. Aurangzeb Deccan gimikko an'tangni song- 
nokona ra'bana miksongani gnangchim. Uni 
singhasono gakatna skangan Bidar, Berar aro 
Ahmednagar a'songrangko man-manaha ; indiba 
Golconda aro Bijapumi songnokrangko man’kuja- 
chim. Ua pihnipil an'tangni dakgrikdilgipa pa- 

mongrangko watataha, indiba chu'sokna amja- 
chim. Uni gimin ua an-tangan dal'begipa kotokkn 
rime, an'tangan sotdokbonga bilsi ong*ahaoba. 
Delhioni rexhakatangaha. Ua uni sason ka'ani 
samsa gimik, bilsi kolgrikbongako Deccanni dak- 
grikani a*barangon re'ataha. Indake bilsi ruutana 
dakgrikani ja manosa neng’bee ua Golconda am 
Bijapurni songnokrangko amaha aro an-tangni 
songnokona chapataha. 

6. Indiba Western Ghat jolo donggipa Mahrat- 
tarang bilakbana a*bachengaha. Uamang-ni dura- 
mong ba pamongrangko Bijapurni raja champeng- 
sorongachim ; indiba dax ua songnok be’ahaon 
Aurangzeb uamang baksa nangtingna nangaha. 
Uamang uamang'ni gital dilgipa Sivajini ning'o 
namen bilakbaaha aro Aurangzeb uko mamung- 
saloba amna amjaha. Dolgipin salgrochiba Punjabo 
Sikhrang ong’kataha. Babarni dongmitingo saksa 
gisik gnanggipa Nanak minggipa gnangchim. Ua 
Hindurang aro Mussalmanrangni gisepo pangnan 
dakgrikanirangko nike namen duk ong’achim. Uni 
gimin ua torom minggnioniko namnambatgipa 
skianirangko rax nangrimgimin torom mingsako 
skiaha. Uko jarikgiparangko Sikhrang ba Sning- 
giparang ine minga. Babar aro uni jam'ano sason 
ka'giparang uamang’ko skatang manina onaha; mai- 
na uamang rajana bama aro nanga kajinarangkn 

on-achim. Indiba Aurangzeb uamang'ko ka*sae 
jakkaljaha. Uamang^ko biapsaoni biapsaona 
rikroroe so'otaha. Uamang uko warachakaha » 
indiba amchakjae Himalya a*brirangchi doe kataha. 
Indiba Aurangzebni ja-mano re'bapile bilakgipa 
sipaini jatrang ong'skaha. Uamang Salgroni Indiao 
bilakbatgipa jat ong'aha. 

7. Chon’kamao Mahrattarang baksa ruuta bil- 
sina dakgrike uni sipai kotokrang neng'aha aro 
cham aha gita ong*aha. Cha-anirang chu'ongjaha 
chirangko bisi on’tokahani gimin ringani chirangba 
bangjabeaha. Aurangzeb an'tang bilsi sotsku 
ong'aha aro una dakchakgipa darangba griahachim. 
Uni depanterangba uni ruutbee sason ka'aniko 
neng-nikpilaha ; uandaken uamang’oni saksa 
Mahrattarangni dolo napaha aro sakgipin Persiachi 
katangaha. Uandake bilgribee budepamano 1707 
bilsio ua siaha. Uni siani ruutgija ja'manon Mogul- 
ni songnokrang bilding bildang ong'srangaha aro 
beaha. 

31. MAHRATTANI RAJA SIVAJI 
(1627-1680) 

I. Sivajini pagipa Shahji Bhonsla Carnatic 
a’songo Bijapurni rajani ning'o dal'gipa Jagirdar 
ong’achim. Una agreba Poonaoba uni jagir ba 
a'king man*a dongachim. Sivaji 1626 bilsio atchi- 

aha. Uni pagipaoniko man*rikgipa Poonao dong- 
gipa jagirko nirokchina gita Bhonsla saksa 

Brahman, Dadaji Kondeo 
minggipa mandeko dona- 
chim. Sivajiko uni 
simsakani ning'o donaha. 
M a i n a ua an'tangan 
poonao dongrongjachim. 
la Brahman Sivajina sena 
ba poraina skijaha ; maina 
una namgni dongja ine 
chanchiachim. Indiba 
gure gakatna, slai gona, 
tonualko aro sel'uko jak- 
kalna aro dakgrikanirangkosan skiachim. Ua una 
Hinduni gitchamgipa ki'iaprangoniko Ram aro 
Krishnani gimin aro chengoni gitcham rajarangni 
gimin agane onTongaha aro gitrangko ring'e me- 
sokrongachim. Ua ia dambegipa Sivajina skangni 
rajarang jekai dakaha uandake uaba an'tangko 
mingsingatna nanga ine didirongaha. 

2. Mahrattaranga Indiani saliramchi, jeko 
Bombay Presidency ine minga Western Ghat ni 
ab'rirango donggiparang ong'a. Uamang'o bang'a 
nokma ba pamongrang gnang aro abrirangni kosa- 
ko killarangko rikachim aro samtangtango dongi*- 
gipa songrangni kosako nokgipa ong'achim. Sivaji 

ia nokmarangko jatsan ong'ataha. la Mahratta 
nokmarang a-kaweona ong*onbae dakgrike ra'seke 
an'tangni killaona ra'doe katrongachim. Sivaji 
uamang baksa re'angrongpaaha. Bilsi kolgrik ong*- 
on an'tang gita bilakgipa ka'donggipa dolsa pante- 
rangnt skotong ong'e dilgipa ong*baaha. Uandaken 
1646 bilsio Poonani salgipengo donggipa Torna 
minggipa a'brini killa ge’sako ra'aha. Uan Bijapur- 
ni rajani songnokni ning*o ong'achim. Bilsigipino 
uni saliramchi donggipa Purandhar minggipa gipin 
killako ra'aha. Uoni ruutgijan an’tangna Raighar 
minggipa gital killako rikaha. Killa ge'sani ja*mano 
killa ge'sa dake raTOroangen pilakchim mingsing- 
ani giproroangaha. 

3. Ruutgijan Bijapurni raja uni kamrangko 
knasoaha. Sivaji bilakroroe ka'dongroroaha aro 
1648 bilsio salgroni ConcanJco ra’aha aro sorkarini 
tangka donramko ra’sckaha. Bijapurni raja namen 
ka*o nangbeaha. Ua Shahji Bhonslako uni depan- 
teni a’sel dai ong'a ine pa’sike rim'e patoko chipa- 
ha. Shahji uni depanteni kosako ua bil manja ine 
aganoba uko manigija Sivaji adita salrangni 
ja*mano bamjaode uni pagipakon so’otgcn ine 
ka*mikkenataha. lana kcnc Sivaji Mogulni raja 
Shah Jehano mohmolaha aro Shah Jehan uko 
dakchakna ku'rachakaha. Mogulni sipairang napa- 
na kene Bijapurni raja Shahjiko watpilaha, aro uni 

Camaticni jagirko una on'pilaha. lani ja'mano 
bilsi brimangna Sivaji tom’tom dongaha. Indiba 
jensalo uni pagipa Carnatico joke dongengaha inc 
nikaha, ua ra'sekrorona a’bachengtaiaha. 

4. Bijapurni raja bang'bea sipai kotokko on’c 
uni sipairangni dilgipa Afzal Khanko Sivajiko 
bamatchina wata aha. Sivaji Afzal Khanni tarigi- 
min sipairang baksa parake bangbanggipa dakri- 
kani a bao dakgrikna amchakjawa ine u’iaha ; 
maina uamang'o mande bang’bata aro dakgrikani 
silchidarerang bang'batachim. Uni gimin Khan 
saksan re bae, un baksa kuTnonggrikaniko dakode 
una bamgen ine kattako watataha. Khan uko 
bebe ra*e mande saksa rimbitari mamung silchi- 
dareko ra’bitgija Sivajiko grongna re'baaha. Sivaji 
uni a'brini killaoni niwataton aro Khan uko grong- 
ne re'baengaha ine nikon ua uni ma'gipaona re*- 
ange, haida grongpiltaiani ong-janaba donga ine 
chanchie una patiatchina bi aha. 

5. Sivaji an'tangni ba’ra ganani ning'o silchida- 
rerangko aro kotip ning'o silchini tupiko gana- 
chim. Ua chola jak ning*o me’konchek ba scor- 
pion minggipa kom kugipa su'aniko ra bitachim; 
uni jakrani jako Waknak ba matcha jakskilrang 
minggipa silchini matgipa jakskilrangko ganachim. 
Uarangko chonchongipa jakstem ge’gnichi 
jaksio kachapachim, uni gimin ua jakkipode 

jakstem gegnigitasan nikna man achim. Afzal 
Khan Sivajiko grongon ripengskako gita gipakna 
dakchim unon Sivaji antangko so otna ba maiko- 
ba daknasiengakon ine chanchie rang'san uni 
jakko oe matcha jakskilrangchi uko su aha aro uni 
su'aniko saloke uchi so otaha. Unon rang san 
Sivajini manderang jerangan sepango bolgrimo 
dongnuengachim, chaongkate Afzal Khanni sipai- 
rangko dakgrikeaha. Uamang mamung tarisoani 
dongjani gimin katpilna nangaha. 

6 . Unon Sivaji uni minderangko a'songgimik. 
chi re*dile ra*3ekroroangaha. Gipin Mahratta 
Nokmirang ua m\ikai Khanko so otaha aro uni 
sipairangko katpilataha knatokaha aro uaniang.oni 
bang'an uni dolo napaha. Ua Hindurangko 
Muasaltnanrangni jakoniko jokatna re-baaha ine 
kattako a*songgimikchi gipataha. Uororo Dcccanni 
Pathan rajiranga Aurangzeb baksa dakgrikenga- 
chim ; uni gimin Sivajiko bamatna chol ong iachim. 
Ja'mano Bjapurni raja nangrimgrikaniko dakna 
draatako man'e saliramchi donggipa pilak Mahrat- 
tani a’songrangko Sivajina on’srangaha. 

7 . Sivaji an’tangan bilakaha ine nikoa Mogulni 
songnokni mitam songrangkoba ra-sckaha. lako 
knao Aurangzeb uni mamatang Shaista Khan 
minggipako bang-bea sipai kotokko on-e Sivajiko 
bamatchina watataha. IVIaina uan Deccano 

Viceroy ong •engachim. Ua dal'gipa sipai kotok 
baksa Poonaona re'baaha. Sivaji indake bilakgipa 
bobil baksa parake dakgrikna amchakjawa ine 
u'iaha. Uni gimin saksa Hindu bi'ame cha'gipa 
gita ganding chindingko ganaha ; indiba uni ba*- 
rani ning o silchidarerangko, skango jekai dakaha 
indake ganachim. An ‘tang baksa seokgimin ka*- 
donggipa pante sak kolgrikko an 'tang gita ganate 
Poonaona re'angaha. Uno bia ka’aona re'enggipa 
jinma baksa nagrimangpaaha. Jensalo Shaista 
Khanni dongenggipa nokni sambaona sokaha^ 
uamang rang'san uchina chapinapangaha. Shaista 
Khan niksoe rang san kilkiko chokone kataha ; 
indiba uni jakko kelkioniko ra’e katna skang 
Sivaji uko srape den'rikaha aro uni jaksi gong'gni 
chottomaha. Dongtimgiparang gam'ako knae cha- 
baon uamang katangsoaha aro soroko re'enggipa 
j inmao napangpae brinangahani gimin darangkoba 
man'rikjaha. Shaista Khan namen kena napaha 
aro Poonaoni katangpilsrangaha. Sivaji ua a*song 
jolgimiko jakgitel ong'e re'roroaha ; aro an'tangni 
bimungo raja ine tangkarangko dakaha. 

8. Unon ruutgijan i664bilsio Sivaji Surat song- 
j inmao napaha aro uoni gamrangko saldokna 
kingking ra-seke ra'angaha. Aurangzeb namen ka*« 
onangbeaha aro dal'gipa sipai kotok baksa Raja Jay 
Sinha aro Diler Khan minggipa duramongrangko 



uko bamatchina watataha. Sivaji ianpako bam- 
drana nangaha aro uni man'gimin bang'bea killa- 
rangko on’na nangaha aro bangkirangkoba Mogul- 
ni ning*o jagirdar gitasa nokgipa ong*na on'aiaha. 
lani ja'mano Sivaji Bijapurni songnokko ra'sekna 
Aurangzebko dakchakaha, aro an'tangko inditan 
mingsingataha, Aurangzeb uko Dclhiona re*bachi- 
na okamaha. Indiba uan mande raxhangmotna 
Aurangzebni mangsongani ongjachim. Jcdakode 
Sivajiko an'tangni jako man 'gen uasan uni mang- 
songani ong-achim. 

9. Unon Sivaji Moguini kachariona, Agraona 
rc'angaha; indiba uno uko inditan namjabce jak- 
kalaha, ua an'tangni janggina kengni ong'a ine 
rang'san nikaha. Ua sabeenga ine agane an tangko 
nok te'sao chipchange doiigaha. Aurangzeb uni 
dongramko an-tangni sipairangchi dongclulataha. 
Sivaji an'tangni chakkolrangko bang'a mitairangko 
kokrango ra'baataha aro ra'angpilmitingo ua kok- 
rangoni ge'sao an'tangko ra'atange an'tangna jok- 
ani cholko dakaha. Rajani dongramoni jokang- 
arion ua an'tangni ku'simangrangko roke. 
be-engimiko tap'ra nonge bi'amgipa gita tarie 
songtangona jokangaha. An'tangni song Raigharo- 
na sokangon 1674 bilsio Mahrattarangni raja ine 
mukutko stikaha. 

10, 1675 bilsio Sivaji Moguini songnokbiii 

Khandesh Berar aro Gujaratko ra*sekaha aro ruut- 
gijan Mysore aro Camaticni pilak killarangko 
Jinji, Vellore, Bengalore aro Balleryko ra'aha. Jeje 
a'songrangko ua ra'aha, Chauth kajinako on'na 
ku'rachakaha. Chauthara man ’a kajinani bakbrini 
baksa ong’achim. Ruutgija ja'mano bilsi sotbonga- 
gni ong'on Sivaji 1680 bilsio siaha. Uni ja'mano 
pilak Mahiatta rajarangba ugita changgipa aro 
bimchipgipa ongjaha. Sivajini ja'mano Sambhuji 
singhasonko man rikaha. Indiba ua uni pagipa 
gita ong jachim. Ua ka*saninggijagipa aro arat- 
gipa ong'achim. Ua Mogulrang baksa dakgiikanio 
chu pekmiting somoco rim'ako man 'aha. Aurang- 
zeb uko Mussalman ong'china ge'etaha ; indiba ua 
una chonnikesa aganchakaha. Unon uni mikgron- 
ko wal'chagipa silchi ange kana ong'ataha aro 
uni sreko rasote dukko on'aha aro chon'kamao 
uko so'otaha. 

II. Sambhujini depanteko Aurangzeb an'tangni 
noko rakkie donaha aro una Sahu ine bimungko 
on'aha, jeni ortoara “Kakketgipa” ong'achim. 
Sivaji aro uni depante Sambhujiko chonnikani pal 
gita ia bimungko on'aha ; maina Sivaji aro Sam- 
bhujiko ua “Cha'ugiparang” ine mingachim. Siva- 
jini depanterangoni saksa Raja Ram minggipa 
kate joke uko Jinjio raja donaha ; indiba 1698 
bilsiot ukoba Mogulrang ra’aha. 

32. MOGUL SONGNOKNI GLVIAANGANI 

I. Aurangzebni siani ja*mano uni dal batgipa 
depante Bahadur Shah ine bimungko ra- esingha- 
sono gakataha. Indiba ua bilsibongasan sason 
ka’aha. Uni ja’mano bilsisnimangmangni gisepon 
Delhio raja sakgitamna agre komijachim. Kachari- 
ni dal'gipa manderang jerangan uamang ko raja 
dona, salone gale sakobara so otachim. Aurang- 
zebni siani bilsi chi'gnimang ja’mano 1719 bilsio 
uatnang’ni deritchurangoni saksa Muhammad Shah 
minggipako singhasono donaha. Ua bilsi 30 na, 
1748 ona bimungmangmangna raja ong'aha. 

2. Aurangzebni siani ja*manon dal'dalgipa pro 
vincerangni Subadhar ba governorrang iMogulni 
rajana namedake bamsranga ongjaha aro province- 
tango sason nokgipa chong*mot ong*aiaha. Kajina- 
rangko sikagitasan watatrongachim. Kosakode 
Subadharrang Maharajani ning o ine chana ; 
indiba chong'motde Delhimangmangnisan raja 
chong'mot ong’ahachim. 

3. Uandaken Nawabrangni kosako Subadhar- 
rangba bil man'jaha aro an’tangtangan nokgipa 
ong'ange, bimungnasan Subadhami ning*o ong*- 
achim. lamang'oni dal'batgiparanga Indiani sal- 
groo donggiparang Oudeni Subahdar, Bengal aro- 
Behami Nawab aro salgipengoara Hyderabadni 



Subadhar jean Nizam-ul-mulk ine bimungko ra*a 
aro Carnaticni Nawab ong'achim. 

4. Moguini raja Muhammad Shah 1784 bilsia 
siaha. Uni ja'mano raja sakgni singhasono gakata- 
chim, indiba bimungna mangmangsan ong'aiaha. 
Skanggipa mikgri ong'aha aro gnigipa so'otako 
man-aha. So*otako man'gipa rajani depante Shah 
Zada minggipa gnangchim. Uni pagipako so'oton 
ua Oudeni Nawabo katnapc chakaha. lamang 
sakgnian Clive aro uni sipairang baksa Panipato 
dakgrikachim ; indiba ama man'aha. Indiba Shah 
Zada, Shah Alam ine bimungko rae Moguini raja 
ong'aha. 1764 bilsio Shah Alam aro Oudeni 
Nawab Suzadaulah Englishrang baksa dakgrike, 
Buxar minggipa biapo amsranga man*aha. 

Englishrang Shah Alamna bilsiprako lakhbonga 
tangkako on’e Allahabado songdongchina on'aha. 
Indake Moguini songnok bon’srangaha.. 



MOGUL RAJARANGNl MA BIDING 

33. NADIR SHAH 

(1739) 

1. Aurangzebni siani bilsi kolatchimangni ja*- 
mano Nadir Khan minggipa ra'seke ra'gipa dolni 
pamong saksa Nadir Shah ine bimungko ra*e 
Persiani rajani singhasono gakataha aro ruutgijan 
ua Afghanistanko ra*aha. Ua Delhini moharaja 
Muhammad Shahona, rajaskana gitan saksa 
baltigipako watatachim. Indiba uan ra'sekdrae 
raja dakgipasa ine chanchie krara ra'chaksoaniko 
mesokjaiia. lani gimin Nadir Shah namen ka'- 
onangbeaha aio uan kakketgipa Mussalman raja 
ong ja, mite olakigiparangonikoba Jazia kajinako- 
ba ra jaenga, uni gimin sasti onma nanga ine pa*- 
sike Persiani aro Afghanni dahgipa sipai kotokko 
rime Delhiona re'baaha. 

2. Nadir Shah putdok changroa aro be'en daPa^ 
sakgisim aro mikskimrang ritchara, mikronrang 
rongchinga aro ku'rang mikka kima gitachim. Ua 
daPgipa gisimgipa mes bigilni cholako kruachim 
aro uni skoo dal gipa aro ro'gipa tupi gitchakko 
stikachim. Uni mikkang bimangan ka'namjasusu 
dakaiachim. Ua pangnan uni kang’kareo kandik- 
gipa su*aniko aro uni jako dakgrikani ruako 
ra'bitrongachim. 

3. A bachengo ua bang-bea tangkarangko una 
on*ode Delhi songjinmako dokjawa ine ku*rachaka> 

chim, aro uno napahaoba manderangna mamung 
dukkoba on jaengachim ; indiba walsao Delhini 
sipairangni gisepo Nadir Shah siaha ine jangaha 
aro walo uni mitam sipairangk < so otaha. Nadir 
Shah iako knaon namen kaonangbeaha aro 
an'tangni sipairangko songjinmako ra'sekchina 
ge’etaha. Timurni Tartar sipairang jekai dakaha ia 
Persian aro Afghan sipairangba namen ka'saning- 
gija dake songjinmani manderangko so'otaha, 
gamrangko ra'sekaha aro nokrangko so*aha. 

Delhini raja, Nadir Shahni ja ao tugope so'otani- 
rangko dontongatchina mobmolaha. Unon Nadir 
Shah dontongataha. Salgipino ua aro uni mande- 
rang songjinmani pilak gamchatgipa bosturang, 
ripokrang, jerangko Babarni chasongoni intal 
chimongbaengachim, ra'tokaha. Shah Jehanni 
mingsinggipa hira, jeko Kohinur ine minga, do'de 
bipani singhason aro rajarangni donramoni sonani 
mukutrang aro gamchatgipa ripokrangko, nambat* 
gipa mongmarang aro gurerang, kamanrangko aro 
songjinmao donggipa man’e cha'giparangni pilak 
gamchatanirangko Persia a'songona ra'angaha. 

4. Ua Delhiko wate re’angna skang Muham- 
mad Shahko singhasono donangkuaha, indiba Indus 
chibimani saliramchi donggipa pilak a'songrangko 
Persiani songnoko chapataha. Uni re'baachi Delhi- 
ni rajani bilko be*astrangaha. Mitam governor- 

rang bamaniko mesokkuoba bang'batan jakgitel 
ong'jolaha. Uni songnok Delhi songjinmako 
wilwile adita mailrangonasan ong*aha. 

34. MAHRATTARANG 

1. Aurangzebni siani ja'mano Sahuko a*song- 
tangona watataha aro Mogul rajarangni ning’o 
<ionge sason kaxhina on aha. Uni skotonggipa 
song Satara ong'achim. Indiba ia raja mahamaha 
dake dongna namnikgipa, neng-na sikgijagipa aro 
kusi ong*e katchae roanikosan namnikgipa ong*- 
aiachim. Sasonni pilak kamrangko uni Brahman 
montri jeko Peshwa ine minga, uni jako pakwata- 
chim. Ia montrini kamko paoni deona man'rik- 
rikatani dakaha. Uni gimin adita ruutani ja*mano 
Peshwarangsa Mahrattarangko sason kaxhongmot- 
giparang ong baaha. Rajade bimungsan ong'aiaha. 

2. Sahuni Mogulni kachario dongmitingo 
Sambhujini jonggipa Raja Ram Kolhapuro donge 
Mahrattarangni raja ongxngachim. Ua 1700 bilsio 
siaha aro uni depante Sivaji III raja ong'rikaha» 
indiba chondugaengani gimin uni ma'gipa Tara 
Bai rani ong'soaha. Sahu re'bapilon Mahratta- 
rangni giespo dolgni ong'aha. Dolsa Sahuko 
raxhaksoaha aro dolgipin Sivajiko namnikachim. 
Sivajini skotonggipa song Kolhapur ong’achim. 
Dolgni an’tangtangni gisepo bilonge dakgrdcalui 

5 



122 


aro jatgimikni nangrime bilakaniko champengaha. 

3. Chon'kamao Sahu cheaha. Ua uni gisik. 
gnanggipa Montri Balaji Viswanathni changachi 
ong’bataha. 1708 bilsio ia Balaji Raoko skanggipa 
Peshwa ong'china rakichcngaha. Ua 1720 ona 
montri ba Peshwa ong*aha. Uni simano uni 
depante Baji Rao bilsi 1720 oni 1740 ona Peshwa- 
ong*aha. Uni chasongo Mussalmanrangni bilko 
champengna gita Mahratta nokmarangni nangrim- 
aniko (Mahratta Confederacy) dakaha aro bilak- 
gipa sipaini pamongrangko bijatchi damprako 
donaha ; indiba uamang Peshwani ning'o ong‘- 
achim. lanoni pangchakesa ruutani ja'mano 
Nagpurni Bhonsla, Gwaliorni Sindhia, Indoreni 
Holkar aro Barodani Goekwar ong'baaha, Baji 
Rao 1740 bilsio siaha. Uni ja'mano uni depante 
Balaji Baji Rao Peshwa ong'rikaha. 

4. Mogulrangni ja’‘mano ia Mahrattani rajarang- 
an Indiao bilakbatgipa dol ong’aha, maina ua- 
mang'ni bil gimikko Peshwa nangrimatahim. 
Sivajini deritchurang Satarao ba Kalhapuro dung- 
giparangba gipin Mahratta nokmarangni kosako 
bil man-brejachim. Mahratta Confederacy name- 
dake kimkim ong’jahaoba aro dingtang dingtang 
nokmarangni gisepo miknenggrikani aro bobil 
dakgrikani gnangoba Peshwako uamang*ni dalgipec 
gita maniengpitichim. 

5* 174^ bilsiko Indiani itihasu dingtangmancha 

g[isik ra*na krabea ; maina ua bilsion Maharaja 
Sahu siaha aro ua bilsini a'bachengao Ahmad Shah 
Abdali Indiao napbachengaha. Ua apsan bilsion 
Hyderabadni Nizam-ul-mulkba siaha. larangni 
a*sel Indiao bang*a bilding bildang ong-anirang 
dong aha. Ahmad Shah Abdali changbrina king* 
king Indiao nape Mogulni dongspa songnokko 
gimaataha aro bilakbaenggipa Mahrattani bilko 
be'ataha. 

6. Gitamgipa napani ja'mano Ahmad Shah 
an'tangni depante Timurko Punjabo sason ka*- 
china donangaha. Dclhini rajani dahbatgipa 
Montri Ghaziuddin Mahrattarangni dakchakaniko 
bi'aha. Balaji Baji Raoni jonggipa Raghoba re*- 
bae Delhiko ra'aha. Uoni ua Punjabchi re’angaha 
aro Timurko a'rikate Punjabni province gimikko 
man'aha. la somoeo Mahrattarangni songnok 
Indiani saliram gimik ong'nasipile salgrochi Hima- 
layaoni salgipengchi Deccanni bonxhotaona king- 
king ong'aha aro ua gita bilko rakina man'ode 
India gimik changsa Hinduni songnok ong’taiani 
chol gnangchim. Indiba Nokgipani donsoa indake 
ong'jaha. 

7. Punjabko ra-aha ine knaon Ahmad Shah 
3 i:a*onangbeaha aro dat’gipa sipai kotokko rime 1759 
iHlsio Indiao naptaiaha aro Oudeni Nawab ato 

Rohilarang baksa ku'monge uamang'ni chakaniko 
man'aha. Ian Hindurangni Mussalman rajarangko 
chon*kame dal'batgipa warachakani ong-aha. la 
dal'gipa kotokrang 1761 bilsini January jao Pani- 
pat Dakgrikram biapo gronggrikaha. Bilongbea 
dakgrikani ong-aha aro lakhna bate manderang 
so'otako man-aha. Chon-kamao Mahrattani sipai- 
rang amsrangako man-aha aro bilding bildang 
ong-aha. Uamang-ni Peshwa ia dukko knaon 
namen ka*a be-aha aro ruutgijan siaha. Uni simano 
uamang-ni nangrimani be aha, aro Englishrangna 
cholko oaha. 

35. AHMAD SHAH ABDALI 
(1761) 

1. Mahrattarangni bil bonangachibara sal- 
groni Afghanrang Indiao napbaaha. Uamang-ni 
dilgipa Ahmad Shah Abdali ong*achim. Mogulni 
bilakbatgipa rajarangni chasongo, Babaroni 
Aurangzebona kingkingan Afghanistan uamang-ni 
ning'o ong-achim aro Mogul rajarangni nambat- 
^pa sipairanga uamang-an ong-achim. Indiba 
Aurangzebni siani ja-mano Persian! Shah ua 
a*songko man-aha. 

2. Persian! raja Nadir Shah uni ning-o kam 
ka^giparangni jakchi so-otako man-aha. Ahmad 
'Shah Abdali uamang-oni saksa ong-achim. Nadir 

Shahni ja’mano ua Kandaharoni ong'onbaaha aro 
1748 bilsio Punjabo napaha. Ua changdokna 
kingking re*bataitaie bang-a mite nokrangko so’- 
aha aro mitamko uaiango matchurangko so’ote 
ong'siataha. Ua a*bachengo a’songko ra*jaha ; 
indiba gamrangko ra*seke mande so'ote aro nok 
songrangko so’e songtangona te'angpilaiachim. 

3. 1751 bilsio ua Punjabona re'bataie uko 

ra'srangaha. Indiba Delhiko sason ka'enggipa 
rajani montri Ghaziuddin Lahoreona dobae uko 
ra*aha. lako knae Ahmad Shah Abdali Delhiko 
1756 bilsio gaskaaha. Uno bang'bea manderangko 
so'ote songjinmako ra'aha. Uko ra’mano ua 
Hindurangni rongtalgipa songjinma damsa Mut- 
trako ra’sekaha aro unoba ka'saninggija bang'- 
bea manderangko so'otaha. Ruutgija salrangni 
gisepo uni sipai kotokni gisepo sajinma napaha 
aro bang'en gimaatako man'aha aro songtangchi 
katangpilna draatako man'aha. 


.tiiij 

MUHAMMEDAN PERIOD 

Somoigita Sulsui Ong'anirang — 
(A.D. 622 >i 739 ) 

(Line of Time) 

I. Muhammadan Toronmi 

ong-katchenga . . A.D. 622 


2. Mahmud of Ghazni 

99 

997-1030 

3. Muhammad Ghori 

99 

1190-1206 

4. Turki aro Afghan Rajarang 

99 

1206-1526 

5. Timur Lane-ni rebaa 

99 

1397 

6. Panipato Dakgrikani 

99 

1526 

7. Babar 

99 

1526-1530 

8. Humayun 

99 

1530-1556 

g. Akbar 

99 

1556-1605 

10. Jehangir 

99 

1605-1627 

II. Shah Jehan 

99 

1627-1658 

12. Sivajini atchiani 

99 

1627 

13. Englishrangni Madrasko man'a „ 

1639 

14. Englishrangni Calcutta ko man*a „ 

1640 

15. Aurangzeb 

99 

1658-1707 

16. United East India Company Daka 

1708 

17. Englishrang Bombayko man*a 

99 

1662 

18. Sivajini raja ong'a 

99 

1674-1680 

19. Nadir Shah Indiao napa 

99 

1739 

20...Ahmad Shah.Ab 4 ^ (DuraniX;^ 




Bak III. ENGLISHNI CHASONG 

$6. ENGLISHRANG INDIAONA MAINA 

RE-BAAHA ARO MAIKAI FRENCHRANG 
BAKSA DAKGRIKAHA 

1. English manderang Indiaona badingnasa 
rc'bachengaha. Uamang je bosturangko Europeo 
man*na amja, uarangko brena aro jerangko Indian 
man*na amja uarangko palskana re'baaha. Mi, 
jal'ik, kil, niri, exhing, mosla, narikel aro poppy 
jeoniko apingko daka aro grit jeoniko chiniko 
bikota, England gita sin'gipa a’songo chaja aro 
skangni salrango kilni aro resemni ba'rarang 
Englando dakarangna bate Indian dalvgiparang 
aambatachim. Indiba ia badinggiparang Indiaona 
tnokmol aro kimilni baxarang, tamani sil, baxa, 
silgrak aro silchini bosturangko jerangko ia a’songo 
manma amja uarangko ra baskaachim. 

2. Bilsi ritcha gitamna bate re’angaha, sak 
ritchasa English badinggiparang India baksa ba- 
dinggrikna mangsongaha. Englandni Rani Eliza- 
beth uamang'ko indake dakna bilko on*aha. 
Uamang saliramni sagal rikamo, Suratona ua- 
mang'ni jahatrangko watatchengaha ; maina uan 
Mogul songnokni mongsonggipa jahat karam 
ong’achim. Uamang an*tangtangko East India 
CompaityinemMgahal laMdinggiparang.jaxhano 

saga] rikamni adita songjinmarangko man ’aha. 
Uarang'oni mongsonggipa sdnggitamara Caicutta, 
Madras aro Bombay ong'achim. larang unomitingo 
chongipa gitimrangsan ong*achim ; indiba ua 
sal intal dal'rorobaaha aro da*o Indiao man’c 
cha'batgipa aro dal'batsranggipa songjinmarang 
ong'aha. 

3. English East India Company inditan lapko 
man'aha,gipin English badinggiparangba Company 
rangko dakaha aro apsan daken India baksa pading- 
aha. Ja'mano, bilsi ritchasa batangmano ia pilak 
Companyrang nangdimtokaka aro ge’sa dal’gipa 
Companyko dake uko United East India Company 
ine bimungko donaha. Englandni raja uamang’- 
nasan India baksa badingeani bilko on*aha. 

4. Europeni gipin jatrangba badinggiparangko 
Indiaona watataha. Uamang'ara Portugueserang, 
Dutchrang aro Frenchrang ong’achim. Frenchni 
mongsonggipa songjinmara Madrasni salgipengo 
donggipa Pondicherry ong-achim. 

5- Bilsi 200 mang re'angaha, Europeo English 
aro French manderangni gisepo dakgrikani ong'ka- 
tahachim ; uni gimin, a'gilsak gimikon, jeo English 
aro French manderang donga saksa sakgipin baksa 
dakgrikna a-bachengaha. Dolprakan dolgipinko 
Indiaoniko a’rikatna joton ka.aha. English aro 
Freachrangni gisepo difcgrifcania bilttkal|pkmang- 

na dongachim, aro chon‘kamao Englishrang 
amaha. Frenchrangni dolchi mongsong dilgipara 
Dupleix aro Englishrangchi dilgiparang Lawrence 
aro Clive ong’achim. 

37. ROBERT CLIVE, INDIAO ENGLISHNI 
BILKO MANCHENGGIPA 



Robert CliTe 


I. Robert Clive Indiao donganggiminrangni 
gisepo mingsingbatsranggipa English manderango* 
ni saksa ong'achim. Ua^bi'sa chonbemitingo nok* 
tangon gipin bi'sarang baksa inditan dakgrikna 
namnika, unipagipa uko maiandakpilgen u'ijachim. 
Uni gimin ua uko skukhi watataha. Skuloba ua 


dakgrikana agre mamungkoba dakjachim. Giplbi 
chongipa bisarangni dolni skotong dake, ro*ong- 
rangko ra*bite, gitimoni dokandairang baksa 
dakgrikaniko dakachim aro uamang na mamung- 
koba on’jaode uamang’ni kelkirangko be’atachim. 

2. Changsao ua skulo dongmitingo, dokaa 
ge’sako rim*aha aro an'tangni be'enchi chikareko 
tupenge chiko dilate uchina chiko jokatachim aro 
uko mrikatachim. Skulni skigiparang uno dongani 
mamung namgni dongjawa ine aganachim ; uni 
gimin ua skulko watarin uko gelna gita uni pagipa 
uko Indiaona watataha. 

3. Dambegipa Robert Clive Madrasona reba- 
chengon, una setimgipani kamko on‘aha. Ruutgi- 
jan ua ua kamko nengmikaha aro jensalo Fren- 
chrang baksa dakgrikani a'bachengaha, ua inditan 
name dakgrikaha, Madrasni Governor uko nisan 
de'timgipa ba sipai kotokni chongipa officer dake 
donataha. Ua ruutgijan gipin manderangko maikai 
name dilna man*a mesokaha. Ua kenani salo 
kadingachim aro kena maia u’ijachim. Songpang. 
ni sipairang uko namnikbeachim aro Clive 
uamang'ko dilode jechiba re*achim. Uaman g uko 
‘ 3 abit Jang’ ba dakgrikao kimkimgipa ine minga- 
chim. 

4. Frenchni dilgipa, " Dupleix namen gisik 
seng'gipa ong'achim, aro ua Indiao ruuta bilsi- 



rangna dongaha. Ua English badinggiparangko 
Indiaoniko a'rikatna am*aha, jedakode Frenchrang 
pilak badinganirangko man'tokgen. Uo hajalbri 
songpangni sipairang dongachim ; jeko ‘Sepoys’ 
ine minga, jerangko French dilgiparangchi dak- 
grikna tariachim. 

5. Skangde Frenchrang Englishrangna bate 
bilakbatachim. Dupleix Madrasko ra’aha ; indiba 
dikdiksani ja'manon Major Lawrence sakaa ka*- 
donggipa English dilgipa Englandoni sipairang 
baksa ong'katbaaha aro uko rikataha. Unon 
tom-tomgrikaniko dakaha aro English aro French- 
rang mikkangpara saksa sakgipin baksa dakgrik- 
angkuna man-jaha. 

38. ARCOTKO RIM ANI 

(1751) 

I. Frenchrang Englishrangko parake dak- 
grikna manjahaoba Dupleix Englishrangko Indi- 
aoniko arikatna uni mangsongako watgalkujachim. 
Ua uni sipai kotokko rakiengpiti aro English- 
rangko dakgriktaina man*jana kingking, uni mande- 
rangna dormahako on'na man'na gita, ua song- 
pangni saksa raja Chanda Sahib minggipana uko 
dakchakna uamang’ko bhara on ’aha, jean Cama- 
ticni songnokko ba Indiani salgipengni dabgipa 
a'kaweko sakgipin raja Muhammad Ali 

ra'sekna joton ka'engachim. Chanda Sahibni 
skotonggipa songjinmara Arcot ong-achim aro 
Muhammad Alini skotonggipa songjinmara 
Trichinopoly ong'achim. 

2. Chanda Sahib, Frenchni dakchakako man-e, 
Muhammad Aliko katataha aro Trichinopolyo 
chipchangaha aro ua songko changdulaha. 
Muhammad Ali uni bobilrang una bate bilakbata 
ine nikaha aro Madraso donggipa Englishrangna 
seataha aro uko dakchakchina mobmolataha. 

3. Madrasni Governor rang'san bang-gija sipai 
kotokko adita cha'ani aro silchidarerang baksa 
Muhammad Aliko dakchakchina watataha. Ua- 
mang’ko Ensign Clive dilangachim, jean Trichi- 
nopolyona Frenchni sipairangko dakgrikjoljolang- 
achim aro ua inditan ka'donge dakgrikaha, uko 
Captain ong ataha. Muhammad Ali ruute rakkina 
man'angjawaha ine ua English Governorna 
aganaha aro nambatgipa cholara Arcotko ra*na 
sipai kotoksako watatna ong*achim ; maina 
Chanda Sahib an'tangni skotonggipa songjinmako 
ra’aha ine knaode Trichinopolyko wate re-anggen 
ine ua aganaha. 

4. Englishni Governor, jekae Clive aganaha 
uandaken dakaha. Ua sipai sak ritchabongakosan 
watatna man*achim, English sipai sak 200 a*song- 
tangni sipai sak 300, aro uamang'a iana skang 

dakgrikchongmotao'darangba dongkujachim. Indi- 
ba uamang Captain Clivena chu'ongachim. Arcot- 
ona sokna saldok nangachim, jean Madrasoni mail 
sotsni chel'achim aro uni manderangko iana skang 
name drill ka'kujani gimin re'angengmitingo 
salanti uamang'ko drill ka'atjolangaha. 

5. Clive Arcotona cholguga samsachi gita 
napangon Chanda Sahibni sigairang cholguga 
samgipinko ong'kate katangskaha. Ua ua song- 
j inmao donggipa manderangko ka*sae jakkalaha 
aro uamang o donga mamungkoba indin ra'e kat- 
jaha aro uni manderangna ra'bara cha'anina ua 
damko name on*achim. Jensalo Arcotni manderang 
Clive maikai ka'sae dakgipa ong'a ine nikaha, 
uamang uni pilak nangarangko ra'bae on'tokaba 
aro killani pakmarangko, jerangan gitchambeaha 
aro mobeahachim, taritaina uko dakchakaha. 

6. Chanda Sahib an’tangni skotonggipa song- 
jinma Areotko ra'aha ine knaha aro uni depante 
Raja Sahibni ning'o sak hajalchikung sipairangko 
uko ra'pilchina watataha; tiktak Cliveni agansoaha 
gitan ong'bebeaha. Raja Sahib indinsa killako ra*- 
pilna jagnina kingking joton ka*aha. Uni 
manderangko dilbaa changantian Clive aro uni 
ka 'donggipa sipairang uko amataitaiachim. Killani 
ning'o donggipa nanderang adhana baten siaha 
^ro chon'kamao uamang'o bang'gijasan cha-ani 



dongaeahachim. Indiba saksaba an’tangko ownse 
chanchia dongjachim. Cliveni gisikan sakantion 
gapaha. Songpangni sipairangba Englishrang gitan 
apsan ka'donge dakgrikaha. Jensalo cha'anirang- 
dongangsrangjaha, mi kakketko English sipairang- 
na on ‘china aro uamang-na mini men dikosan 
on'aichina mol‘molaha,maina uan uamang’na chu*- 
onggen ine uamang aganachim. 

7. Ja manki'tiko English Governor bang*bata 
mandeiangko Cliveko dakchakna watataha. 
Uamang‘ni re‘baengako niksoarion Raja Sahib kat- 
soaha. Indiba Clive uko biapsaoni biapsaona 
rikroroaha aro uko inditan kenataha chon-kamao 
ua dakgriknan donge on'jaha, indiba Clive re’ba- 
enga ine knarion kataiaha. 

8. Major Lawrence aro Clive unon Trichino- 
polyona re'angaha aro bilonge dakgrikani ja-mano 
Frencharangko a*rikataha. Uamang Muhammad 
Aliko Carnaticni raja dakaha. Chanda Sahib 
Tanjorona katangaha aro ua a'songni raja uko- 
so'otaha ine chanchichipa. 

9. Captain Clive Englandchi re*angoa 
Englandni raja uko sipai kotokni Cclonel dakaha. 
East India Company una £500 gamchatgipa tonu- 
alko on'aha. Ua man’e cha'gipa aro mingsinggipa 
ong‘aha aro uko ‘Hero of Arcot’ ba Arcotni Ka*- 
donggipa ine mingsingaha. 

SIRAJ UD-DOULAH ARO MIR JAFAR 



Siraj-Ud-Doulah 


I. Indiani salgipengo Arcotko rim*ani 
jft'mano bakan Bengalo, jean bimungmang- 
mangnade Moguini songnokni ning’o ong'engpiti- 
chim, Siraj-Ud-doulah ba A’songni Chaki 
minggipa pante saksa singhasono gakatdaldale 
sason ka*engachim. Uko Nawab mingachim. 
Ua bilsi kolgrikbonga ong'engpitichim aro name 
dabatako man’jachim. Uni pagipani nokonin 
ong’katrongbrejachim aro uni ma'gipa jekoba 
'ua bi'bo on'aiacbim. Ua bilgrigipa, ka'Saninggi> 
jagipa, aro skatangko dakgipa ong'achim, aro raja- 
Jii nokni a'paloni a'gilsakni giipin mamungkofia 



136 


U'ijachim. Ua Calcutta man'c cha’gipa sungjinma 
ong'a ine knaaha aro uko ra'seke ra'na sikachim. 

2. Uni singhasono gakatani ruutgijan ua English 
rangko uamang'nikillani pakmarangko pee galchina 
geetaha, aro Jensalo uamang indake dakjawa ine 
aganaha, ua 50,000 sipairangko rimbite Calcuttaona 
re'chakatangaha. Killao Englishrang sak 170 san 
dongachim aro uamang'ni kosako Clive gita 
ka'donggipa dilgipa dongjachim. Uamang adita 
salrangna namen warachakaha, unikoa me'chikrang 
aro bi-sarangko chibimaona uamang ni jahatrango- 
na watataha, Jahatrang choe katangaha aro 
dongrikgipa me*asarang killako wate on*aha aro 
uamang-ko rim*gitange patoko cbipaha. 

3. Siraj-ud-doulah songjinmako uni sipairangni 
pamong saksani jako donange an’tangan re'angaha. 
Calcuttako rim*ania dambegipa Nawabna dal'- 
begipa chu'sokani ba cheani ong'ahachim aro ia 
cheanichi ua Englishrangko Bengaloniko a'rikataha 
ine ua chanchiachim. Ian gualani ong'achim p 
maina uamang sagalo bilakbatgiparang ong'engpi- 
tichim aro bang'bata sipairangko aro nangnirang- 
ko Englandoniko ba Indian! gipin bakrangonikoba 
pangnan ra'bana man'achim. 

4. Calcuttako gimaataha ine Madraso knasoa- 
haon uno donggipa manderang duk ong*aha aro,. 
ka’o nangbeaha. Colonel Clive gital sipairang 

baksa Englandoni pil’badaldalchim. Ua rang'sanr 
Bengaolna chochakatangaha, indiba unona sokna 
jagitam nangachim maina unororo jahatrang aro 
reilrang dongkujachim. Da’ororo jahato re’ode 
salbrisan aro reilo rcode salgnisan nangachim. 
Calcuttaona sokon Clive mande saksakoba gima- 
atgijan uko ra-pilaha. Clive Bengalona re*bapilaha 
aro Calcuttako ra'pilaha ine Nawab knaon ua 
kenna abachengaha. Ua singhasono gakata bilsi- 
sasan ong engpitioba uni sason namjani gimin 
manderang neng nikengahachim aro uko watna 
sikahachim. Uni manderangoni mitam gipinko 
raja songskana gita sriksrik ku*mongrikaniko 
dakengachim. Uamangoni dilgipafa uni dal'batgipa 
sipairangni pamong, Mir Jafar minggipaan ong‘- 
achim. Ua Siraj-ud-doulahko dakgrikode ua un 
baksa nangrimpagen ine Clivena seataha. 

5. Unon Clive an'tangni sipai kotok baksa 
Calcuttaoni salgrochipak re'chakatangaha. Uo 
English sipairang sak 1000, songpangni sipairang 
sak 2000 aro kaman pong 10 san dongachim. 
Nawabode ja'chi re’gipa sipai sak 50,000 gureo 
gakatgipa sipai sak 18,000 aro kaman pong 50 
dongachim. Uamang PLASSEY minggipa biapo 
1757 bilsio dakgrikaha. Mir Jafar an'tangde 
Englishrangko dakchakbeade ong’jaha ; indiba 
sachi amgen ukosa srisrik nie dongachim. Mir 

Madan minggipa Sira-jud-doulahni ka'dongna 
Bian'batgipa dilgipaan an*tang-ni gureni sipairang- 
ko Englishrangchi chaprakdilaha ; indiba rang'san 
guli nangako man*e siaha aro uni manderang 
bilding bildang ong'srange katbildangaha. Clive 
unsalo amsrangaha aro bang’gija sipairangkosan 
gimaataha. Atamo Siiaj-ud-doulah kataha ; indiba 
Mir Jafarni depante, Miran uko rikroroaha aro 
ja’mano rim'a man'e uko sa'otaha. 

6. Ruutgijan Colonel Clive Songtangona re*- 
angpilaha aro raja una Lord upadhiko on*aha aro 
Songtango dal’gipa manderangoni saksa ong’aha. 
Warren Hastings 1772 bilsio skanggipa Governor 
General ong*e Indiaona re'baaha. Ua East India 
Companyni sason ka*ani niamrangko nambatatua 
joton ka’aha. Unbaksa kamko ka'na gita England, 
oni sakgitam Councilrang re'baaha. lamang India- 
ni obostako tale uigipa ong’jachim aro unbaksa 
melie kamko ka*na amjaha. Uamang ku'cholsan 
ong'jae Warren Hastingsni kosako mokordomako 
ra'baaha. Indiba chon'kamao Warren Hastings 
cheaha. Uni sason ka'mitingo mongsonggipa 
dakgrikania Mysoreni Hyder Ali baksa ong'achim. 
Ua 1785 bilsio sontangona re'angpilaha. 

Mir Jafar name sason ka'jahachim. Ua an’tang- 
na mahamaha dake kusi ong'e roanikosan am'aha 
Uni gimin Englishrang uko gale uni chawari Mil 

Kasimko Nawab ong'atskaha ; maina uororo 
Englishrangan bil manbatsranggipa ong'engachim. 
Uaba mute sason ka'jaha : bilsigitam ba bilsi 
brimang sason ka'ani ja’mano, ua English mande- 
rang baksa dakgrikna aro uamang’ko a'rikatna 
mangsongaha. Ua gipin songsulni rajarang baksa 
ku'mongc Englishrangko dakgrikaha. Unbaksa- 
Mogulni raja Shah Alam aro Oudhni raja Shujad- 
doulah dakgrikpaaha. Indiba 1764 bilsio Buxar 
minggipa biapo uamang'ko amsrangaha. 

7. Irani ja’mano Lord Clive Governor ong’e 
Bengalona rcbapile Mogulni Maharaja Shah Alam 
baksa 1765 bilsio nangrimgrikaniko dakaha. la 
tik kagrikanio Englishrang Bengalko man'srangaha. 
Uoni dabroroe Bengal Presidency ong'aha. lana 
skang Madrasni salgrochi donggipa Northern 
Circar minggipa a’songko Frenchrangoniko man*- 
aha ; uaba dabroroen ja'mano Presidency damsa 
ong'pilaha. Cliveko Indiao Englishni bilko man*- 
chenggipa ine mingrongaha. 

40. MYSORENI HYDER ALI 

I. Mysoreni chugipa asonga, Eastern aro 
Western Ghatrangni gisepo aro salgipengchi 
Nilgirini a’brirang onga. Uno donggiparang 
Canarese manderang ong'a aro uamang’ko a'song- 
tangni rajarangan sason ka'achim aro uko dakchak- 

gipa ministerrang gnangchim. Ua Hinduni 
songnok ong’a ; indiba bilsi sotbongamangna 
Mussalman raja sakgni, Hyder Ali aro uni depante 
Tippu Sultan sason ka'aha. 

2. Hyder Ali bilsi 1722 mango atchiaha. Uni 

pagipa saksa kangalbegipa 
Mussalman ong’achim. Ua 
sena ba poraina changja. 
Ua sipai ong'e an’tangni- 
janggi tanganiko a'bacheng- 
aha. Ua adita chongipa 
manderangni pamong ong*- 
achim. Indiba uauamang*- 
na dormahako on’gija ua- 
mang'ni ra'seke man’gimin 
gamrangko suale on'achim. 
Uamang gitimrangona rc- 
ange mes dobokrangko, 
matchurangko mi misirang- 
ko aro je man'a bosturangko 

ra-seke raTongachim. Ra'sekgiminrangoni samsako 
an'tang ra*rongaha aro samsako an'tangko 
ja'rikgiparangna suale on aha. 

3. Adita bilsirangni ja'mano uko ja rikgipa 
manderang bang'roroaha aro killa damsako ra'sek- 
na man'ahachim. Unon ua an'tangko saksa raja ine 
minge an'tangni manderangko sipai dakate silchi- 



Hyder Ah 



darerangko on*aha aro drill ka'aha. Mysoreo sason 
ka'gipa Hindu raja uni gimin knaaha aro uko 
okame an'tango kam ka'ataha aro uni sipairangna 
dormahako on’na man'na gica una dormahako 
on*aha. Ua mane cha'gipa aro bilakgipa ong*- 
rorobaaha aro Ja'mankitiko Mysoreni sipai kotok 
gimikni dilgipa ong*aha. 

4. Unomitingo Mysoreni raja chonenga aro 
dambeengpitichim, uni gimin uni mamatang ua 
dal'kujanakingking sason ka'engachim. Mainiba 
a*sel mamasa jegrikani ong’aha aro Hyder raja 
bi’sachi chaka dake bilgimikko an'tangni jako 
ra*aha aro rajani bimungo sason ka'aha. Aditani 
ja'mano rajako sriksrik patoko donate an’tangan 
Mysoreni raja ba Saltan ine Singhasono gakat- 
;aha. 

5. Ua Mysoreo bilsi 22 na sason ka'aha aro ia 
salrango Deccanni Mussalman raja baksa, jeko 
Nizam mingachim aro Carnaticni Nawab Muham- 
mad Ali baksa aro Mahrattarang aro Englishrang 
baksaba dakgrike an'tangni janggi tangniko re*- 
atangaha. Ua Mysoreko jekae ra'aha, uandake 
Indiani salgipeng gimikko ra'na sikachim, aro 
Englishrang dongjaode Muhammad Alini song- 
nokko man’genchim, maina Hyder Ali una bate 
ka'dongbata, bilakbata aro nambata sipai kotok- 
rang gnangchim. Indiba indake ra'na man'jaha. 

maina jensalo Hyder Muhammad Aliko dakgrika 
Engiishrang una chakachim, 

6. Changsao Hyder an'tangni gureni sipai- 
rangko rime Madrasni sepangrangona kingking 
a'kawejolgimikko ra'sekdileaha. Bang'bea mande- 
rangko so’otaha, matchu matte aro mi misirangko 
ra'seke ra*angaha aro nok songrangko so’aha, 
Engiishrang Madrasni Fort St. George’onin wa’al- 
rangko nikatna man'achim. Ua indita sepangona 
re’bana ka'donggen ine English manderang chan- 
chijachim aro uamang'ko warachakna chu’onga 
gita sipairangba uamang baksa dongjachim. Uni 
gimin Calcuttaona Governor Generalna u iataha 
aro Warren Hastings, Sir Eyre Coote baksa 
Bengaloniko sipairangko watataha aro uamang 
Hyder Aliko sepangoniko a'rikataha. Hyderni 
sipaiiangni ka'saninggijani kamrangko ruuta 
salrangona kingking Carnatic jolo donggipa man- 
derang gisik ra'achim. 

7. Uamang adita salrangna tom*tom dongaha ; 
indiba jensalo Engiishrang Maheko Frenchrang- 
oniko ra'na joton ka'engachim, Hyder Ali uko 
onjaha, maina ua uni songnokni ning o ong.achim. 
Uni gimin English baksa dakgrikani ong'taiaha aro 
bang’a chang dakgrikani ja'mano Engiishrang 
amaha. Hyder Ali 1782 bilsio siaha ; indiba uni 

depante Tippu Sultan Englishrang baksa dakgrik> 
angkuachim. 


41. TIPPU SULTAN 

1. Pagipa Hyder Alini siani ja-mano Tippu 
Mysoreo raja ong'rika- 
chim. Ua uni pagipa gitan 
ka'donggipa ong'a, indiba 
ugita gisik gnanggipa 
ong.jachim. Ua bilsi 25 na 
sason ka'aha. Ua Hindu- 
rangko Mussalman ong'- 
draataha ; uni pagipa an*- 
tangan Mussalman ong’- 
oba indake dakjachim aro 
Hindurangko toromtangko 
manina aro bewaltangko 
jarikna mamungba cham- 
penganiko dakjachim. 

Indiba Tippu Mysore aro uni wilwilao donggipa 
rmanderangko Mussalman ong’ataniara uni kam 
•ong'a ine chanchiachim aro uamang ra'chakjaode 
uamang'ko so'otachim. 

2. Tippu English manderangko mitchia ; maina 
ua uni pagipani sipai kotok baksa ua dakgripa'a 
chim aro uamang Carnatic-ko ra'e, uni kosako 
raja ong'gnioniko uamang'an champenggipa ong'a 

ine ka’o nangbeachim. Ua Englishrang baksa 
joljol dakgrikjaha ; indiba saliramni Ghat*o dong- 
gipa Coork-ni Hindu songnoko nape bang'bea 
manderangko so'otaha aro bang'bea manderangko 
Mysoreona rim’gitange ra'baaha. Una agreba ua 
Saliramni sagal rikam jolrangona re'ange Malabar 
aro Canarani songrangko ra'aha. lanoba ua namen 
ka'saninggija kamrangko dakaha aro bang’beakon 
Mussalman ong'draataha. Malabarni skotonggipa 
songjinma Calicuto donggipa mitam badinggipa- 
rang Tippuni bi*a gita bang’a tangkarangko on - 
jachim. Uni gimin ua uamang’ko sagalni jatchio 
donggipa dal'begipa rong’brakona watatachim aro 
okkrie sijana kingking unon donachim. Indaken 
bilsichetmangni ja'mano, Tippu bilakrorobaaha. 
Ua gaora de’gipa ong’aha aro an'tangan Indiao 
bilakbatsranggipa raja ong*a ine chanchiachim. 
Ua chel'bee salgipengchi Travancoreona ong*- 
onangaha aro ua songkoba ra*na joton ka*aha. 
Travancoreni raja namen kenbeaha. Ua Tippu 
gita bilakgipa raja baksa dakgrikna amjawa ine 
u'iachim aro Coorg aro Malabamijmanderangko 
maikai ka'saninggija jakkalachim, uko ua knaman*- 
aha. English manderangna agre^una dakchaknasi- 
gipa dongjachim ; uni gimin ua Tippuoniko 
jokatchina mol’mole chiti kingsako uamang'na 
aeataha. 

3- Warren Hastings 1785 bilsio Indiako wate 
re’angaha aro’uni ja'mano Lord Cornwallis Indiao 
Governor General ong*rikaha. Ua Tippuna 
Travancorko mamungba jakdangdikjachina sea- 
taha, indiba jensalo Tuppu mamungba knachak- 
jaha Englishbrang unbaksa dakgrikani ongaha* 



Warren Hastings 


la dakgrikanio Nizam aro Mahrattarangba 
Englishrangchi chakpaachim ; maina Tippu mai- 
kai bilakrorobaengachim uko nikaha aro 
vancoreko ra’manode uamang'koba ra’gen inc 
uamang; .]|it <*n^ha r.himit Xi&rd Comwallis wtangan 

Calcuttaoni Madrasona rcbae Mysoreni a*bri- 
rango Englishni sipairangko dile Tippuko ki'sang 
ki'sang rikaha. Nizam aro Mahrattani sipairang 
mamungnaba cholijachim, maina uamang dak- 
grike man*gimin songrangoniko ra'seke ra’nasan 
charoroaiachim aro dakgrikanikode English sipai- 
rangsan dakaiachim. 

4. Englishni sipai kotok Bangaloreko ra‘c 
'I'ippuni skotonggipa song Siringapatamona re'- 
chakatangaha. Uan Mysore songjinmani scpang 
aro uko Kaveri chibima jokdulachim. Englishni 
slairang songjinmani pakmarangko ga*akatna a'ba- 
chengon uni songjinmako ruutgijan ra'chongmot- 
gen ine Tippu nikaha aro tom*tomgrikna mok- 
molaha, 

5. Tom’tomgrikaniko dakon Tippu pilak dak- 
grikani korosrangko onma nangaha ; uan crorc 
gitam ong achim aro uni a’songni samsako onma 
nangaha, ukoa Nizam aro Mahrattarang baksa 
Englishrang suale ra'aha. Englishrangna agre 
gipinrang man’pana krajachim, maina uamang 
dakgrikchong'motpagipa ong'jachim. lano English- 
rang Malabarko aro Madura aro Salemni a'song- 
rangko man'aha. 

6. lani ja*mano 1793 bilsio Lord Cornwallis 
songtangchi re'angaha aro Sir John Shore Indiao 
Governor General oil"grikalla. Uni*^ dong- 

mitingo mamung dal-a obosta dongjachim ; maina 
Tippu bilsisnitnangna tom-tom dongaha. Uni 
ja-mano, Lord Wellesley 1798 bilsio^re-baaha. 

Tippu bilsisni tom'tom dongani ja-mano Englisb- 
rangko dakgriktaina mangsongaha, Ua English- 
rangni bobil Napoleonna re-bae uko dakchakchina 
chitiko seataha aro Englishrangko Indiaoniko 
a-rikatna gita Muhammad Alikoba unbaksa dak- 
rimpachina sing-ataha. Lord Wellesley Calcui- 
taoni ong-onbae uni sipai kotok baksa Mysoreona 
re-angaha. Tippu skanggitan Seringapatamo chip- 
change dongachim. Ruutgijan Englishrang song- 
jinmako ra-aha aro Tippu ua dakgrikaon so otako 
man-aha. Mysoreni je bakan skangni Hindu 
rajani songnok ong-achim ua bakko raja gitchamni 
dcritcharangoni saksana on-pilaha. Uni bimung 
Krishna Rajah ong-achim. Uan 1799 bilsio ang-a- 
chim aro untal ua Hindu rajani songnok ong-- 
taiaha. 

7. Lord Wellesleyni sason ka-mitingoniko 
mingsako gisik ra-na nangani gnang, cong-motan 
ua Subsidiary System-ko dakangaha. lachi bang-a 
songnokrangko Englishrangni ning'o chapataha. 
Je rajaan iako ra-chaka, Englishrangko uamang-ni 
kosako dahbatgipa bil ine ku-rachakna nanga aro 
waUiko man-gija gripin bilrang baksa man^ung 
ku-j^ng^aniko dakni^,pi^n(*ja- 

chim aro dakgrikani somoio Englishrangko dak- 
chakna nangachim. Indiba gipinni ra'sekgnioniko 
Englishrang chelchakgenchim aro una sipairangko 
rakiani korosko raja on'na nangachim. 


42. ENGLISHNI SASON KA NA SKANG 
INDIANI OBOSTARANG 

I. Mogulni raja bilakgipa sakdokni ja'mano 
uamang gita India gimikko tom*tome rakina gita 
bil chu'onggipa raja saksaba dongjachim. Uni 
gimin Aurangzebni siani ja*mano bilsi 100 mang 
ong’nasipile Indiani pilak bakon kenbeani aro 
so’sonjengjeng ong'anisan ong’achim. Bang'bea 
Hindu rajarang Mussaimanni Nawabrang baksa 
dakgrikjringaiachim. Uni kosakoba salgrochini 
kengnigipa Afganrang aro Persiani nokmarang 
Hindustanni a'kawerangona rcbae gamrangko aro 
matchu matterangka ra*seke, nokrangko songrang- 
ko 80*e aro manderangko so*ote katangrongachim. 
Aro indakgiparangko champengna gita bil chu'- 
onggipa raja saksaba dongjachim aro ku’monge 
warachakna gitaba raja saksa raja sakgipin baksa 
ku*niong nangrimanian grichim. 

2. Deccan aro Indiani bijatchi jolo Mussalmani 
aro Hindu rajarang doiMiM^g|i|aii dakgrifttw^^am- 

aingachim. Hajalni hajal manderang so'otako' 
man'aha aro bang'bea a'arangko gamgija galchipna 
nangaha. Mahrattani gure gakatgipa ra'sek- 
giparang tokni tok a'songgimikchi re'roroe mi misi- 
rangko uamang'ni gurerangna den*e on'achim aro 
manderangko so’ote uamang'ni gamrangko ra'seke 
ra'angachim. Unomiting salrango gitimantion 
bilakgipa guarerang aro bu'suchi kadulanirangko 
ra'seke ra'giparangoniko rakina gita donronga- 
chim. Gamgiparang tonual ba gipin dakgrikani 
silchidarerangko ra'bitesa a'batangtangona re-- 
angachim, jedakode je somoioba ra'sekgiparangko 
dakgrikna man'gen. Bang'a biaprangon chugipa 
borangrangko chue rike uarango manderang pang- 
nan dongtime niwatsoachim aro ra'seke ragiparang 
re'baengako niksoode mailsa chelaona knagipa 
dalgipa damarangko dokatachim, unon a'bao kam 
ka'gipa manderang rang san gitimni guare ning - 
chi nape katachim. Bilakgipa re'rikgiparang gri 
gipinchi songre songgabatna man'jachim aro pilak- 
china re'ani ramaba jokani dongjachim. Skango 
jakkalgimin ramarangko galchipaha aro barangba 
uarangha simsakgipa dongjahachim. 

3. Indiani salgipeng ka'masrangchia an'ching 
jekae nikbaman'aha, Hyder aro uni ja'mano Tippu 
Pilak wilwilachikon an'tangm gureo gakatgipa- 
ka’aapigiiyagipa rune nokran^o so'e,, 



gamrangko ra'seke aro manderangko so'ote so’sa 
'Cngjeng ong*atachim. 

Indakgipa obostao India gimikan a'gisi ong'gen- 
8USU aro banga biaprangon mandean saksaba 
dongpiljawahasusu nikachim. 


43. MAIKAI ENGLISHRANG INDIAKO 
SASON KA GIPA ONG BAAHA 

I. Lord Wellesleyni Indiaona re’bana skang 
English Indiako sason ka'na mangsongani dong- 
kujachim. Mitam a'arangko ba songrangko man'a- 
haoba ra'na draatako man’ahani giminsa ong'aha ; 
maina basakoba basakoba songpangni rajarang 
uamang'ko dakgrikaha aro a’rikatna joton ka'aha 
aro dakgriko amahaon korosni pal gita a’langko 
on'na nangahachim. Maina uamang’ni mang- 
songara tom'tome badingnasa ong'achim. Indian 
tom*tome songdonganiko aro badinganiko ia 
somoio ra'baatna nangode, ra'seke ra'giparangko 
aro so'otanirangko dontongatna man'na gita 
bilakbatsranggipa, pilakko bamatna man'gipa sason 
ka'gipa dongna nanggenchim. la somoio indake 
bil gnanggipara Englishrangsan ong'aiachim. 
Uandake tom’tomataninasa Englishrang sason ka‘- 
na a'bachengaha. Lord Wellesley Subsidiary 
System^, ba Subsidiary^.^^i4^q9 ine jeko ^minga^ 



uno napchina bang*a rajarangna seataha. Hydara— 
badni Nizam Mahrattarangna kenani gnangchim, 
uni gimin rang'san ra chakaha arc uni a'songk© 
rakina gita Englishrang bilakgipa sipai kotokko 
donaha. Tippuba indake ku'rachakpaode da'ona 
kingking uni deritchurang Mysoreo sason ka*- 
kuenggenchim. Mitam Mahrattani rajarang a‘- 
bachengo kuTachakaha ; indiba ja’mano an'tang- 
tangni kuTachakakon pcpile Englishrangko 
dakgrikachim. Uamang iani ja'mano bilsi kolgrik- 
mangna kingking dakgrikangkuaha aro uamang 
oni mitamko Lord Wellesleyan amangaha. Uni 
dongmitingo bang'bea aarangkon Englishrang 
man*aha ; uni gimin Lord VVellesIeyko gitamgipa 
British Indiako dakgipa ine mingako man'aha* 
Lord Clive skanggipa aro Lord Cornwallis gnigipa 
ong’achim Lord Wellesley 1805 bilsio Indiako wate 
re'angaha. 

2. Lord Wellesleyni re'angmano Lord Corn- 
wallis changsa re bataiachim ; indiba ua ruute 
dongjaha. Ua jagittanmi ja’manon Indiaon siaha. 
uni ja*mano Sir George Burlow Governor General 
ong’e bilsignimangsan dongangaha. Uni ja mano 
Lord Minto bilsi 1807 oni 1813 ona dongaha. 
Uni dongmitingon Bengalo dakaitrang namen^ 
jelsrangachim. 

3. Lord Mintbrli' jk'lnano Lord Hastings re*— 

Tbaaha aro Lord Wellesleyni amanggija mitam 
Mahratta rajarangko ame Bombay Presidency aro 
Central Provincerangko dakaha. lana skang Lord 
Wellesley Madras Presidencyko aro Lord Clive 
Bengal Presidencyko dakangaha. 

4. Lord Hastings 1823 bilsio re angaha. Uni 
ja’mano chetgipa Governor General Lord Amherst 
ong'achim. Uni chasongo Burmani raja Englishni 
a’ao napaha aro Governor Generalko sonani hat- 
khorachi teke rim*anggen ine ka'mikkenatachim. 
Uni gimin Englishrang uni songnokko gaaha, 
unon Burmani raja tom'tomaniko dake Assam, 
Tenaserim aro Arrakanko Englishrangna on 'aha, 
aro crore-sa tangkako dakgrikani korosna on'aha. 
Lord Amherst 1828 bilsio re angaha. 

44. LORD WILLIAM BENTINCK 

I. Englishni skanggipa Governor sakchet 
bang’a dakgrikanirangko jako rama nangaha; indiba 
Lord William Bentinck Indiaona skugipa Gover- 
nor General ong*e re'baon pilakchin dakgrikani 
dongjaha. Uan Lord Wellesleyni Englishrangko 
Indiao pilakni kosako dal'batgipa dake donangani 
giminsan ong'aha. Pilak rajaba rajaska baksa dak- 
grikna man'jaha, maina indake dakode Governor 
General uko dondikatgenchim. Manderangba 
>inamxu^ kenani gri dongna maa*aha. Uaitiang’ni 

rajarang uamang ko duk on’na man'jahachim } 
maina indake dakna jotton ka’ode Governor 
General uko champenggenchim. 

2. Dakgrikani somoio sason ka'giparang ua- 
mang'ni sipai kotokni gimin simsakna nanga aro 
dakgrikna tarina nangachim. A'songni bang'bea 
tangkarangko dakgrikanina koros ka*na nanga. 
Indiba jensalo tom tomani gnang sason ka'gipa 
an'tangni raiotrangni gimin simsakna aro maikal 
a'songko nambatatna aro manderangko kusi ong*- 
batatna chanchina somoiko pilakchin tom'tomani 
dongahani gimin Indian! manderangna bang'bea 
namgniko dakna somoiko man 'aha. 

3. Pilakna skang uni dakchenggipara re*aiiJ 
ramarangko a sel gri aro kenani gri ong'atani ong*- 
achim. Maina uni re'bana skang ruutbea salonin 
bilakgipa rcriktimgipa gri songrena man'jachim. 
A'songgimikon ra'seke ra'giparangni dolrang, 
dokpretgiparang, Thugs ba kachote so'otgipa- 
rangan gapachim. Bangbea manderang songreange 
noktangona pil'bagijagiparang gnangchim. Ua- 
mang'ko ra'seke ra'giparong so'otaha aro uamang*- 
ni jik dedrang uko pangnaba niktaijaha. 

4. Dakaiiranga ramram songregiparangni gan^ 
ding chindingrangko gane, sak 30 ba 40 dol dake 
re'roroachim. Uamong bano man'e cha'giparai^ni 
nok donga uko sandie walo bilchamrangko nafe 



re'bae napdrae ra’seke ra*rongachim, uamang'ni 
tangkarangko mesokchina gita nokni manderangko 
namen saknaata aro duk on'achim aro pil-nipil 
so'otrongaha. 

5. Dakaitrangna bateba Thugsrang kenbegni 
ong’batachim. Dakaitranga tangkarangko on*- 
jaosa duk on’a ba so*otachim, indiba Thugsrangde 
pangnan so'otaiachim. Uamang Kali miteko 
olakia aro manderangko, so'otode ua kusi ong*a 
ine uamang chanchiachim. Uamang bang'gija dol 
Dake re*roroa, aro ramram namgipa songo game 
cha'giparang gita gana chinachim aro saksan 
songregiparang baksa ripeng dake re'rime songoni 
chebahaon buringo ba ramasamrango rumalchi 
rang'san gitokko kachote so’otrongachim. Unon 
uamang’o je gnang uko ra'enba manggisiko gope 
galachim. Songtang noktangchina re'angon gipin 
manderang gita a'barango aro dokanrango kam- 
rangko ka'achim. Uamang'ni jikdrang dedrangba 
aro darangba uamang mai chong'mot aro maikai 
manderangko so'ota u'ijachim. Uamang an'tang- 
tangsan u'iaigipa ku'sikrang aro sriksrik uiatgrika- 
ni chinrang gnangchim aro uarangko an'tangna 
agre pilak gipinde u'ijachim. 

6. Lord William Bentinck English kam ka'> 
^parangko. Thugs aro dakaitrangko am'china 
watroroaha aro Major Sleeman minggipa digipani 

jakchi bilsisnimangni gisepo st^ 1500 macig thuga- 
rangko rim*e patoko donataha. Adita bilsirangni 
ja'manon songregiparangna mamung kenani gri 
ong'ataha. 

7 . Gipin Hindurangni kragija dakbewal, Salt 
ba sootika dontongataha. Hindurangni gisepo 
jensalo segipa sia uko so*ani ganchio tanggipa 
jikgipakoba so’chaprongachim. la dakbewalko 
1829 bilsio dontongataha. 

8. ' Lord William Bentinckni sason ka'mitingo 
gisik ra*na kragipa gipin kamrangba gnang. Uni 
dongmitingko Indiani manderangko sorkarini dal*- 
gipa kamrangko ka'pana cholko on’aha aro Knglis h 
ku'sikko skiataha, aro kacharion Persian kusikko 
jakkalgija Indiani ku'sikko jakkalna on*aha. 

9. Lord William Bentinckni ja'mano Sir 
Charles Metcalfe dikdiksana Governor General 
ong’aha. Uni dongmitingo Indiani chapa ka*aniko 
jakgitel on’aha. Uni ja-mano Loi d Auckland 1836 
oni 1842 bilsiona Governor General ong’aha 
Uni dongmitingo Afghanrang baksa dak grikani 
ong’aha. Ua somoio Russiarangni bilrang Asiani 
bijatchi jolona sokbaachim aro Indiao napna 
kenchakani gnangchim. Uni gimin Afghanni raja 
baksa nangrime warachakaniko dakna nangachim. 
Afghanni raja Dost Muhammad indake Britishko 
namnikgija batesa Russia baksa ku’monggrikaniko 

dakachini. Uni gimin Englishrang dakgrike Dost 
Muharnmadko Calcuttaona rim'baaha aro Kabulo 
gipin sason ka'gipako done Britishni sipairangko 
donaha. Ruutgijan Afghanrang chakattaiaha, 
Britishni sason ka'gipako so'otaha aro Biitishni 
sipai kotokko katataha. 

Uni ja’mano Lord Ellenborough rcbae 1842 oni 
1844 bilsiona Governor General ong’aha. Ua 
rang'san sipairangko watate Kabulko ra'ataha aro 
,uni bazarko gopretaha. Dost Muharnmadko 
Calcuttaoniko jakgitel wate unon Amir ong.china 
donaha. 

10. Lr>rd Ellenboroughni jamano Lord Handing 
re’bae 1844 oni 1848 bilsiona Governor General 
ong angaha. Uni dongmitingo Sikhrang baksa 
<iakgrikani ong'aha. Umang’ni raja Ranjit Singh 
tangmitingo Englishrang baksa nangrime dongaha. 
Indiba Ranjit Singh 1839 bilsio siaha aro uni 
simano uni songnokko uni depante Dulip Singh 
man'rikaha ; indiba agre dambe ong engani gimin 
uni ma'gipa sason ka'soaha, indiba tom’tome rak- 
kina neng'aha aro Englishni a ani ningo napaha. 
lani a sel dakgrikna nangaha. Englishrang Lahore- 
ko ra'raha, indiba Dulip Singhko sason ka'na on*- 
angkue tom'romaniko rakkina Britishni sipairanko 
'donangkuaha. la dakgrikanio Bisa aro Sutlej 
chibimarangni gisepo donggipa a'ako Englishrang- 

na on*aha aro bang'bea tangkako dakgrikani 
korosni pal on'na nangaha ; indiba Dulip Singh 
on*na amjani gimin Kashmirni raja Gulap Singh 
on*chake an'tangko jakgitelgipa raja ong*ataniko 
man'aha. 


45. LORD DALHOUSIE BONGAGIPA 
BRITISH INDIAKO DAKGIPA 

1. Lord Dalhousie 1848 bilsio chigitamgipa 
Governor ong'e Indiaona re'baaha aro Indiako 
skangna bate man'e cha'batgipa aro kusi ong’bat- 
gipa ong'atna gita bang'bea namgnirangko dakang- 
aha. 

2. Uko bongagipa British Indiako dakgipa ine 
mingaha, maina ua bang'a a'songrangko Britishni 
sasonni ning'ona ra'baataha. Ua a songrangoni 
skanggipara Sikhrangni a'song Punjab ong'achim. 
Uamang’ni dal'batgipa raja Ranjit Singh English- 
rangni ripeng ong'e Punjabo sason ka achim, indiba 
uni siani ja'mano Sikhni dilgiparang Englishrang 
baksa dakgrikaha ; indiba amako man'aha. Unon 
Englishrang Punjabko ra'srangaha ; aro ka'dong 
gipa Sikh sipairang Britishni bilakgipa dolsa sipai 
kotok ong'baha. Godavary aro Mahanadi chibi- 
mani gisepgrik Hyderabadni salgroo donggipa 
Mahrattarangni a'songko Central Provinces dakaha. 

Ua a'songni raja siaha aro man*rikgnigipa depante 
dongjani gimin Britishrangni a‘ao chapataha. 

3. Oudh a’songni raja namen namjabeachim 
aro raiotrangko namen duk on'beani gimin ua- 
mang Governor Generalo nalis ka'aha, Lord 
Dalhousie una changni chang mikrakataniko on'- 
aha aro nambatjaode uni songnokko ra*e katgen 
ine ka'mikkenataha ; indioba ua namasa namjabat- 
roroachim. Uni gimin ukoba Britishni a‘ao cha- 
pataha aro budepa Nawabna pensionko on'e 
Calcuttao dongchina ge'etaha. 

4. la somoio Britishni a'arang skangna bate 
changgitam bataha. Burmani rajaba gisik gri 
dake Englishrangko dakgrikaha, indiba amako 
man’e Burmani bak Pegu minggipako uni 
skotonggipa songjinma Rangoon baksa British 
Burmano chanchapataha. 

5. Lord Dalhousieni bang’a a'songrangko chap- 
atman'o Indiao Britishni a‘a namen apalbeaha. 
lana skang Bengalni Govemoran India gimikniba 
Governor Geneial ong*achim. Indiba da*o agre 
apalahani gimin 1853 bilsi intal Bengalko Lieuten- 
ant Govemomi jako donaha aro Governor General 
India gimikko nirokna jakgitel ong'bataha. Untal 
uni dongramkoba Calcuttaoniko Punjabni Simla- 
ona jitangaha. 



i6i 


6. la salrango Madras, Bombay aro Calcutta 
ba ugita dal'gipa biaprangoni gipin biaprangona 
re'na nangode na*a suk ong'e namgipa reil gario 
asonge kantaprako mail 30 ba una bateba re’na 
man-a. 1853 bilsina skang Indiao reil ramarang 
dongjachim. Da'ororo salsa re'na man’gipa ramako 
antisa ba una bateba nangachim. Lord Dalhousie 
1853 bilsio mail 20 mang skanggipa reil ramako 
dakchengaha. Da'o mail 40,000 bate dongaha. 
Skangni salrango dakgimin bosturangko gitim- 
rango man'na neng bea aro man'oba dam rakbea ; 
maina badinggiprang matchu garirangosa re'rurana 
nangani gimin bang’en korosko aro somoiko nanga. 
Indiba da'o reil ramarang dongani gimin altuae 
ra'rurana man’a aro dam nom'e palna man*aha. 

7. Skango banoba cha*asina nangode hajalni 
hajal manderang sia, maina uamang'ko dakchakna 
gita mamung chol dongjachim. Indiba da’ororo 
indake ong'ode gipin a’songrangoniko altuae 
reilrango ra’bana man'ani gimin manderangna 
cha'anirangko watatna man'a. 

8. Indian! dal'dalgipa chibimarang indin sagal- 
ona joke gimaia. Lord Dalhousie donggerangko 
cho'ate a*gachina jokate gamani cholko ong’ataha. 
Gangesni donggeko, jean changsao a’gilsako 
dal'batgipa dongge ong’achim, ua cho'ataha aro 
mail hajalni hajal apala a*aona jakatange mi 

misirangko ge’na man*ataha aro gam gnanggtpa 
ong'ataha. 

9. Lord Dalhousie-ni Governor General ong*- 
mitingo bang'bea schoolrangko kuliaha jeo song> 
tangni ku'sik baksa Englishko skiachim. Uni 
dongmitingon school 25,000, dongaha, Da*o bang*- 
roroen 25,00,00 na bate bataha. 

10. Skangni salrango manderang chitirangko 
serongbreja, maina sena poraina changgipa mande- 
rang bang'jabe, unbaksaba ramarang bangjabea, 
aro reilrang dongkuja. Je bang gija seanirang 
donggenoba mandechisa ra'ixirana nangachim. 
Tikitrangko jakkalani dongkuja aro chel'aona ra*- 
angani koros sepangona ra*an^nina bate namen 
bang'batachim aro man'e cha'giparang’san chiti- 
rangko watatna man*achim. Indiba da*o naya 
paisa kolgrikchin tolasa jrimgipa chitiko aro naya 
paisa kolatchichi tolagni jrimgipako Indiani ki'- 
tiksaoni ki'tiksaona watatna man*aha aro naya 
paisa chikungchin post cardko watatna man'aha. 
Da‘o hajalni hajal post ofhcerang aro chipani 
boxrang Indiao donga ; lakni lak chitrang aro 
parcelrangko bilsiprako ra'ruraenga. 

11. Dako watatode Madrasoni Calcuttaona 
aalgni nanga. Indiba da‘o saoba Madrasoni 
an’tangni ripeng saksana mail hajalsa chel’gipa 
Calcuttaona maiba kattako watatna sikode ua 






uko minitbongaon telegraphchi watatna man'a, 
jean mikka riprapagita gong'rakbee uni kattako 
watatna nan'a. Katta mingchet ong'gipa kandik- 
gipa u'iataniko watatana ana chi'gni nangaia. 
Lord Dalhousie skanggipa telegraph silitingko 
donangchengaha. Indiba da‘o Indiao lakni lak 
mail ro'gipa silitingrang dongaha. 


46. LORD CANNING ARO INDIANI 
SIPAIRANGNI CHAKATANI 

1. Lord Dalhousie 1856 bilsio Indiaoni re'ang- 
aha aro uni ja'mano Lord Canning East India 
Companyni Governor General ong’e Indiaona 
re'baaha. Uni sason ka'miting somoio Indian! 
sipairang English manderangni kosako chakataha, 
1857 bilsini Mayni 10 gipa salo Mirut songjinmao 
chakatchengaha. Mirutoni Delhi, Cawnpur, Oudh, 
Rahikhan, Bareilly aro bijatchiona kingking 
gipaha. 

2. Chakatani a'selrang : — (1) Bengalni sipairang 
bang'batan chugipa Hinduni ma'chongni mande> 
rang ong'achim aro maiba kamo uamang'ni torom- 
ni dakewalo nangeode gisik saningachim. Una 
skang bang’gija salrangni gisepo Burmao dakgrika- 
ni ong'e gital slaini kaltosrangko ona'chim ; ua 
kaltsorango matchuni aro wakni mitimraijig 

gnang ine ong’gijako jangaha. Ian uamang'oni 
Hindu aro Mussalman sipairangkoba jat re'atna 
dakenga aro Christian ong’attokna mangsongani 
gnang ine chanchichipaha. (2) Minggipin, uamang 
Burmaona dakgrikna reang*na jechakachim; maina 
aororo-Hindurang sagalko ramram batmaljachim 
aro iano bamna sikgijani gisik ong'kataha. Unon 
jedu watata uchi re jaode mikkangchi sipaini kamo 
rakijawa ine niamko aganprakataha. (3) I^rd 
DaUiousieni sason ka’mitingo reil ramarangko, 
telegraphni silitingrangko dakatanirangko nike 
a'songgimikkon kanasienga ine skia man'gijagipa 
manderang kena ong'kataha. (4) Didigipa bang'a 
.manderang dongaha, mongsong skango sason ka** 
gipa rajarang aro Nawabrang jerangni sason ka*- 
aniko Englishrang raskaachim ; jekai Nana Sahib, 
Jhansini Rani, Tantia Topi aro adita gipinrang. 

3. la chakatgipa dol jeo nika sahebrangko 
ao'otaha, nokrangko so'aha. Delhio Muhammad 
Bahadur, Mogulni Emperor jak on'paaha. Cawn- 
piiro Baji Raoni depante Nana Sahib, dakgrikdila> 
ha aro sipairang saheb me'chik me’a aro bi'sa- 
tan^oba so'ottokaha Lucknowo Englishrangni 
dk>ngramko rim'aha aro Sir Henry Lawrenceko 
80‘otaha. 

4* Adita dakgrikani ja'mano Englishrang 
amaha aro tom’tomataha. Indiba Englandni 



Parliament East Indian! sason ka*ani bilko 
bon 'ate Englandni ranichi sason ka*ataha, aro 
Rani Victoria 1858 bilsi intal Indian! Maharani 
ong'aha. Ua 1858 bilsini 
Novembemi skangg!pa 
salo mingsa aganpraka- 
niko dakaha, jechi 
Indian! manderangn! 
torom, dakbewal aro 
ma'gitcham pagitcham> 
rangni manianirangko 
dal'nikgen aro changani 
sapan! aro u'ianina krae 
sorkarini pilak kamrang- 
ko, jatni, toronini ba 
dakbewalrangni gimin 
chanchigijan kamko on*- 
gen ine ku'rachakaha. Chakatanio so'utanirango 
jakdangdikchongmotgiparangna agre pilak gipin- 
rangna kema ka'aniko on'aha ine aganprakaha. 
Ian Indiana Dal'gipa Ku rachakan! ba Great 
Charter ong'a. 

47. ENGLANDNI SASONNI NING'O 
DONGANI 

Englandni rani an'tangan Indiaona re^bae sason 
ka'na man'jani gimin Englandni dal'gipa mandd 
saksako an'tangn! pal sason ka'chiilia lndldo!Aaf 

watataha. Ukon Viceroy ine minga. Lord Canning 
Indian! skanggipa Viceroy ong'aha. Ua 1862 bilsio 
songtangona re'angpilaha. 

Uni dongmitingo Pilak sinjetani niamrangko 
ra'pilaha. A'songtango sason ka'gipa rajarang an*- 
tangtangni man'rikgnigipa depanterang dongjaoba 



Lord Canning 


deragatgimin dedrangkoba songnokko man*rikna 
on'aha. landake Doctrine of Lapse-ni niamko 
gimaataha. Indiana bang’a niamrangko aro sason 
ka*aani nambata bemlrangko donaha. Uarangni 

gisepo Council of Act of 1861 gisik ra*ani ong'a» 
lachi Indiani manderangko Legislative Councilo 
dongpaani cholko on*aha. Una agre High Court, 
Indian Penal Code, Civil aro Criminal Procedure 
Code, chong'motan bichal ka‘ani dingtang dingtan 
niamrangko dakaha. Indiao lekani tangka chong- 
motan notko jakkalatna a'bachengaha. A’nokgipa 
rang raiotrangko sinjetna man'jana gita Rent Act 
niamko dakataha. 

Lord Canningni ja*mano Viceroy sak 22 mang 
sason ka*aha. Uamang'ni salrango Indiani sil> 
roroani gimin bang'a kamrangko dakaha aro 
niamrangko ra'gataha. Skia man’atanina Univer- 
sityrangko Presidency gcantion kuliaha. Bang'a 
kamrangchi saliramni jatrangni bewalrangko ra- 
gate Indiako silroroataniko doataha. 

LORD ELGIN (1862-1863) 

Lord Elgin 1862 bilsio re'baaha. Uni dong- 
mitingo North Western Frontier Provinceoni 
Wahabisrang Englishrangni kosako chakatachim. 
Lord Elgin ruutgijan 1863 bilsio siaha. 

SIR JOHN LAWRENCE (1864-1869) 

Sir John Lawrence 1864 oni 1869 bilsiona 
viceroy ong'angaha. Uni dongmitingo Bhutiarang 
baksa dakrikanina agre gipin gisik ra'na nangbea- 
ni dongja. 

LORD MAYO (1869-1872) 

Ua 1869 bilsioni 1872 bilsiona sason ka'aha. 
Ua Amb.ilao Afghani! i raja Amir Sher Ali baksa 
ku'monggrikaniko 1872 bilsio dakaha. Ua salsao 
Andaman, Chichangona nirokna re'angon Mussal- 
man koidirangoni saksa uko so'otaha. 

LORD NORTHBROOK (1872-1876) 

Lord Northbrookni sason ka mitingo Barodani 
Gaekwar uni kachario donggipa British Resident- 
ko bisi onma joton ka*aha ine rim'achim, indrba 
chu'onga sakiko man jaha. Uni sason namjani 
gimin uko singhasononiko salone uni depanteko 
raja songaha. Uni sason ka'mitingo 1875 bilsio 
Prince of Wales, jean ja’mano King Edward VII 
ong'achim Indiaona re'baaha. 

LORD LYTTON (1876-1880) 

Uni chasongo 1877 bilsio Delhio dal gipa Darbar 
ko dake Englandni Rani Queen Victoriako Indian! 
Maharani ine aganprakaniko dakaha. 1876 oni 
1878 bilsirango Indiani bang-a biaprango namen 
karap ong beaha. Madras Presidency, Bombay, 
Mysore, Central Province, Punjab aro United 
Province ia biaprango mongsong ong'bataha aro 
hajalni hajal manderang siaha. Mikkangchi mai- 
kai indakgipa a'selrang ong'jawa aro ong'an salo 



tnaikai dakchakanirangko oire champenganiko 
dakna man'gen cholrangko am'na gita Famine 
Commissionko donataha. 

Lord Lyttonni sason ka'mitingo Afghan Gnigipa 
Dakgrikani ong’aha. Russia baksa nangrime 
Afghanrang Britishni watata mandeko Kabulo 
dongna on^achim aro 1879 bilsio dakgrikani ong*- 
kataha. Sher Ali Afghanni Amir Russiachi 
ka taha. Uni depante Ayub Khan meligrikaniko 
dake Britishna Agentko nokchakaha. Indiba 
ruutgijan Britishni baltigipa Sir Luis Cavagnariko 
so'otaha aro Afgham Gittamgipa Dakgrikani ong*- 
kataha. 


LORD RIPON (1880-1884) 

Lord Ripon sokbaarin Afghanrang baksa dak- 
grikani ong'aha. 1810 bilsio Englishrang amako 
man'aha aro Kandaharo katnapaha. General 
Robbert an'tangni sipai kotokko rime Kabulona 
chaangaha aro Afghanrangko amaha. Sher Alini 
gritang Abdur Rahmanko singhasono donaha. 

LORD DUFFERIN (1884-1888) 

Lord DufFerinni sason ka.mitingo adita gisik 
ra’na kragipa kamrang dongaha. 1885 bilsio 
Indian National Congress ong’katchengaha. lani 
gimin Babu Surendranath Benerjee Indian! bang*a 



biaprangona rcroroe aganprakaha. Ian sason 
ka'enggipa Governmentko manderangni namnikani 
gita dakchina warachakgipa dol ong-aha. Uni 
chasongo minggipin gisik ra’ania, Indian! man- 
derangko sason ka'ani ba sorkarini dal*a kamrang- 
ko ka ani bidingo rakipana gita Public Service 
Commissionko donchengaha. 

1887 bilsio Rani Queen Victorian! sason ka'ani 
bilsi sotbonga ong'ani, “Sonani Jubili” ko 
maniaha. 

LORD LANDSDOWNE (1888-1894) 

Uni dongmitingo Manipur baksa dakgrikani 
ong'aha. Manipurni sipairangni pamong Tiken- 
drajit Englishni Officer Mr. Cuinton minggipako 
aro unbaksa gipin English Officer sakbriko so*- 
otaha. Uamang'ni kosako sipairangko watataha 
aro dakgrikanio ame Tikendrajitko pasi on’aha. 


LORD ELGIN (1895-1899) 

Uni dongmitingo Indian! salgrochi sima likam- 
jolo donggipa a'brini jatrangni gisepo dakgrik 
dinggrikanirang bang’achim. Lord Elgin sipai- 
rangko watate tom’tomaniko dakataha. 1897 
bilsio Rani Queen Victorian! bilsi 60 sason ka'ani, 
^‘Hirani Jubili” ko maniaha. 



173 


LORD CURZON (1899-1905) 

Lord Curzonni sason ka'mitingoniko mongsong. 
bate gisik ra*na kraanirangoni nungsara, Partisan 
of Bengal ba Bengalko bak dakani ong*a Salaram- 
ni Bengalko Assam baksa chanchapate Eastern 
Bengal and Assam minge Lieutenant Governomi 
jako donaha. Western Bengalko Bihar aro Orissa 
baksa chanchape Governomi ning’o donskaaha. 
lani a'sel Bengalo namen namnikgijanirang ong*- 
kataha aro bang'bea manigijani aro niam pe*ani- 
rangko dakaha. 

Minggipin gisik ra'ani. 1901 bilsio Rani Queen 
Victoria Januaryni 22 gipa salo siaha, aro a'song- 
gimik kalimaha. Uko gisik ra*anina Calcutta 
songj inmao dal begipa Marbleni nok, Victoria 
Memorialko rikaha. Indiani rajarang jaksrame 
tangkarangko on'aha. 1903 bilsio Delhio dabgipa 
Darbarko dake King Edward VII ko Indiani 
Emperor ine aganprakaha. 


LORD MINTO (1905-1910) 

la bilsirangni gisepo Indiako sason ka'ani 
bidingo bang's chu'ongnikgijanirangko mesokna 
a'bachengaha ; maina Indiani manderang bang'a 
akianirangko man-rorobaahachim. Congressnt 
bilakgipa dol an'tangtangchi sason ka*ani ba 

Swaraj-ko dabiaha. Bal Gangadhar Tilok Bipin 
Chandra Pal aro Lala Lajpat Rai Englishrangni 
sason ka'aniko bon atanina miksonge dol dakaha. 
1909 bilsio Lord Morley minggipa^ jean uororo 
Englando Secretary of State for India ong'enga- 
ehim adita niamrangko dake, sason ka'ani bidingo 
dai ong’paaniko bang'en on'dapaha. 

Emperor Edward VII 1910 bilsio siaha aro King 
George V uni jaxhong ong’rikaha. 


LORD HARDINGE (1910-1916) 

1911 bilsini bonm Englahdni raja George V aro 
Rani Queen Mary Indiaona rcbaedal'gipa Darbar- 
ko dakaba. Uano Bengalko bak dakaniko ba 
Partisan of Bengalko bon ataha. Bengal gimikko 
nangdimate Bengal Presidency dakaha aro Lord 
Carmichaelko skanggipa Governor dake watataha. 
Bihar aro Orissako Province ge'sa dakaha aro 
Assam dingtang ong aha. Indiani skotong song- 
jinmako Calcuttaoniko Delhiona jitangaha. 

1914 bilsio A'gilasakni Skanggipa Dal gipa dak- 
grikani ong'kataha. Augustni 4 gipa salo England- 
ba Germanyni kosako dakgrikaniko aganprakaha. 
Indiaba Tangkachi aro mandechiba dakgrikanio 
dakchakaha. Dakgrikani tom'tomahaon Indiani 
mandekoba Peace Conference aro League of 

Nation-ona okampaaha ; Indiba Indian! Govern- 
mentsa uko seokaha aro Indian! chanchipaaniko 
skatang aganna bil dongjachini. 


LORD CHELMSFORD (1916-1921) 

Lord Chelmsfordni sason ka’ani salrango Indian 
Constitutional Reforms-ko dakaha. Indiani man- 
derangna an tangtangko sason ka anio bang'bata 
bilko on'na ku'rachakaha aro uko chu’sokatna 
niam mingsa, 1919 ni Government of India Act ko 
dakaha aro 1934 bilsini 31 gipa Marchona kingking 
ja'rikaha. Uano on'gimin gita Province damantion 
Governorni ning’o niamtangko dakgipa Legislative 
Councilko donaha aro uno donggipa memborrang- 
oni ritchaprako sak 70 manderangni seokgimin 
ong'aha. Governorni Executive Councilba gnang 
aro uno donggipa memborrangoni adhade man- 
derangni seokgiminrangani ong'na nangachim. 

Central Governmentoba Governor Generalni 
ning'o dolgni gnang, Council of State are Legisla- 
tive Assembly. la nokrangoba sorkario kam 
ka'giparangna bate ramram manderang bang batna 
nangachim. la gital niamko ra’bagen ine ka’dong- 
Boachim. Indiba ka'dongsoa gita ong jachim. 

LORD READING (1921-1926) 

Uni dongmitingo Prince of Wales Indiaona 
re'baaha. Lord Chelmsfordni dakanga mitam 
niamrang manderangko ka*onangatachini ; maina 
bang'bea kamrango champenganirang gnangchim. 
Indiba mitam niamrangko Lord Reading gimaa- 
taha aro kajinarangko wataha. 

LORD IRWIN (1926-1931) 

Uni dongmitingo Mussalmanrang aro Hindu 
rangni gisepo Calcuttao dakgrikani ong'kataha. 
Uni sason ka'ani chon’kamachibara jatni chakata- 
ni a’bachengaha, aro Mahatma Gandhi dilgipa 
ong'aha. Uni dongmitingo Indian! Constitutional 
Reform-ko maikai chu'sokatenga nichina aro uko 
nambatatani cholrangko nie reportko onxhina 
gita Parliamentary Commissionko watataha. Ukon 
Simmon Commission ineminga, maina Parliament, 
oni saksa dal'gipa mande Simmon minggipako 
watatachim. Indiba ua Commissiono Indian! 
manderang saksaba dongjani gimin Indian! man- 
derang mamung dakchakaniko on-gija gelaha aro 
chu'sokna man'jaha. 

LORD WILLINGDON (1931-1936) 

Afghan!stann! Am!r Nadir Sah 1933 bilsmi 
Novembem! 8 gipa salo so’otako man'aha. Un! 

<iepante Muhammad Zahir Khan Amir ong-aha, 
la obostao Indian! Government mamung jakdang- 
dikaniko mesokjaha. Emperor George V 1936 
bilsini 20 gipa salo siaha aro uni dejakra Edward 
VIII Englandni raja ong’rikaha. Indiba bilsisani 
ja*mano ua uni ka*sagipa American me'chik Mrs. 
Simpsonko bia ka'aniko uni montrirang namnik- 
jani gimin uni singhasonko uni jonggipana wate 
on'aha aro George VI Englandni raja ong'aha. 

LORD LINLITHGOW (1936-1942) 

Uni Viceroy ong’mitingo A'gilsakni Gnigipa 
Dal'gipa Dakgrikani ong'kataha. Skanggipa dakgri- 
kanio Germany amako man'e bamna nangahani 
gimin a'jak sokna sikbeengachim. Uandake ua- 
mangko dilna Her Hitlerko man' aha. Ua Polando 
napdraaha jean Englandni simsakani ning’o dong- 
engachim. Uni gimin England aro Franceba 1939 
bilsini Septemberni 3 gipa salo Germanyni kosako 
dakgrikaniko aganpr^ataha. A'bachengo Ger- 
many bilakbataha aro Europeni bang*a bakko 
aro Franceni bang'a bakko man'angaha. 1940 bilsio 
Italyba Germanychi chakna a'bachengaha. Indake 
bil^roroako nike Japanba Germanyna chake 
Hawaii chichango American! dal'gipa jahat karam 
Pearl Harbour minggipako goaha aro ra'sekeha, 
aro Phillipine chichangrangkosan ong'aija Malaya 

Peninsula, British Singapore aro Burmakoda 
man'bae Assam aro Bengalni rikamona sokbaaha. 
A'gilsakni bilakbatgipa jatrang doigni ong’e cha- 
katgrikaha. Dolsachi Germany, Italy aro Japan 
dolgipinchi England, France aro United States of 
America aro Russia ong'aha. 


In dakgrikanio British Government Indiani 
manderangko ku'monggrikchenggija ia dakgrika- 
niona Indiako salchapa. Uni sason ka'mitingo 
gisik ra'gnina, 1935 bilsio on'gimin India Act gita 
Provincial Autonomyko pilaknan on'aha. Ua gita 
Province gcantion jattangni montrirangchi 
Govemmentni pilak kamrangko chu'sokatani 
ong'aha. 


Uni gimin Congressni dilgiparang namnikjaha. 
Ia dakchakanina maiko on'gen aro ia dakgrikani 
miksongania mai iarangni gimin bang'en sing'anikn 
dakaha ; indiba chu ongnika aganchakaniko man*- 
jachim. Uni gimin Congress Ministry uamang'ni 
dakrimpaaniko dontongaha. Japanrang Indiako 
napdrachong'moten ine u*ie British 
Parliament Sir Stafford Crippsko 
watate, dakgrika bon'ahaon Indiako 
chu'gimik jakgitel ong aniko on*gen ine ku'rachake 
dakgrikanio chu'gimik bilchi dakchakaniko on*- 
china janapaha. Chu’gimik jakgitelaniko on*na 
gita dakgrikani bon'ahaon Dominion Status aro 


Crippani 

rcbaa 

Constituent Assemblyko on'gen ine kuTachak- 
antko on'aha. Iiidiba Congress sasonni bidingo 
chu'onga dingtangataniko bakan on'china biaha ; 
indiba bakan uko dingtangatna jechakahani gimin 
Congress ra'chakjaha. Muslim League iako ra*- 
chakna namnikaha ; indiba Constituent Assembly 
aro India gimikna ge'sa Dominion Status on’dima- 
ko namnikjaha. Maina Cripps a bachengo India 
gimikna Dominion Status ge'sako on’gen, indiba 
badiaba province uoni ekna sikode ja mano ong*- 
katna man'gen ine cholko on’aha. Indiba Muslim 
League uko namnikjaha. 

landake Congress aro Muslim Leagueba ding- 
tang dingtang aselrango Jechakahani gimin 
Crippsni re’baani chu'sokjaha. 

48. JAKGITEL ONG NA CHAKATANI 

Skanggipa Dahgipa Dakgrikani ja*mano Indian! 
manderangna sason ka’ani bidingo rengsiko man- 
pahaoba bil chong’mot dongjachim. Congressni 
dilgiparang uano chu'ongnikjaha. 

la skanggipa dakgrikanio Englishrang Turkeyko 
ame Turkish Empireko gimaataha, 
Khahfat rajaan KhaJipha ong'achim aro 

pilak Mussalmanrangni toromni skotong ine 
chanachim. lani asel Indiao donggipa Mussalman- 
jrangko Muhamnud Ali aro uni jonggipa Shaukat 

All Britishni kosako chakatdilaha. Mahatma 
Gandhi ia kamo dakrimpaaha. lakon Khalifat 
Movement ine minga. la somoirango Hindurang- 
ba Rowlatt Act ni gimin namen ji*- 
Bagh"'*^*** jaengachim. Maina ua niamchi bang'a 
kamrango champenganiko donaha. Uni 
gimin India gimik jing'jengaha. Mahatma Gandhi 
ia chakatanio dilaha aro mitam biaprango namen 
bilongbeaha. Amritsami Jallianwala Bagho 
manderang sorkarini ge'etako manijaha aro 
bang'bea jinma tom’dakmitingo General Dyer 
manderangko goaha. Mande sak 379 siaha aro 
1200 mang matako man*aha. lano Indian! mande- 
rang Sorkariko bang*en ka'onangaha. Rabindra- 
nath Tagore an'tangna on'gimin Knighthoodko 
galaha. 

1920 bilsini September jao Calcuttao Indian 
National Congress dingtangmancha tom'aniko 
dakaha aro pilak dakgniko Mahatma 

Bitchi wara- , ..i , tt • -r i- • 

chakpja Gandhi tik ka'dilaha. Ua gita Indiam 
Dakrimgijani manderang pilak kamrangchi British 

Government baksa kam ka'rimjana aro gelna aro 
uamang’ba Sorkarini dal'a bimung ba upadhirang- 
ko on’piltokna aro gital niamrango dakna tom*- 
anio (legislative assembly) dongpajana, kacharia 
ukilni kamrangko dontongna aro indake school aro 
collegerangchi re'jana aro chon*kame kajinarangka 



on'gija dongna tik ka*aha. Indiba sakantion kilding 
rikaniko, khaddarko ba*ra dokaniko jako ra’skana 
tik ka’ataha. Gipin tik ka*anikoba melae donaha 
jeni mangsongara Britishni songnokni 
Swaraj ning’o dongemangba, jattangni sason 

ka'aniko, chong'motan Swarajko tom'e dakanichi 
man'na miksongani ong'achim. 

A'songgimik ia mangsonganiko namnikaha aro 
1921 bilsio indake dakaniko a bachengaha, skia 
man'giparangsan ong'jaha, indiba India gimikni 
manderangona ia kam sokaha. Chatrorang 
school aro collegerangko wate kataha. Dabgipa 
ukilrangni gisepo Babu Chitta Ranjan Das aro 
Motilal Nehru jemangan japrako man’ani hajal 
chi'bongaoni hajal kolgrikna agre komijachim, 
kamtangko dontongaha. Sorkari dilgiparangko 
aro bang'bea manderangko rim'aha aro sak 
30,000 mangko patoko chipaha. Indiba Indian! 
manderang dontongjaha aro jakgitel ong'anina 
krengangkuaha. 

Simon Commissionko watattaiaha aro uni re- 
Round Table portko man'mano Round Table Con- 
Conference ferenceko dakaha, aro ua Englando 
tom’aha. Congress Indiana, British Empireni ning*o 
donge an'tangko sason ka'aniko, chong'motan 
Swarajko dabiaba ; indiba uko jechakahani gimin 
iano dakrimpaaniko dontongaha aro chu'sokjaha. 

1929 bilsio Lahore songjinmao Congressni 
tonranio Gandhi Decemberni 31 salo Jatni 
Kisanko songdoe, “Jakgitelni sal” ine manidilaha 
aro Congressni gexta gita Civil Disobedience 
ko a bachengataha. 1930 ni 6 gipa 
Disobedience Aprilo Gandhiko jnrikgipa mande sak 
Movement Dandiona re'ange kariko 

bikotani niamko pe'dilaha. Lord Irwin bilake 



sinjetaniko dakaha ; indi- 
ba namgni gri ine nike 
Gandhi baksa ku'mong- 
Grikaniko dakaha. Ua 
Civil Disobedienceko 
dontongate Gnigipa Round 
Table Conferenceo dong- 
pana ku’rachakaha. 1931 
bilsini April jao tom'tai- 
aha ; indiba Congressni 
dabiako on'jani gimin 
Gandhi melina man'jaha 


aro Civil Disobedienceko 


a bachengattaiaha. Unon 1932 ni January 4 gipa 
salo Gandhiko rim*e patoko donataha aro un 
baksa hajalni hajal dilgiparangko rim*e patoko 
chipaha, aro dikdiksana jrip dongaha gita ong'aha. 
Congressni pilak montrirang wate kataha. 


49 . HINDU-MUSLIM MELIGIJANI 

Jakgitel onganina dakgrikaniko Mussalman- 
rangan a'bachenggipa ong'aha. Maina Sepoy 
Mutinyo uamang'an bak ra'batgi parang ong'achim. 
Indiba chon’kamaona kingking National Congress 
baksa namedake meJina man’jani gimin nangrime 
dakjaha. A'bachengao pilakan kuxholsan ong*a- 
chim. Indaken Khilafat Movemento Gandhiba 
dakrimpaaha aro Mussalmanrangba Non - Co-opera- 
lion Movemento aro Simon Commissionko gelanio 
ku'cholsan dakachim. Indiba India Mussalman- 
rangna bate Hindurang namen bang'baibea aro 
Congressni tik ka*ani gita Democratic Govern- 
mento mande bang'ani gitasa pilak bilrang ong'- 
achim ; nni gimin sasonni pilak kamrango Mussal- 
manrangna bate Hindurangni bil bang’batachim. 
Indakesa Mussalmanrangba dol dakani ong'aha 
aro Sir Syed Ahmad aro gipin Muslim dilgiparang 
Congressoni ekaha, aro waracbakgrikani gita 
Muslim ong'angaha. Uandake 1906 bilsio Muslim 
League on’katchengaha. British Govern- 
ment an’tangtangni gisepo indake dingtang ong*- 
grikaniko silroroatna namnikaha ; maina indake 
ong'anichi India bilgri ong’gen aro sason ka*- 
kamaniko man 'gen ine ka'dongani gnangchim. 

Indakgipa mangsonganio dingtang membor 

seaniko on*aha aro ukon Separate Electorate ine 
Separate mingachim. lachi pangnan apsan 

Electorate ong’gijamko gisik ra'atani ong-ataha. 
lako 1909 bilsio on’aha. Undake Muslim League 
aro Congress pilak kamrango meligrikgijani dal*- 
roroaha. 


Indiba Muslimni mitam dilgiparang Congressko 
nangrime a*song gimiknan namgni ong'gniko 
Communal chanchiaha. Uamang-oni mitam Con- 
Award gressni Presidentba ong'aha. Indiba 
bang'batan melina man'jaha aro pibnipil dingtang 
dingtang biaprango 
dakgrikanirang ong*ka- 
taha. Bang'a Mussal- 
m a n n i dilgiparang 
Congressko namnikja- 
oba Mr. Jinnah nang- 
rime dakna joton ka*- 
achim. Indiba jensalo 
pilak political dolni 
melaanio uni janapani- 
ko rachakjani gimin 
Congressoni eksrang- 
aha. lani ja'mano 
Congress aro Muslim 
League bilakbate wara* 

chakgrikaha. Meligrikna man*jahani gimin 

BritisVi Government Communal Awardko oivaha. 
la on*am Muslimrang bang-bata namgnirangko 
man-aha ar j nangrimgijani pariko apalatbataha. 

Indake ong'oba Mr. Jinnah bi\ amadipet Con- 
gress baksa nangrime dakna joton ka'engachim. 
Province ge'prako dolprakni mande bang-ani kri 
Congressniba aro Leagueniba Montrirang dongna 
nanga ine Jinnah chanchianiko naataha. Indiba 
Congress uko ra'chakjaha. Je doini bang'bata 
Voteko man*a ; pilak montiirang ua dolnin ong - 
tokna nanga ine Congress mangsongaha. Indake 
ong'on je provinceo Hindurang bangbata uno 
montri ong'pana gita, Congresso nappaana agre, 
Mussalmanrangna chol dongjachim. Uni gimin 
Congress Indiani pilak jatna bimungko ra'oba 
sason ka'ani Hindurangni sason ka’ani ong'aigen 
aro sasonni bidingo Mussalmanrangni ku’iang aro 
bil dongpajawa ine nike Jinnah Congressoni 
eksrangaha. 

Indake ekroroange chon*kamao Indiako dolgni 
dake bak dakna chanchianiona sokaha, Aba- 
chengo Muslim panterang ia chanchi- 
“ ** aniko naatchengahachim ; Indiba mitam 
Mussalmanni dolrang namnikjachim. Indiba 1940 
bilsio jensalo Muslim League Pakistanko ong'at- 
china dabiaha pilakan ku'cholsan ong'aha. Je a*- 
songrango Mussalmanrang bangbata ua a'songrang 



nangdime a'song ge'sa ong*na nanga ine chan- 
chiaha. lako Punjab, Afghanistan N.W.F.P., 
Kashmir, Sind a'songrangni bimungni skanggipa 
oikorrangko aro Beluchistanni bon'kamgipa katta- 
ko ra'e Pakistan ine mingaha. Unbaksa Salaramni 
Bengalo mongsong Mussalmanrang ong’ani gimin 
ukoba ua a’song baksa man’chape Eastern 
Pakistan ong'ataha. 

1942 bilsini August jao Congress, jatgimik 
badita apale man'a bilchi chakatsrangna ine tik 
1942 ka’aha aro 8 gipa salo uko namnik- 

Augusto tokaha. Uni walon Gandhi aro gipin 

Chakatani im • 1 >1 1 • 

dilgiparangko rim-aha aro sorkari,. 
Congressko niam gri doi dakani ine aganprakaha. 
Unon India gimikon bilongen golmal ong’na 
a’bachengaha. Mitam biaprango reil ramarangko 
aro stationrangko nosto ka'aha. Post officerangko 
so'aha, telegraphni silitingrangko den'sotaha. 
Sorkari rang’san bilaken sinjetaha. la chakatanio 
mande sak 80,000 ko patoko chipaha, sak 940 
mang so’otako man*aha aro sak 1630 mang mata 
bu'ako man'aha. 1943 bilsio tom'tomangaha ; 
indiba gipin duk nabaskaaha. Bengalo bilongen 
cha’asina a bachengaha. Indiba Indiani Sorkari ba- 
kan bang'en dakchakanirangko on'na joton ka'aha. 

la apsan bilsio Burma aro Singaporeo Indian 
National Army-ko bikotaniko an*ching gisik rama 

Azad Hind ^rara. lako dakdilgipa mingsinggipa 
Fauz Subhas Chandra Bose ong’achim. Ua 

tom tome warachakanichi India jakgitel ong’aniko 
man*na amjawa ine bebera'achim. Uni gimin bilchi 
warachaksrangna chanchianiko mesokaha. Sorkari 
uko noktangoni gipinchi ong'katna on’gija chip- 
change donaha. Indiba maiba cholchi sriksrik 


ong'kate Indiaoni Afghanis- 
tan aro Russia gita Ger- 
manyona katangaha. Hitt- 
ler uko kusi ong'c rim- 
chaksoaha aro Indiako 
Britishrangoniko jakgitel 
ong'atna dakchakna ku*- 
rachakaha. Ua 1942 bilsio 
Berline songj inmao Azad 
Hind Fauz ba Jakgitel 
Indian! sipai kotokko bi- 
kotchengaha. Japan jensalo 
Singaporeko man'aha, 



Subhas Chandra Bose 


bang'bea Indian! sipairangko rim’gitangaha ; 
indiba uamang'ko patoko dongija Indian Indepen- 
dent Leagueko dakataha. 1943 bilsio Salaramni 
Asian! manderangni okamaniko man'e, kenbeani 


ong’oba Atlantic aro Indian Sagalko chiningni 
jahato re'bae Subhas Chandra Bose Japanona 
sokeaha. Uan Indian National Armyni Comman- 
der-in-chief ong*e, Azad Hind Government ba 



Jakgitel Indian! Governmentko ong'ataha aro uko 
1943 bilsini Octoberni 21 gipa salo agan'prakataha. 
Unon Japanni dakchakaniko man'e Indiani jakgi- 
tel ong'anina, England aro Americako dakgrikna 
parake u’iataha. 1944 bilsio ia Azad Hind Fauz 
Manipurni Imphalchina mikkangbaaha aro Naga 
Hillsni Kohimaona kingking dakgrikbaaha. Indiba 
wachi sokbaon cha’anirangko rabaani cholrang 
namjae aro chu'onga gita Japanoniko dakchakako 
man‘jae Katpilna nangahachim. 

Indiani pilak sipairang jahato aeroplanerango 
aro a'gaoba Asiao aro Africaoba dakgrikani bon*- 
kujana kingking kakket ong'e dakgrikpaaha, aro 
uanrang'ni ka'dongaiiina mingsingaha. 1945 bilsio 
Germanyko amaha aro Japanba bamaha aro tom*- 
tomaniko dakaha. 


50. LORD WAVELL 

Lord Wavell 1943 oni 1947 bilsiona Viceroy 
ong’aha. Uni dongmitingo Bengalo cha asimitingo 
dakchakaniko on’na ua bang'en kam ka’aha. 
1944 bilsio Gandhiko patokoniko wataha. Watako 
mandarin ua Lord Wavellko gronge unbaksa 
Indiani miksonganini gimin agangrikaha aro Mr. 
Jinnah baksa agangrike meligrikaniko dakna 
joton ka'aha ; indiba chu'sokna man jaha. 

1945 bilsio England a'songo gital seokani ong*e 

Mr. Churchillni pal Labour Partyni Mr. Atlee 
Englandni Prime Minister ong*achim. la Govern- 
ment gital Indiani kamrangni gimin tik ka'atna 
gisik nangbee joton ka'aha. A'bachenge Central 
aro Provincial Assemblyrangna gital seokani- 
rangko dakataha. Ua seokanio Hindurangoni 
bang’batan Congressni memborrang ong'aha aro 
Mussalmanrangoni bang’batan Muslim Leagueni 
memborrang ong’achim. 

India maikai an’tangtangko sason ka’anio chu’- 
sokbatna man’gen tik ka’e on’na gita 1946 ni 
Cabinet February jao Englandoni Cabinet 
Mission Mission sakgitamko watataha. Ua- 
mang India gimik Federal Union ang e Central 
Governmentni jako Defence, Communication aro 
Foreign Policy mangmangko on’e pilak gipin 
kamrangni gimin Provincial Governmentni jako 
ong’gen aro Viceroy’s Executive Councilna pilak 
dolgniko sena man gen ine ku’pattianiko on’aha. 
A’bachengo Congress aro Muslim League dolgnian 
ra'chakaha. Indiba aditani jam’ano Viceroy’s 
Councilna seokanio Muslim League dolgnian 
man-jae bang’s golmal ong’na a'bachengaha, aro 
Calcutta, Noakhali aro Bihar jolo Hindu aro 
Mussalmanrangni gisepo bang’s jegrik dakgrikani 
ong’kataha. 

Indake ong’oba 1946 bilsini Decembemi 9 gipa 

salo Constituent Assemblyko 
a'bachengataha, aro Babu 
Rajendra Prasadko Presi- 
dentna seokaha. Mussalman 
memborrang N. W. F. P. 
oni sakgnina agre darangba 
tom*pajaba. Uni gimin ia 
tom’aniko British Govern- 
ment raxhakna man'jachim. 



51. LORD MOUNTBATTEN 


Ja'manki'tiko British Government, 1948 ni June 



jana skangan Indiako 
wate re’angsrang- 
ginok ine aganprak- 
aniko on'aha aro 
pilak bilrangko Indi- 
ani manderangni jako 
tom* tome donangna 
gita Lord Mount- 
battenko Viceroy 
ong'china watataha 
1947 bilsini March 
24 salo ua kamko 
jako ra*aha. British 
Cabinet aro Indian! 
dilgiparangmung ag- 
angrike aganprakani- 


Lord Mountbatten 


INDIAN DOMINION AND PAKISTAN 

ko dakaha. Uni aganprakatani mongsonggipa 
katta bichongrang iarang onga : 

1. British Parliamentni ra'chakgimin niam 
gita 1947 bilsini Augustni 15 gipa salo 
Indiako sason ka’aniko Indiani manderang- 
ni jako donangaha. 

2. Dominion Status ong'e Indiako songnok 
damgni, chong'motan (i) Pakistan aro 
(2) Indian Dominion ong*ataha. Pakistanni 
ning'o Saliramni Punjab, N.W.F.P., Sind 
aro Baluchistan aro salaramni Bengal baksa 
Sylhetko man'chapaha. Indani dongspa 
a'song gimik Indian Dominionni ning'o- 
ong'aha. 

3. Indian Statesrang je a’songrangko a’song- 
tangni rajarangchi sason ka'a uoni mande- 
rang jechi namnika uchin napna cholko 
on’aha. 

4. Mikkangchi sason ka'ani niamrangko 
dakaniko tik ka'atna gita Constituent 
Assemblyrangko donataha. 

5. Pakistan ba Indian Dominionba uamang'ni' 
Constituent Assembly jekai Chanchia,. 
sikode British Commonwealthoniba ong*— 
katna bil man’aha. 

52. JAKGITEL INDIA 

Indian Unionna Lord Mountbatten aro Pakis- 
tanna Quaid-i-Azam Jinnah- 
ko Governor General ong*- 
china donataha. Pandit Nehru 
Indian Dominionni aro Mr. 

Liaquat Ali Khan Pakistanni 
dahbatgipa Montrirang ong*- 
aha. Indake Indiani jakgitel 
ong’ani chu'sokaha. 

Lord Mountbattenni song- 
tangchi re-angmano, 1948 ^ehru 

bilsini June ni 21 salo 
Sri Chakravarty Rajagopalachari Indiani Governor 
General ong’rikaha. 

Gipin Indiani obostana gamchatgipa sal 1950 
bilsini 15 gipa January ong’- 
achim. Ua salintal Indian 
Dominion. Sovereign Demo- 
cratic Republic ong’aha aro 
Dr. Rajendra Prasad uni 
skanggipa President ong'aha. 
la jakgitel ong'ania an'ching- 
na namen katchabeani ong'a. 
India ruuta bilsina gipinni 
Sn c. Rajagopaiacharj donge aro gipino pang- 

chake dongbaman’o an’tangtangko sason ka*ani 

jrimgipa balko pakkretango gatnara rakgipa kam 
ong'aha. Indiba neng-ani an’chingni katchaaniko 
mripjawa aro kusi gnang an'ching sakantian bil- 
tang gita a'songtangni tom'tomani aro silrorogni- 
na kakket aro bebeo balko ripepana kraa. 


53. INDIA JAKGITEL ONG ANI JA MANO 

India a’song jakgitel ong’ani bilsi 20 ni gisepo 
(1947-1967) nambate janggi tangna bang'bata 
cholrangko dakna man'aha. Nehruni dongmitingo 
ua a'songtangko chiru a’gatna namen krengbee 
kam ka'angaha. Ua bilsi 1947 oni 1964 ona king- 
king a'songko dilangaha. Uni siani ja’mano Sri 
Lai Bahadur Sastri ja 18 na Prime Minister ong'- 
angaha. Uaba a'songtangko chelchakna aro 
nambatatna namen kam ka'angaha. A'songtang- 
ko tom'tome rakina gita, ua bilsi 1966-ni January 
jao Tashkent songjinmaona chanchigrikna re'ang- 
aha. Ua India aro Pakistanmung songgigrikaniko 
dakna pilak kamrangko Pakistanni President, M. 
Ayub Khan baksa see on'grikaha. Uni ja'mano 
re'bapilnasiani walo sagitike, ua 1966-ni January 
1 1 walo siaha. Uni siani ja'mano Srimati Indira 
Gandhi Prime Minister ong'rikskaaha. 

Bilsi 1951 intal ‘ Five Year Plan ’ minggipako 
India a'songni dilgiparang dake, a'songtangko 

chiru-a‘gatna, dilneng-do'mikna bilsi bongaprakna 
Five Year daksamsoaha. Skanggipa bilsi bongana 
daksoaniko 1951 oni 1956 ona donaha. 
Gnigipana daksoani 1956 oni 1961 ona aro gitam- 
gipa, 1961 oni 1966 ona. Bilsi bongaprakna 
chamsoe chu’sokatna gita bang'a tangkarangko 
donsoman'aha. Indake gitamgipa bilsi bongana- 
ba bang'bata daksamsoanirangkon chu’sokatna 
man*aha. 


JAI HIND 




BRITISH PERIOD 


Somoigita Sulsul Oiig*anirang — (1740-1947) 

(Line of Time) 

1 . English aro Frenchrangni 

dakgrikchengani 1 744- 1 748 

2. Arcotko mingsinggipa rimani 1751 

3. Plasseyo Dakgrikani 1757 

4. Englishrangni a*a manchenga — 

(24 Parganas of Bengal) i757 

5. English aro Frenchrangni gnigipa 

Dakgrikani 1756-1763 

6. Englishrang Northern Circarsko 

mama 1759 

7. Do Pondicherry ko man*a 1761 

8. Mir Jafarni Bengalo sason ka a 1758-1761 

9. Mir Kasim, Bengalo Nawab ong’a 1761 

10. Hyder Ali Mysorcni raja ong’a 1761 

11. Buxaro D^grikani 1764 

12. Englishrang Bengal, Bchar aro 

Orissani Dewaniko man'a 1765 

13. Bengalo Dalgipa Karap ong’ani 1769-1770 

14. Warren Hastings Bengalni 

Governor ong'a 1 772 * 1 774 

15. Warren Hastings Shanggipa 

Governor General ong'a i 774 "^ 7 ^S 



1 6. Sir John Macpherson 

1785-1786 

17. Lord Cornwallis 

1786-1790 

18, Sir John Shore 

1793-1798 

19. Lord Wellesley 

1798-1805 

20 . Lord Cornwallis (gnigipa) 

1805 

21. Sir George Burlow 

1805-1807 

22. Earl of Minto 

1807-1813 

23. Marquise of Hasting 

1813-1823 

24. Lord Amherst 

1823-1828 

25. Lord William Bentinck 

1828-1835 

26. Sir Charles Metcalf 

1835 

27. Earl of Auckland 

1836-1842 

28. Earl of Ellenborough 

1842-1844 

29. Viscount Harding 

1844-1848 

30. Lord Dalhousie 

1848-1856 

31. Earl of Canning 

1856-1858 

Viceroys of India 

32. Earl of Canning 

1858-1862 

33. Earl of Elgin 

1862-1863 

34. Sir John Lawrence 

1S63-1869 

35. Lord Mayo 

1869-1872 

36. Earl of Northbrook 

1872-1876 

37. Earl of Lytton 

1876-1880 

38. Marquis of Ripon 

1880-1884 

39. Earl of Dufferin 

1884-1888 

40. Marquis of Lansdowne 

1888-1894 

41. Earl of Elgin 

1894 1899 

42. Lord Curzon 

1899-1904 

43. Lord Amthil 

1905 

44. Lord Curzon 

1905 

45. Earl of Minto 

1905-T910 

46. Lord Hardinge 

1910-1915 

47. Lord Chelmsford 

1916-1921 

48. l^ord Reading 

1921-1926 

49. Lord Irwin 

1926-1931 

50. Lord Willingdon 

I 93 I -1934 

51. Lord Linlithgow 

1934-1943 

52. Lord Wavell 

1943-1947 

53. Lord Louise Mountbatten 

1947-1948 


GOVERNOR GENERALS 
{Under the Indian Independence Act of 1947) 

Indian Union 


I. 

Lord Louise Mountbatten 

1947-1948 

2. 

Sri Chakravarti Rajagopalachari 

1949-1950 


Pakistan 


I 

Quaid-i-Azam Mr. M. A. Jinnah 

1947-1948 

2. 

Khwajah Nazimuddin 

1948-1953 


President of India 


I. 

Dr. Rajendra Prasad 

1950-1962 

2. 

Dr. S. Radhakrishnan 

1962-1967 

3- 

Dr. Jakir Hussain 

1967-1969 

4- 

Dr. V. V. Giri 

1969- 

